
PENGENALAN 


Seimbas pandang, anda mungkin berasa keliru mengenai tajuk “Agama Batil” 
oleh kerana “agama' seperti mana yang difahami umum biasanya dikaitkan dengan 
wahyu samawi. Selain itu, terdapat juga beberapa kepercayaan lain yang 
dipanggil sebagai “pseudo agama' seperti Buddhisme dan Hinduisme. Seperti 
mana yang tertulis Agama Batil' adalah suatu konsep yang menolak agama 
sepenuhnya dan menafikan kewujudan Allah s.w.t. 

Akan tetapi hari ini, di setiap sudut dunia terdapat beberapa sistem 
kepercayaan seolah-olah agama yang menjadi anutan walaupun tidak dinamakan 
sebagai sebuah ajaran “agama'. Di dalam buku ini, apa yang kami maksudkan 
sebagai agama batil adalah ideologi seperti materialisme, komunisme, Darwinisme 
(asas saintifik bagi ideologi tersebut) dan beberapa sistem lain yang berasaskan 
kepada kemungkaran. Ini adalah kerana seiring dengan peredaran masa, semua 
anutan ini bertukar menjadi sebuah konsep yang lengkap dengan sistem dan 
praktik kepercayaan yang tersendiri. Bahkan, masing-masing memiliki pemimpin 
idola dan sumber rujukan yang kekal menjadi pegangan para pengikutnya. Agama 
batil yang tersebar begitu meluas dan menarik jumlah penganut yang besar 
dengan berusaha menjadikan 'agama batil' ini mengatasi dan menentang keadilan 
dan agama yang hak (iaitu Islam) secara berterusan dengan menerbitkan pelbagai 
buku dan artikel untuk menyebarkan propaganda dan sentimen sebagai suatu 
sokongan terhadap agama buatan mereka. 

Di antara halangan yang paling besar dihadapi oleh para penganut sistem ini 
adalah kitab suci Al-Our'an, iaitu satu-satunya panduan menuju ke jalan benar 
yang diwahyukan oleh maha suci Allah. Al-Gur'an memperincikan keterangan 
mengenai jihad besar iaitu menentang agama batil dan mengamanahkan para 
mukmin dengan tugas yang mulia ini. Hari ini, tugas mendedahkan kepalsuan 
sistem yang menyeleweng dan seterusnya memberikan komitmen yang tinggi di 
dalam usaha ini adalah suatu amanat penting yang tersandar di bahu setiap 
mukmin. 

Sepanjang abad ke-20 sehingga ke saat ini, agama batil ini untuk pertama 
kalinya dalam sejarah tersebar begitu meluas. Di dalam al-Gur'an, pengikut sistem 
agama yang batil membantah dengan yang batil agar dengan demikian 
mereka dapat melenyapkan kebaikan dan mereka menganggap ayat-ayat 
Kami dan peringatan terhadap mereka sebagai olok-olokan. Surah al- 
Kahfi: 56. ini adalah mengapa khususnya di era kita, adalah merupakan suatu 
kepentingan yang besar untuk menyertai jihad suci yang disebutkan di dalam al- 
Our'an dan membatalkan setiap asas sistem agama ini dari sudut asas ideologi. 

Allah s.w.t menyertakan maklumat yang penting kepada para hamba-Nya 
yang bertanggungjawab memikul tugas mulia ini di pundak mereka: 


Sebenarnya Kami melontarkan yang hak kepada yang batil lalu yang hak itu 
menghancurkannya maka dengan serta merta yang batil itu lenyap. Surah al- 
Anbiya: 18 

Dengan itu, apa yang menjadi tujuan kami adalah untuk memusnahkan 
kepalsuan dengan mendedahkan asas kebenaran mengenai materi dan juga 
mengenai teori evolusi Darwin yang akan dibentangkan di dalam lembaran 
seterusnya. 


AGAMA BATIL: MATERIALISME 
DAN DARWINISME 


Materialisme adalah sebuah ideologi yang telah lama wujud dengan dakwaan 
bahawa materi adalah merupakan satu-satunya kewujudan yang mutlak. 
Berdasarkan kepada dakwaan yang sesat ini, materi telah wujud sejak azali dan 
akan kekal wujud selama-lamanya. Ciri-ciri yang paling penting mengenai 
materialisme adalah penolakannya terhadap kewujudan suatu zat Pencipta 
berserta segala kandungan ajaran agama. Di sana juga terdapat pelbagai 
pergerakan dan ideologi yang menjulang sistem agama yang agama batil sebagai 
suatu dogma dan materialisme adalah merupakan asas bagi sebilangan besar 
mereka. Dalam pengertian lain, pengaruh yang paling kuat dan berkesan di dalam 
sistem agama batil adalah fahaman materialisme. 

Sejak zaman Sumeria dan Greek purba lagi, pola pemikiran materialisme 
telah tersebar lua. Akan tetapi, khususnya pada kurun ke-19, kepercayaan karut 
ini menjadi kukuh sebagai sebuah corak pemikiran yang diiktiraf. Tetapi di saat ia 
ingin meraih momentum sokongan yang padu, masih terdapat halangan yang 
besar terhadap pemahaman ala-materialis iaitu sebuah persoalan, “bagaimana 
alam semesta dan makhluk hidupan wujud?'. 

Sementara itu, teori evolusi yang dikemukakan oleh Charles Darwin telah 
bersiap sedia dengan jawapan (yang pada hakikatnya tidak memiliki sebarang 
nilai ilmiah) yang sekian lama ditunggu oleh para materialis. Berdasarkan kepada 
teori yang tidak berasas ini, material yang mati secara kebetulan berhimpun padu 
melalui kuasa yang sembarangan untuk membentuk sel tunggal yang pertama. 
Dan berdasarkan kepada Darwinisme, seluruh makhluk hidupan di atas muka 
bumi akhirnya mula terbentuk yang bermula dengan proses evolusi sel tunggal 
yang pertama. 

Melalui dakwaan ini, Darwin serta-merta menjadi arkitak utama bagi sebuah 
kepalsuan yang paling besar di dalam sejarah bidang sains. Teorinya adalah jauh 
daripada berlandaskan kepada sebarang penemuan saintifik seperti mana yang 
diakunya sendiri. Sebenarnya, beliau juga telah menawarkan pengakuan di dalam 
bukunya The Origin of Species bahawa teori evolusi amat lemah berhadapan 
dengan banyak persoalan penting. Bahkan beliau sendiri berharap agar kemajuan 
di dalam bidang sains kelak akan menjawab segala kesulitan ini dan penemuan 
saintifik yang mutakhir turut akan membuktikan teorinya. Beliau sering menyebut 
hal ini di dalam bukunya, tetapi bertentangan dengan apa yang diharapkannya, 
kemajuan di dalam pelbagai lapangan bidang sains bahkan membatalkan dakwaan 
asas teorinya, satu demi satu. Hakikatnya, di sebalik semua propaganda 
evolusionis, teori evolusi adalah, sebagaimana yang diutakan oleh Michael Denton 
seorang ahli biologi Australia: sebuah teori dalam krisis. 


Sewaktu abad ke-19, fakta saintifik yang berhubung dengan teori evolusi 
masih belum diketahui. Sementara itu, disebabkan golongan materialis sedang 
berada dalam usaha pencarian terhadap sokongan saintifik, teori ini akhirnya 
diterima sebagai peluang keemasan kerana apa yang sebenarnya didakwa oleh 
Darwin adalah merupakan suatu penafian terhadap kewujudan Sang Pencipta. 
Ketika itu, dakwaan bahawa manusia berkembang secara kebetulan daripada 
materi yang mati semata-mata adalah suatu pernyataan yang ditunggu-tunggu 
oleh para materialis. 


Philip Johnson, seorang profesor di Universiti Chicago, terkenal dan disegani 
di khalayak ahli akademik melalui penulisan dan kritikan terhadap teori evolusi, 
menjelaskan apa yang dipersembahkan oleh teori evolusi terhadap sistem 
pemikiran keagamaan ateisme: 

.. Kejayaan Darwinisme menggambarkan penolakan Tuhan dan menyediakan 
pentas bagi menggantikan agama samawi dengan sebuah kepercayaan yang 
berdasarkan naturalisme evolusi. Kepercayan baru ini akan menjadi asas bukan 
sahaja bagi sains tetapi juga kerajaan, undang-undang dan nilai etika. Ia akan 
menjadi falsafah keagamaan moden yang kukuh. 

Kenyataan Philip di atas melihatkan matlamat utama para penyokong 
falsafah agama batil ini. Golongan materialis yang didorong utnuk membentuk 
sebuah masyarakat keagamana palsu yang menafikan kewujudan Allah dan 
undang-undang-Nya mendakwa bahawa di sana tidak ada sesuatu pun yang haru 
menjadi kiblat setiap manusia untuk merasa tanggungjawab. Iaitu rasional sesat 
memuaskan hawa nafsu bagi jenis manusia yang tidak mampu dididik oleh sesiapa 
pun. Impian mereka diringkaskan di dalam ucapan salah seorang saintis mereka 
sebagai berikut: 

Manusia berdiri sendiri di alam semesta ini, produk unik sebuah proses 
material yang panjang, mati, tidak berperasaan, dengan potensi dan pemahaman 
yang unik. Dia tidak terikat dengan sesiapa melainkan dirinya dan kepada 
dirinyalah ia bertanggungjawab. 

Sesiapa sahaja yang memiliki jiwa yangh idup dan kewarasan akal fikiran 
yang mampu melihat betapa jelas tidak masuk akal kenyataan di atas. Pengarang 
ucapan ini, seorang saintis dengan pandangan hidup materialis menyifatkan 
kewujudan manusia kepada kejayaannya sendiri. Bagaimanapun, adalah amat 
jelas bahawa manusia tidak mempunyai sebarang kuasa atau pun membuat 
keputusan di dalam mana-mana peringkat kejadian manusia. Maha suci Allah 
adalah Pencipta manusia dengan begitu sempurna namun keghairahan untuk 
menjadi makhluk “yang bebas tanpa sebarang ikatan” memandu materialis untuk 
mendakwa bahawa materi yang mati dan kaku berupaya membentuk zat yang 
sedar dan bijaksana. 

Seperkara yang harus diingat ialah keinginan para golongan kafir untuk 
bebas daripada sebarang pertanggungjawaban tidak menghairankan apabila 
melihat kepada golongan materialis dan evolusionis abad ke-19 dan 20. Di dalam 


al-Our'an, Allah berfirman mengenai kewujudan umat terdahulu yang berkongsi 
pemikiran yang sama: 

Seperti mana yang dinyatakan di dalam ayat tersebut, Allah mencipta 
manusia daripada setitis air dan sekaligus membentuknya. Manusia tidak sekali- 
kali berkuasa ke atas penciptaannya kerana mereka sendiri adalah merupakan 
suatu hasil ciptaan. Akan tetapi, walaupun hakikat ini telah dijelaskan oleh Allah 
namun segelintir manusia masih berani menyifatkan kewujudan mereka terhadap 
alam dan mendakwa sebagai makhluk yang tidak “dipertanggungjawabkan'. 

Konsep pelepasan manusia daripada sebarang pertanggungjawab yang diuja 
oleh pemikiran materialis dan disokong oleh teori evolusi kini menguasai struktur 
sosial moden dan dunia saintifik serta ideologi yang ada hari ini. Impak daripada 
arus pemikiran menyeleweng yang mencetuskan peperangan terhadap nilai moral 
yang menyediakan suatu peraturan dan kesatuan kepada masyarakat begitu jelas 
terhasil di dalam kemerosotan generasi. 

Hari ini, sains telah membuktikan bahawa konsepsi materialisme termasuk 
teori evolusi adalah suatu kesilapan kerana tidak berlandaskan kepada sebarang 
bukti saintifik dan ia akan terus dibatalkan oleh penemuan ilmiah kontemporari. 
Tetapi, di bawah pupukan sosial yang berterusan untuk selama 150 tahun, 
materialisme dan teori evolusi masih dipertahankan oleh banyak pihak seolah-olah 
fakta yang telah terbukti benar. Ini adalah kerana para penyokong agama batil ini 
dalam keadaan terdesak amat memerlukannya untuk menafikan kewujudan Allah 
sekaligus menarik jauh manusia daripada ajaran agama dan nilai etika yang mulia. 
Kalau pun tidak, mereka akan tetap mencari asas yang lain sebagai langkah 
mempertahankan pegangan 'agama' mereka. 


Mempertahankan Teori yang Dibatalkan Sains 


Sebahagian besar para saintis hari ini secara terangan mengakui punca yang 
mendorong mereka terus mempertahankan konsep evolusi dan materialisme 
meskipun fakta saintifik kontemporari yang begitu jelas. Sebagai contoh, Philip 
Johnson memetik dan mengulas kenyataan Richard Lewontin, seorang ahli genetik 
dari Universiti Harvard dan penyokong bersemangat terhadap teori evolusi 
dengan kepercayaan membabi-buta terhadap materialisme: 

Masalah paling asas bukanlah memberi pengetahuan mengenai kedudukan 
bintang yang paling dekat atau unsur yang membina gen kepada masyarakat 
umum. Bahkan, masalahnya ialah untuk menarik mereka agar menolak 
penerangan tidak rasional dan supernatural mengenai dunia... '. Apa yang perlu 
dipelajari oleh umum ialah samada suka atau tidak, kita wujud sebagai zat 
material di dalam sebuah dunia material, seluruh fenomena adalah akibat 
daripada hubungan material di antara entiti material. Dalam sebuah perkataan, 
masyarakat umum perlu menerima materialisme, yang bermaksud bahawa mereka 
harus (menolak| Tuhan. 


Kenyataan ini secara jelas mendedahkan akidah pegangan golongan 
materialis yang berasaskan kepada rasional yang sesat. Fakta yang diakui oleh 
sains hari ini menunjukkan bahawa dakwaan yang diutarakan tersebut adalah 
sangat bertentangan terhadap logik dan kewarasan. Tetapi di sebalik semua data 
saintifik, mereka membabi buta memberi komitmen terhadap kepercayaan dan 
terus berjuang di atas namanya. Dr. Michael Walker, seorang ahli antropologi dari 
Universiti Sydney menjelaskan punca di sebalik propangada teori evolusi yang 
berterusan: 

Kita terpaksa menyimpulkan bahawa kebanyakan saintis dan ahli teknologi 
memberi sokongan terhadap teori Darwin hanya kerana ia mengemukakan 
penafian terhadap Pencipta. 

Philip Johnson yang secara ilmiah menolak dakwaan karut Darwinisme, 
menghuraikan punca mengapa ia menjadi suatu kepentingan 'yang tidak 
tergantikan' bagi para saintis yang ateis dan mempertahankannya dengan segala 
upaya mereka: 

Para pemimpin sains melihat diri mereka terhimpit di dalam sebuah 
perjuangan terdesak menentang fundamentalis agama, iaitu label yang mereka 
gunakan secara meluas terhadap sesiapa yang beriman kepada Zat Pencipta yang 
memainkan peranan aktif di dalam urusan duniawi. Darwinisme memainkan 
peranan ideologikal yangmustahak di dalam perang menentang fundamentalisme. 
Atas sebab itu, organisasi saintifik diabdikan untuk mempertahankan Darwinisme 
lebih daripada mengujinya, dan hukum penyelidikan ilmiah telah dibentuk untuk 
membantu kejayaan mereka. 

Para penyokong terkemuka materialis dan ahli falsafah ateis yang berjuang 
untuk menyebarkannya ke seluruh dunia, seperti yang dinyatakan oleh Johnson, 
menganut teori evolusi Darwin hanya kerana ia menyediakan sebuah asas yang 
didakwa saintifik untuk ideologi mereka. Hal ini telah diperhatikan sejak teori 
evolusi pertama kali dikKkumandangkan. Karl Marx, pengasas materialisme dialektik 
yang memusuhi agama sering menekankan nilai kepentingan teori ini terhadap 
ideologinya. Dalam sepucuk surat yang ditulis Marx untuk sahabat karibnya 
Engels, beliau menjelaskan pendapatnya mengenai Darwinisme: 


... ini adalah buku yang mengandungi asas di dalam sejarah semulajadi untuk 
pandangan kita. 

Dan selepas membaca buku Darwin, The Origin of Species, Friedrich Engels 
mengulas: 

Teori kita adalah teori evolusi, bukanlah sebuah dogma yang dihafal dan 
diulang secara mekanikal. 

Seorang profesor botani berbangsa Amerika, Conway Zirkle menerangkan 
mengapa para pengasas komunisme, Marx dan Engels begitu taksub 
mengagungkan Darwinisme: 

Marx dan Engels dengan segera menerima evolusi setelah Darwin 
menerbitkan The Origin of Species. Evolusi sudah pasti merupakan apa yang amat 


diperlukan untuk menerangkan bagaimana kewujudan manusia tanpa 
campurtangan sebarang kuasa ghaib, dan hasilnya ia dapat digunakan untuk 
menyokong asas falsafah materialistik mereka. Sebagai tambahan, tafsiran 
Darwin mengenai evolusi bahawa evolusi adalah terhasil melalui tindakan piihan 
semulajadi memberi mereka sebuah hipotesis lain berbanding penjelasan yang 
lazimnya bersifat tauhid, mengenai fakta yang terlihat bahawa seluruh bentuk 
hidupan beradaptasi kepada persekitaran mereka. Sebenarnya, pilihan wajar 
memudahkan usaha mengugurkan ketauhidan sepenuhnya dan kemuncaknya, 
para saintis dapat menerangkan dunia organik di dalam istilah materialistik. 

Apa yang jelas dari kenyataan di atas, punca utama mengapa Marx dan 
Engels memberi sokongan terhadap Darwin ialah rasa kebencian mereka terhadap 
agama. Ini adalah sebab mengapa mereka berpegang teguh ke atas mekanisme 
yang tidak memiliki sebarang nilai saintifik dan yang pada asasnya adalah 
merupakan khayalan imaginasi. Sesungguhnya, Friedrich Engels menjelaskan di 
dalam bukunya mengenai kepentingan teori evolusi: 

Dia (Darwin| meranapkan konsep metafizikal dengan buktinya bahawa dunia 
organik hari ini, tumbuhan, haiwan dan termasuk manusia adalah hasil sebuah 
proses evolusi yang berlangsung sepanjang berjuta-juta tahun. 

Apa yang jelas, Engels juga melakukan kesilapan dengan menganggap 
bahawa teori evolusi memberi sebuah penjelasan tentang kewujudan berjuta-juta 
jenis organisma hidupan di muka bumi. Engels bukanlah seorang yang hanya 
mempercayai bahawa teori Darwin merupakan sebuah fakta yang sahih tetapi 
juga Joseph Stalin, pemimpin komunis paling kejam dalam sejarah, juga turut 
menekankan kepentingan teori evolusi ini di dalam autobiografinya: 

Untuk membersihkan minda penuntut seminar kita mengenai mitos bahawa 
bumi diciptakan dalam enam hari, kita harus berkenalan dengan asal usul geologi 
dan usia bumi, dan mampu membuktikannya dengan agumen, kita harus 
membiasakan diri kita dengan pengajaran Darwin. 

Apa yang jelas di sini, persamaan umum di antara sistem pemikiran 
materialis dan teori evolusi Darwin ialah, tanpa diragui, keduanya adalah 'agama' 
batil di mana tujuan utama penganjurnya ialah menafikan kewujudan Tuhan. Di 
dalam al-Gur'an, Allah memaklumkan mengenai usaha perjuangan masyarakat 
terdahulu untuk membawa manusia ke lembah kufur: 


Dan Kami jadikan mereka pemimpin-pemimpin yang menyeru ke 
neraka dan pada hari kiamat mereka tidak akan ditolong. Surah Oasas: 41 


Dalam sepotong ayat lain, Allah mengisyaratkan saat akhir yang menanti 
bagi golongan kufur dan mengajak manusia lain menuruti mereka: 


Maka siapakah yang lebih zalim daripada orang yang mendustakan 
ayat-ayat Allah dan berpaling daripadanya? Kelak Kami akan memberi 
balasan kepada orang-orang yang berpaling dari ayat-ayat Kami dengan 
siksaan yang buruk disebabkan mereka selalu berpaling. Surah Al-An'aam: 
157 


Pembatalan materialisme akan menjadi suatu titik akhir terhadap kekufuran 
yang hari ini semakin berleluasa di dalam masyarakat. Menuju saat ini, adalah 
satu keperluan bagi manusia untuk mengetahui hakikat sebenar bahawa materi 
bukanlah entiti yang mutlak dan bahawa dari sudut sains, teori evolusi adalah 
teori yang tidak wajar. 12 Dan dengan demikian, kehancuran semua ideologi yang 
menafikan kewujudan Tuhan adalah merupakan saat yang pasti bagi sistem 
pemikiran ala-materialisme. Seperti yang dinyatakan Allah: 


Sesungguhnya mereka itu akan dihancurkan kepercayaan yang 
dianutnya dan akan batal apa yang mereka sering kerjakan. Surah Al- 
A'raf: 139 


Aspek Signifikan Darwinisme Terhadap Agama 
Batil 


Sesetengah pembaca mungkin berfikir bahawa Darwinisme dan materialisme 
tidak mungkin menjadi asas penting bagi sistem kekufuran disebabkan 
sebahagian besar manusia tidak langsung menyedari konsep ini dan jauh dari 
mengamalkan sistem tanpa agama apatah lagi untuk memisahkan kehidupan 
daripadanya. Seimbas pandang, kenyataan ini ada benarnya: di zaman ini manusia 
cenderung hidup tanpa sebarang nilai kewarasan akal fikiran. Keinginan- 
keinginan seperti mengejar wang ringgit dan membina gaya hidup yang ekstrem 
memenuhi setiap aspek budaya dan sosial yang lazim, khususnya di kalangan 
remaja. Budaya ini mengabaikan kepentingan tarbiyah naluri seperti persoalan, 
Bagaimana saya wujud? atau, Siapakah yang mencipta saya? Manusia tidak 
pernah terfikir untuk mempersoalkan maksud penciptaa mereka atau pun 
pembohongan yang jelas dilakukan di dalam teori evolusi. Bahkan, mereka 
disibukkan dengan pelbagai isu yang remeh-temeh seperti kehidupan selebriti dan 
gosip hangat bintang pujaan yang sebenarnya mempunyai pengaruh kerosakan 
yang besar sekaligus menutup mata hati mereka dari memikirkan hakikat penting 
yang lain seperti soal kewujudan dan maksud penciptaan. Apa yang menjadi rutin 
harian seperti mencari kebendaan dan masalah remeh-temeh terus menerus 
menguasai akal mereka. Ringkasnya, individu yang meletakkan kepercayaan 
mereka terhadap Darwinisme sepenuhnya dan secara sedar menganut falsafah 
materialis bukanlah merupakan bahagian yang besar di dalam masyarakat: 
majoriti manusia yang hidup jauh daripada pegangan agama adalah kerana tidak 


menggunakan akal fikiran. Di titik ini, sebuah persoalan timbul: Adakah 
Darwinisme dan materialisme sangat penting? 

Penelitian lebih hampir mendedahkan bahawa Darwinisme pada hakikatnya 
adalah kuasa paling besar yang menunjangi sistem agama batil kerana para 
penganutnya, walaupun merupakan bahagian yang kecil di dalam sesuatu 
masyarakat, tetapi adalah merupakan barisan intelektual di dalam masyarakat 
berkenaan. Sebagai contoh, di dalam satu kajian sosial yang pernah dijalankan di 
Amerika Syarikat, hanya sembilan peratus dari seluruh individu mengaku mereka 
adalah golongan evolusionis ateis. Akan tetapi, bahagian masyarakat ini adalah 
merupakan golongan yang menduduki jawatan penting di dalam pelbagai 
universiti, media massa, institusi saintifik kerajaan dan di dalam industri 
perfileman. Anggota yang mentadbir masyarakat, yang menubuhkan polisi 
pendidikan dan membentuk corak pemikiran masyarakat melalui media secara 
umumnya adalah merupakan golongan tersebut. 

Secara global, situasi ini dapat dilihat sebagai suatu kelaziman di dalam 
banyak negara. Di sini, indikasi penting adalah usaha bersifat kebudayaan dan 
ideologi yang diutarakan oleh para penyokong ideologi komunis. Kecuali di dalam 
beberapa negara, fahaman komunisme telah pun disingkirkan. Walaupun begitu, 
komunisme mashi tetap dijulang oleh golongan tertentu kerana prinsip keraja 
komunisme iaitu aliran falsafah materialisme masih kekal hidup. Pada masa yang 
sama, para komunis mengutarakan mesej antaranya, Marx menghadapi sedikit 
kegagalan di dalam teori ekonominya, namun materialisme masih tetap bertahan. 
Sebenarnya, di dalam kebanyakan negara, pergerakan komunis adalah berada di 
dalam kedudukan yang kukuh dengan pengaruh yang besar di dalam pelbagai 
bidang sains, kesenian dan falsafah. Mereka menguasai sebahagian besar psuat 
penerbitan dan fahaman mereka begitu tersebar luas di dalam banyak anjuran 
pesta-pesta buku. Sekumpulan kolumnis dan eksekutif di dalam media popular 
yang umumnya dikenali sebagai generasi 60-an adalah berlatar-belakangkan 
fahaman Marxisme. Walaupun begitu yakin dengan kegagalan ekonomi 
komunisme, mereka tetap setia terhadap falsafah materials dan tetap 
menganggap agama samawi sebagai candu bagi masyarakat. 

Sebaliknya, Darwinisme aalah agama yang hakiki bagi mereka. Mereka 
berdegil mempertahankan Darwinisme dan berusaha gigih untuk menghidupkan 
semula teorinya. Kesannya, sebahagian besar masyarakat tidak pernah 
memikirkan persoalan seperti kewujudan manusia akibat tipu daya Darwinisme. 
Di dalam institusi pendidikan pula, para pelajar diindoktrinasikan oleh para 
instruktor berfahaman Darwinisme sambil mempamerekan sejumlah buku ateisme 
dan mengumandangkan mesej yang sama di pusat pameran serta di galeri 
kesenian dan teater. Ringkasnya, beginilah sebenarnya pembudayaan mentaliti 
ateisme yang sekaligus mempengaruhi golongan terpelajar dan individu lain di 
dalam masyarakat. Mereka yang terjerat dengan pengaruh ini pasti akan 
beranggapan bahawa Darwinisme adalah sebuah realiti saintifik dan memandang 
agama sebagai sebuah kepercayaan tradisional yang dianut oleh masyarakat silam 


dan golongan yang ketinggalan zaman. Hal yang serupa, di dalam al-Our'an ketika 
manusia ditanya, Apakah yang telah diturunkan oleh Tuhanmu? Golongan yang 
kafir akan menjawab, “Cerita-cerita orang terdahulu'. 

Pada asasnya, agama adalah sebuah hakikat kebenaran yangjelas dan mutlak 
yang tidak berkaitan dengan sebarang tradisi atau adat budaya tertentu. Agama 
adalah merupakan hubungan makhluk dengan Tuhan, iaitu hakikat yang sering 
diabaikan oleh evolusionis. Sebagai langkah untuk memusnahkan budaya ateis 
dan merentap tabir yang menutup mata hati sesebuah masyarakat, adalah satu 
keperluan untuk memusnahkan Darwinisme berserta falsafah materialis yang lain 
dengan memanfaatkan kajian-kajian saintifik yang mutakhir. 


MATERIALISME: ASAS KEPADA 
AGAMA BATIL 


Seperti yang telah disebutkan di dalam bahagian terdahulu, materialisme 
adalah sebuah pergerakan ideologi merbahaya yang berusaha menghancurkan 
nilai-nilai spiritual dan menjauhkan manusia daripada pegangan agama. Majoriti 
besar masyarakat hari ini, samada sedar atau tidak, kekal di dalam belenggu 
psikologi materialisme. Bagaimanapun, seperkara yang harus difikirkan, kesetiaan 
terhadap pegangan materialisme bukanlah penyebab kepada penafian terhadap 
kewujudan Tuhan. sebilangan besar masyarakat tetap mengakui akan kewujudan- 
Nya namun tetap berpegang kepada fahaman materialisme. Al-Our'an 
menjelaskan golongan yang berfikiran seperti ini: 


Katakanlah: "Siapakah yang memberi rezeki kepadamu dari langit 
dan bumi atau siapakah yang berkuasa (menciptakan) pendengaran dan 
penglihatan dan siapakah yang mengeluarkan yang hidup dari yang mati 
dan mengeluarkan yang mati dari yang hidup dan siapakah yang 
mengatur segala urusan? Maka mereka akan menjawab: “Allah'. Maka 
katakanlah: "Maka apakah kamu tidak bertakwa?'. Maka itulah Allah 
Tuhan kamu yang sebenarnya, dan tidak ada sesudah kebenaran itu 
melainkan kesesatan. Maka bagaimanakah kamu dipalingkan? Surah 
Yunus: 31-32 


Katakanlah: "Kepunyaan siapakah bumi ini dan semua yang ada 
padanya jika kamu mengetahui?” Mereka akan menjawab: Kepunyaan 
Allah. Katakanlah: "Maka apakah kamu tidak beringat?' Katakanlah: 
“Siapakah yang empunya langit yang tujun dan yang empunya 'Arasy yang 
besar? Mereka akan menjawab: 'Kepunyaan Allah'. Katakanlah: Maka 
apakah kamu tidak bertakwa?'. Katakanlah: “Siapakah yang ditangan-Nya 
berada kekuasaan atas segala sesuatu yang Dia lindungi tetapi tidak ada 
yang dapat dilindungi dari (azab-Nya) jika kamu mengetahui?” Mereka 
akan menjawab: “Kepunyaan Allah'. Katakanlah: “(Kalau demikian) maka 
dari jalan manakah kamu ditipu?. Sebenarnya Kami telah membawa 
kebenaran kepada mereka dan sesungguhnya mereka benar-benar orang 
yang berdusta. Surah Mukminun: 84-90 


Dan sungguh jika kamu bertanya kepada mereka: “Siapakah yang 
menciptakan langit dan bumi?', nescaya mereka menjawab: “Allah'. 
Katakanlah: "Maka terangkanlah kepadaku tentang apa yang seru selain 
Allah, jika Allah hendak mendatangkan kemudaratan kepadaku, apakah 
berhala-berhalamu itu dapat menghilangkan kemudaratan itu atau jika 


Allah hendak memberi rahmat kepadaku, apakah mereka dapat menahan 
rahmat-Nya?'. Katakanlah: "Cukuplah Allah bagiku'. Kepada-Nyalah 
bertawakkal orang-orang yang berserah diri. Surah Az-Zumar: 38 


Seperti yang dapat difahami dari ayat di atas, golongan ini mendakwa 
bahawa mereka percaya kepada Tuhan dan agama-Nya. Akan tetapi, mereka tidak 
menunjukkan rasa pengagungan mereka terhadap kebesaran-Nya bahkan dalam 
diam-diam menyekutukan-Nya. Mereka adalah penganut agama batil yang terhasil 
akibat prinsip pegangan hidup yang jauh dipalingkan daripada agama yang benar. 
Seperti mana juga di masa lalu, betapa ramai manusia hari ini yang berpegang 
kepada agama yang batil dan menjauhkan diri mereka dari kebenaran agama yang 
diturunkan oleh Allah s.w.t. 

Selain daripada golongan yang disebutkan di atas, di sana juga terdapat 
golongan yang secara terbuka mengisytiharkan penafian terhadap Allah dan Hari 
Kemudian. Mereka berusaha mempengaruhi orang ramai untuk melakukan 
kekufuran dan sekaligus menyertai mereka. Metodologi yang digunakan oleh para 
materialis di dalam masyarakat yang mengamalkan pemahaman agama yang 
terpesong (masyarakat di mana pemahaman tentang Tuhan adalah menyeleweng) 
adalah berbeza jika dibandingkan dengan kaedah di mana individunya cenderung 
terhadap fahaman ateisme. Materialis menjerumuskan manusia ke lembah syirik 
dengan mereka-reka agama bagi setiap masyarakat dan menyebatikannya dengan 
inspirasi yang diperolehi daripada kepercayaan tentang kemutlakan alam 
kebendaan. 

Sudah pasti golongan yang menyimpangjauh daripada ajaran agama yang 
sebenar tidak mampu berjuang menentang kekufuran apatah lagi untuk 
memusnahkannya. Kekeliruan dalam memahami agama, sedar atau tidak, akan 
menyediakan suatu sokongan terhadap sistem kekufuran. Ini adalah mengapa, 
sekiranya seseorang ingin berjihad menentang kekufuran, kemampuan untuk 
menggarap pemahaman agama yang benar dan tepat mengenai konsep agama 
batil yang didirikan di atas tunjang fahaman materialisme dan menguasainya 
dengan sempurna adalah amat penting. 

Di dalam lembaran berikutnya, perbincangan mengenai beberapa ciri-ciri 
agama materialis dan evolusionis akan diterangkan. Persamaan yang menarik di 
antara sistem yang diwariskan di dalam kepercayaan agama yang batil dan 
kepercayaan syirik yang diisyaratkan di dalam al-Our'an akan dibincangkan 
secara khusus. 


Jahiliyyah Abad 20 


Allah s.w.t. memaklumkan di dalam kitab-Nya mengenai manusia yang 
menyembah makhluk selain daripada Dia, dan mengambil patung dan berhala 
sebagai dewa semabahan begitu juga dengan kisah-kisah mengenai perjuangan 


gigih para utusan-Nya ketika berhadapan dengan kaum tersebut. Sebahagian 
besar individu menganggap bahawa masyarakat zaman lalu yang menyembah 
patung memiliki cara hidup yang primitif dan disebabkan itulah mereka 
berpegang kepada amalan tersebut. Akibatnya, mereka menganggap sesetengah 
kaum asli Afrika yang sehingga hari ini menyembah patung adalah kerana 
keprimitifan mereka. 

Namun begitu, pemerhatian yang lebih teliti ke atas pemahaman dan sudut 
pandangan masyarakat lalu yang dikenali sebagai jahiliyyah di dalam Al-Our'an 
mendedahkan bahawa mereka memilik banyak persamaan dengan golongan 
tertentu yang ada hari ini. Seperti mana masyarakat pagan lalu menjadikan 
patung dan objek kayu dan batu sebagai tuhan, rasional yang menganggap materi 
yang tidak bernyawa sebagai suatu bentuk pemujaan juga turut menjadi anutan 
yang dominan di zaman kita ini. Sebelum meneruskan perbandingan di antara 
rasional masyarakat pagan lalu dan hari ini, kita akan memerhatikan beberapa 
ayat Our'an berkenaan masyarakat ini. 

Salah satu daripada kaum yang dikenal pasti di dalam al-Gur'an ialah kaum 
Nabi Ibrahim: 


Ingatlah ketika ia berkata kepada ayahnya: “Wahai ayahku! Mengapa 
kamu menyembah sesuatu yang tidak mendengar, tidak melihat dan tidak 
dapat menolong kamu sedikit pun?. Surah Maryam: 42 


Ketika Ibrahim berkata kepada ayahnya dan kaumnya: 'Patung- 
patung apakah ini yang kamu tekun beribadah kepadanya?'. Mereka 
menjawab: "Kami mendapati ayah-ayah kami menyembahnya'. Surah al- 
Anbiya: 52-54 


Seperti yang tersebut di atas, bapa Nabi Ibrahim a.s dan kaumnya 
menjadikan material kaku yang dihasilkan dengan tangan mereka sendiri malah 
tidak mempunyai sebarang kuasa mencipta sebagai tuhan sembahan. Dengan 
menganggap apa sahaja sebagai tuhan adalah bererti menyifatkannya (samada 
separuh atau seluruhnya) sebagai kuasa yang bertanggungjawab ke atas 
penciptaan, memberi rezeki, memberi rahmat, menyembuhkan, merancang dan 
mengawal proses alam semesta. Para musyrikin di zaman Nabi Ibrahim a.s 
percaya bahawa setiap bentuk patung yang diukir oleh mereka sendiri memiliki 
kekuasaan yang disebutkan di atas dan sekaligus mengangkatnya sebagai tuhan 
sembahan. 


Amalan Syirik yang Dominan 
di Dalam Masyarakat Hari Ini 


Golongan kufur zaman lalu mendakwa bahawa patung-patung yang diukir 
dengan batu dan kayu, yang tidak berkuasa untuk bergerak atau berbicara, 
memiliki sejenis kuasa bahkan mencipta alam semesta dan menguasainya, dan 
mereka menyembahnya dan memohon kesihatan, rezeki dan anugerah rahmat 
darinya. Dengan keterangan ini, kita dengan jelas dapat membandingkan di mana 
majoriti besar manusia hari ini juga turur mengamalkan rasional serupa seperti 
yang dilakukan oleh para musyrikin silam. para materialis dan evolusionis percaya 
bahawa unsur tidak bernyawa yang tersusun melalui himpunan dan longgokan 
atom yang kaku sebagai suatu kuasa. Mereka mendakwa bahawa sebagai suatu 
hasil kebetulan, materi yang tidak bernyawa berupaya mencipta dirinya sendiri 
untuk menghasilkan variasi hidupan yang sempurna dan begitu kompleks. 

Bahkan, mereka menganggap semua kejadian did alam alam semesta adalah 
di bawah kekuasaan atom-molekul yang kaku dan mati ini. Sebagai contoh, 
mereka menganggap bencana alam akibat gempa bumi (yang mereka sifatkan 
sebagai “kemurkaan alam' atau 'bencana alam') adalah terjadi kerana kehendak 
alam semulajadi'. Walau bagaimanapun, mereka gagal untuk menerangkan 
hakikat sebenar kuasa atau asal usul kuasa yang dipanggil alam ini. Unsur yang 
dipanggil alam pada hakikatnya adalah tidak berbeza dengan tuhan sembahan 
yang digelar oleh masyarakat kufur silam sebagai “dewa bumi' atau “dewa 
pemberi rezeki. Perbezaan di antara keduanya hanyalah bentuk simbol: 
ketuhanan kini disifatkan sebagai materi yang mati dan tidak mampu dicapai dan 
juga kuasa kebetulan, yang mereka yakini bertanggungjawab terhadap kuasa 
penciptaan. 

Pierre Paul Grasse, seorang ahli zoologi Perancis dan evolusionis yang 
bersemangat, menerangkan konsep ketuhanan yang tersembunyi bagi golongan 
evolusionis dan materialis sebagai berikut: 

Kebetulan menjadi suatu pengurnia rezeki, di mana, di sebalik tirai ateisme, 
tidak dijolokkan dengan nama tetapi disembah secara rahsia. 

Penyifatan kuasa penciptaan terhadap material yang tidak berjiwa dan atom 
yang mati adalah kecacatan logik akal yang sangat serius. Seperti mana 
kepercayaan para musyrikin zaman silam bahawa patung sembahan mereka 
adalah berkuasa mencipta makhluk hidupan, maka begitu jugalah halnya bagi 
para materialis dan evolusionis di zaman in ibahawa materi secara spontan 
berevolusi menjadi makhluk hidupan yang memberi suatu pengertian di mana 
elemen dan sejumlah unsur bahan sebagai kuasa hidup dan sedar yang 
membolehkannya memutuskan dan bertindak di atas sesuatu keputusan. Daripada 
sudut pandangan ini, mereka sebenarnya menyifatkan segala-galanya sebagai 
suatu sifat ketuhanan. 

Sebagai contoh, evolusionis menganggap sekuntum bunga mawar dengan 
warna merahnya yang memukau yang tumbuh di permukaan tanah yang kotor 
sebagai tuhan kerana mereka percaya bahawa bunga mawar tersebut wujud 
dengan sendiri atau bahan dan unsur yang membinanya secara spontan mencipta 
dan membentuknya. Begitu juga halnya, mereka melihat buah limau, epal, 


strawberi, pisang, anggur, bebunga, rusa, singat, gajah, semut, lebah, lalt, ikan 
dan ringkasnya, seluruh makhluk hidupan termasuk bukan hidupan memiliki 
kemampuan mencipta diri sendiri kerana mereka mendakwa bahawa semuanya 
membentuk struktur fizikal yang ada hari ini melalui kehendak dan kekuasaan 
yang tersendiri. 

Dalam sebuah contoh lain, evolusionis mendakwa bahawa seekor lebah yang 
dahulunya adalah haiwan lain tidak semena-mena memutuskan untuk menjadi 
seekor lebah dan kemudian mula membentuk mekanisme tubuh badan yang 
berupaya menghasilkan madu. Mereka mendakwa bahawa lalat pada mulanya 
tidak berupaya untuk terbang, tetapi kemudiannya membentuk sepasang sayap 
dan dengan itu memulakan penerbangan. Bahkan, lalat ini menyiapkan diri 
mereka dengan mekanisme penerbangan yang sempurna dengan teknologi yang 
jauh lebih canggih berbanding kapal terbang dan helikopter yang ada hari ini. 

Para evolusionis amat mahir mereka-reka cerita yang sama ke atas berjiwa 
juta hidupan lain di atas muka bumi. Semuanya berkongsi asas yang sama iaitu, 
susunan atom mati yang membina organisma hidupan atau alam di mana mereka 
berada memiliki semacam suatu fungsi sedar dan kebijaksanaan. Istilah-istilah 
seperti pilihan semulajadi, mutasi rawak dan pemisahan geografi yang memberi 
sedikit sentuhan saintifik menghiasi cerekarama yang dihasilkan oleh evolusionis. 
Apa yang mereka agungkan pada hakikatnya adalah material kaku di dalam alam 
secara spontan berkuasa mencipta makhluk hidupan iaitu pisang, lalt, kucing, 
ikan paus, zirafah, rama-rama, semut, gajah dan generasi mereka seterusnya. 

Berdasarkan kepada evolusionis, atom-atom ini jugalah yang mencipta ruang 
atmosfera dengan begitu sempurna, mentadbir dan mereka bentuknya. Dan 
dengan itu, atmosgera mampu menjadi sebuah atap protektif bagi planet bumi 
dan membentuk segala keperluannya. Ini bermaksud, mereka yang 
mengagungkan materi yang menyifatkan kekuasaan mutlak kekuasaannya. 
Menurut mereka, karbon, hidrogen, nitrogen dan besi semuanya adalah kuasa 
pencipta. 

Sekali lagi, menurut keperacyaan pelik ini, atom yang sama juga mula 
berhimpun dan tidak semena-mena menyusun dirinya untuk membentuk sepasang 
mata yang mampu melihat. Tingkahlakunya begitu rapi dan sempurna yang 
memastikan bahagian lain mata akan membentuk rongga mata dan dengan begitu 
sabar menunggu sebarang akibat kebetulan yang akan membentuk rongga 
sebelum membentuk organ mata. Evolusionis melihat bahawa atom yang membina 
mata adalah pencipta kerana mereka percaya bahawa semuanya itu 
“berkemampuan untuk mencipta organa sesempurna itu'. Seperti mana 
masyarakat musyrikin silam menganggap hujan sebagai tuhan, para evolusionis 
juga turut mengangkat atom yang membina organ mata sebagai tuhan mereka. 

Dari sudut pandangan ini, setiap individu dapat menyimpulkan bahawa 
agama bagi materialis dan evolusionis memiliki berjuta-juta tuhan untuk 
disembah. Dengan mendakwa bahawa setiap makhluk di dalam alam semesta 
wujud dengan sendirinya melalui sesiri kebetulan adalah bererti mengakui setiap 


satu daripada hidupan dan kuasa ini sebagai pencipta. Hal ini tidaklah jauh 
berbeza jika dibandingkan dengan logik yang mendorong seseorang itu 
menyembah berhala atau memohon kesihatan dan kebaikan kepada patung yang 
diukir. Pada hakikatnya, era zaman penyembahan berhala ini kembali 
dipraktikkan. 


Sembahan Golongan Evolusionis: Atom yang 
Mati 


Apa pun yang kita lihat dan rasakan, samada seketul batu atau tanah, kerusi 
di mana kita bersandar, udara yang kita sedut, makanan yang kita makan untuk 
terus hidup, air yang terdiri daripada dua pertiga daripada kandungan tubuh 
badan, dan sebagainya yang terletak di luar atau dalam tubuh badan, yang hidup 
atau yang mati, hakikatnya adalah terbina daripada atom. Selain itu, galaksi- 
galaksi, bebintang, matahari dan planet bumi yang menjadi tempat tinggal kita 
adalah terdiri daripada himpunan atom termasuk diri manusia sendiri. Dan 
hakikatnya, segala-galanya adalah terbina daripada susunana atom. 

Makhluk hidupan termasuk manusia terbina daripada pelbagia unsur atom 
seperti karbon, hidrogen, oksigen, kalsium, magnesium dan besi. Di satu sudut 
lain, Darwinisme menegaskan bahawa atom-atom secara mendadak terhimpun 
bersama melalui suatu kuasa kebetulan. Iaitu, rasional evolusionis menyimpulkan 
bahawa longgokan atom-atom kaku melakukan mekanisme membuat-keputusan 
dan yang akhirnya membentuk, sebagai contoh, seorang jurutera nuklear yang 
amat mahir di dalam bidang fizik atom. 

Dengan memerhatikan secara lebih dekat terhadap dakwaan yang tidak 
berasas ini, kita dapat menyimpulkan konklusi berikut: di bawah satu kuasa yang 
tidak diketahui asal usulnya, pelbagai atom mula wujud yang kemudiannya secara 
kebetulan berkumpul bersama untuk menghasilkan bintang-bintang dan planet, 
ringkasnya seluruh alam semesta. Kemudian, melalui longgokan kebetulan atom 
yang sama, sebutir sel hidupan dengan struktur yang begitu kompleks mula 
terhasil. Sel hidup ini kemudiannya melalui sebuah proses evolusi dan 
menghasilkan pelbagai hidupan dengan sistem yang begitu luarbiasa, dan di 
kemuncak siri perubahan ini akhirnya membentuk seorang individu manusia 
dengan fungsi kebijaksanaan yang rumit. Seorang manusia yang tercipta semata- 
mata akibat proses kebetulan, sekali lagi berjaya menemui atom yang membina 
dirinya dengan membuat pemerhatian melalui mikroskop elektron misalnya, yang 
juga dibentuk melalui kebetulan. Inilah sebenarnya yang didakwa oleh Darwin 
sebagai sebuah tesis saintifik, dan teori evolusi kemudiannya secara jelas 
menerima setiap atom sebagai 'tuhan'. 

Pada hakikatnya, kekisi atom yang membina individu manusia dengan fungsi 
kebijaksanaan dan intelektual tidak memiliki sebarang kualiti atau kuasa dengan 
sendirinya. Akan tetapi, evolusionis entah bagaimana mendakwa bahawa atom 
yang mati membentuk individu manusia dan kemudian 'struktur atom' ini 
memutuskan untuk pergi ke seklah dan berjaya memiliki segelung ijazah daripada 


universiti. Berdasarkan kepada dakwaan yang sama, atom-atom memiliki 
kebolehan yang sangat memukau: mampu merasa makanan yangjuga terbina 
daripada atom, menghidu bau menyegarkan sekuntum bunga mawar yang juga 
terbina daripada atom dan memberi senyuman yang manis. Atom yang sama juga 
merasa kehangatan udara di sekitarnya. Pada masa yang sama, atom-atom juga 
mendengar gelombang suara yang dipindahkan dari radio dan mengubahnya 
menjadi irama muzik. Menurut evolusionis lagi, pelbagai atom yang berkumpul 
secara rawak mampu berfikir, merasa rindu, sedih dan gembira serta bergelak 
ketawa ketika menonton sebuah filem komedi. Komuniti jahiliyyah silam 
mendakwa bahawa ukiran kayu sembahan mereka memiliki kuasa istimewa, 
sebaliknya evolusionis yang ada hari ini menyifatkan kuasa istimewa tersebut 
kepada atom-atom. 

Akan tetapi, adalah sangat jelas bahawa tidak ada sesuatu pun di dalam alam 
semesta yang dapat diserahkan kewujudannya semata-mata kepada kebetulan, 
iaitu pada asasnya di sana terdapat sebuah kuasa dan kebijaksanaan superior 
yang bertanggungjawab terhadap ciptaan hidupan di atas muka bumi. Seluruh 
kehebatan di dalam penciptaan manusia dan alam sendiri di kelilingi dengan 
petanda sebuah kebijaksanaan yang amat tinggi. Pemilik kebijaksanaan ini adalah 
Allah s.w.t., Tuhan seluruh langit dan bumi. 

Allah berfirman kesia-siaan golongan penyembah tuhan yang batil ini dan 
mereka kelak pasti akan dimusnahkan: 


Dan Kami seberangkan Bani Israil ke seberang lautan itu, maka 
setelah mereka sampai kepada suatu kaum yang tetap menyembah 
berhala, Bani Israil berkata: "Hai Musa! Buatlah untuk kami sebuah tuhan 
sebagaimana mereka mempunyai beberapa tuhan'. Musa menjawab: 
“Sesungguhnya kamu ini adalah kaum yang jahil. Sesungguhnya mereka 
itu akan dihancurkan kepercayaan yang dianutnya dan akan batal apa 
yang sering mereka kerjakan. Surah Al-A'raf: 138-140 


Amalan Menyembah Matahari 


Antara perbezaan lain di antara materialis dan evolusionis hari ini dengan 
masyarakat jahiliyyah zaman silam adalah berkaitan dengan suatu doktrin yang 
berasaskan penyembahan matahari yang berakar sejak dahulu kala. Sebagai 
sumber cahaya dan tenaga, manusia sering menganggap bahawa kewujudan 
mereka adalah disebabkan matahari dan sekaligus mendewa-dewakannya. 
Sepanjang sejarah, kepercayaan khurafat ini telah menyesatkan sejumlah 
tamadun manusia daripada agama Allah yang sebenar. Al-Our'an mengisyaratkan 
hal ini dan menjadikan Kaum Saba' di zaman Nabi Sulaiman a.s sebagai contoh 
yang menjadikan matahari sebagai tuhan sembahan: 


Aku mendapati dia dan kaumnya menyembah matahari selain Allah, 
dan syaitan telah menjadikan mereka memandang indah perbuatan- 
perbuatan mereka lalu menghalang mereka dari jalan (Allah), sehingga 
mereka tidak dapat petunjuk. Agar mereka tidak menyembah Allah yang 
mengeluarkan apa yang terpendam di langit dan di bumi dan yang 
mengetahui apa yang kamu sembunykan dan apa yang kamu nyatakan. 
Surah An-Naml: 24-25 


Apa yang jelas, penyembahan matahari adalah suatu praktikal jahiliyyah 
yang sesat. Memang benar bahawa matahari menyinarkan haba dan cahaya 
kepada bumi, akan tetapi rasa syukur seharusnya ditujukan kepada Allah s.w.t 
sebagai Penciptanya. Matahari adalah sekadar sebuah jisim materi tanpa 
sebarang kuasa yang diciptakan oleh Allah. Suatu hari kelak, sumber tenaganya 
akan kehabisan dan pasti mati, atau pun Allah akan memusnahkannya lebih awal 
sebelum saat itu. Oleh kerana Allah adalah Pencipta kepada matahari dan setiap 
jasad samawi yang lain, maka kepada-Nyalah rasa syukur harus ditujukan. Hal ini 
dinyatakan sebagai berikut: 


Dan sebahagian dari tanda-tanda kekuasaan-Nya ialah malam, siang, 
matahari dan bulan. Janganlah bersujud kepada matahari dan juga bulan, 
tetapi bersujudlah kepada Allah yang menciptakannya, jika kamu hanya 
menyembah kepada-Nya. Surah Fussilat: 37 


Apa yang menarik, golongan evolusionis hari ini mengulangi semula asas 
yang amat serupa dengan agama pagan penyembahan matahari ini melalui 
dakwaan bahawa kewujudan manusia adalah berpunca daripada matahkri. 
Menurut sumber evolusionis, asal usul hidupan di muka bumi adalah berpunca 
daripada matahari dan sinaran yang dipancarkan darinya menyalakan hidupan di 
planet ini. Tenaga suria juga didakwa bertanggungjawab ke atas generasi spesis 
hidupan dan sumber sinarannya sebagai punca kepada proses mutasi yang 
mengakibatkan perubahan. Pendekatan ini diterangkan oleh Carl Sagan, seorang 
ahli astronomi terkemuka Amerika yang menulis di dalam bukunya, Cosmos: 

Nenek moyang kita menyembah matahari dan mereka terselamat dari 
amalan yang bodoh.. Sekiranya kita mesti menyembah sebuah kuasa yang lebih 
gagah daripada kita, bukankah mengagungkan matahari dan bintang itu adalah 
suatu yang masuk akal? 

Harlow Shapley, ahli astronomi evolusionis yang merupakan seorang mentor 
Carl Sagan terkenal kerana ucapannya: Orang-orang alim menulis, “Pada 
permulaannya Tuhan', tetapi saya katakan, 'Pada permulaannya hidrogen'. Iaitu 
Shapley peraya bahawa dengan peredaran masa, gas hidrogen berevolusi menjadi 
haiwan, pokok-pokok dan manusia. Apa yang jelas, pendewaan ke atas materi dan 
alam menggambarkan seluruh pandangan tidak masuk akal yang diutarakan oleh 


para evolusionis. Agama' bagi mereka adalah berdasarkan kepada penyembahan 
materi dan alam sekeliling. 

Di satu sudut lain, individu manusia yang bijak dan berhikmah pasti akan 
memahami bahawa seluruh alam semesta tidak sekali-kali merupakan produk 
ciptaan material yang mati dan kaku. Sebaliknya, mereka akan mendapati 
kehebatan perancangan yang teliti dan kesenian di dalam setiap ciptaan serta 
mengakui akan kebesaran dan keagungan Allah s.w.t. Namun begitu, sebilangan 
besar manusia yang ada hari ini tetap buta terhadap hakikat ini dan terus 
mengagungkan kebendaan (materi). Ini adalah kerana, sebagaimana kaum Saba: 
“Syaitan menjadikan perbuatan mereka itu indah di pandangan mereka dan 
memalingkan mereka daripada jalan (yang benar), dan mereka itu tidak diberi 
hidayah”. 


Penyakit Materialisme dan Naturalisme 


Di dalam himpunan Risalah An-Nur, sebuah koleksi ulasan berdasarkan al- 
Our'an oleh Said Nurisi yang juga dikenali sebagai Badi'uzzamandan merupakan 
salah seorang intelektual Islam abad 20, terdapat banyak perbahasan yang 
membincangkan kecacatan materialisme dan naturalisme. Materialisme dapat 
ditakrifkan sebagai 'mengakui akan kewujudan materi sebagai hakikat tunggal. 
Naturalisme sebaliknya adalah penyembahan alam semulajadi. Melalui istilah ini, 
Badi'uzzaman menumpukan perhatian terhadap materialisme dan Darwinisme, 
iaitu asas bagi kekufuran dan memberi penjelasan terperinci mengenai kecacatan 
logik pergerakan agama palsu ini: 

Atau pun mereka membayangkan seperti mana yang dilakukan oleh 
materialis Fir'aun bahawa “mereka wujud dengan sendirinya, mendapat makanan 
dengan sendiri dan mencipta segala yang mereka perlukan dengan sendiri' dan 
dengan itu, mereka tidak perlu beriman dan mengabdikan diri? Ini bererti mereka 
menganggap diri mereka sebagai pencipta, sebaliknya pencipta adalah sesuatu 
yang menjadi Pencipta kepada segalanya. Ini bermaksud, kesombongan dan 
penipuan menjadikan mereka begitu bodoh di mana mereka membayangkan 
seseorang sebagai pemilik kuasa yang mutlak yang begitu jelas amat lemah dan 
bahkan dapat ditewaskan oleh seekor nyamuk atau mikrob. 


Materialis yang menggunakan akal adalah terhadap kepada apa yang terlihat 
jelas di hadapan mereka, dengan falsafah karut-marut yang berdasarkan kepada 
penipuan mereka, mengambil perubahan zarah yang dianggap sebagai hasil 
kebetulan untuk menjadi seluruh prinsip asas mereka dan melihlatkan bahawa 
hasil kerja ciptaan Ilahi terhasil melalui perubahan sembarangan itu. Sesiapa 
sahaja walaupun dengan sedikit kecerdasan akan memahami bagaimana tiak 
masuk akal untuk menganggap ciptaan yang dihiasi dengan contoh kebijaksanaan 


yang tidak terbatas kepada sesuatu yang berteraskan kebetulan tanpa pengertian 
dan tujuan, yang sangat sembarangan. 

Di dalam kenyataan di atas, Badi'uzzaman menarik perhatian kita terhadap 
kenyataan bahawa adalah sesuatu yang kurang waras bagi seseorang untuk 
mengangkat dirinya sebagai tuhan dan yang sebenarnya makhluk yang lemah 
untuk mendakwa bahawa kewujudannya dan kesempurnaan alam semesta sebagai 
suatu “kebetulan'. Kekufurannya terhadap kewujudan Maha Suci Allah adalah 
kekafiran yang paling besar. Badi'uzzaman menyatakan bahawa terdapat banyak 
usaha pergerakan anti-agama yang semakin meluas di era kita dan adalah menjadi 
tanggungjawab besar untuk menyelamatkan umat manusia dari ancaman gerakan 
ini: 

Falsafah kelahiran baru naturalis dan materialis yang kejam akan beransur- 
ansur menjadi kuat dan tersebar sehingga ke akhir zaman.. mencapai ke suatu 
tahap di mana menafikan Tuhan.. Adalah jelas kebodohan manusia yang lemah, 
yang berupaya dimusnahkan oleh seekor lalat dan tidak pula mampu walaupun 
mencipta sebilah kepak lalat, untuk mengaku sebagai tuhan..... 

Seperti yang dinyatakan oleh beliau, kepercayaan bahawa materi yang mati 
mencipta alam semesta dan hidupan dengan sendirinya adalah suatu yang sangat- 
sangat tidak masuk akal. Lebih dari itu, adalah suatu yang amat mustahil untuk 
berkata bahawa seorang manusia dengan kepercayaan seumpama itu memiliki 
kebijaksanaan dan kewarasan akal fikiran. Sebenarnya, Nabi Ibrahim a.s telah 
menyatakan betapa jelas kedangkalan akal fikiran para musyrikin ketiak 
menyembah ukiran kayu yang dibuat oleh mereka sendiri: 


Ibrahim berkata: "Maka mengapakah kamu menyembah selain Allah 
sesuatu yang tidak dapat memberi manfaat sedikit pun dan tidak memberi 
mudarat kepada kamu? (Celakalah) kamu dan apa yang kamu sembah 
selain Allah. Maka apakah kamu tidak memahami? Surah Al-Anbiya: 66-67 


Pembentukan Agama Batil Melalui 
Pegangan Materialis dan Evolusionis 


Fakta seharusnya harus diberikan sebuah konsepsi yang jelas iaitu impian 
golongan materialis untuk melahirkan sebuah masyarakat yang menafikan Allah 
dan agama-Nya sekaligus membentuk individu yang merasa bebas tanpa sebarang 
ikatan tanggungjawab. Di puncak falsafah materialisme terletak keinginan untuk 
membentuk sebuah sistem sosial yang bukan sekadar menafikan kewujudan Allah 
s.w.t. tetapi juga turut menyingkirkan nilai spiritual dan moral serta meyakini 
bahawa untuk mencapainya, usaha menanamkan ideologi ateisme ke dalam akal 
fikiran manusia dan menyebar-luaskannya adalah suatu keperluan yang besar. 
Dengan menentang agama Allah, mereka menerima sebuah bentuk agama yang 
telah diherot-perotkan sesuai dengan pegangan materialis. George Gaylord 


Simpson, nama yang terkemuka dalam pergerakan neo-Darwinisme, 
menghuraikan konsep agama yang diterima oleh para evolusionis: 

Seperkara yang jelas, terdapat beberapa agama baru, dilabel sebagai 
pegangan dan terlibat di dalam emosi keagamaan, yang tidak selari dengan 
evolusi dan sekaligus tidak dapat dipertahankan secara intelektual meskipun doa 
mereka yang emosional. Namun begitu, saya mengambilnya kini sebagai suatu 
keyakinan yang jelas, yang tidak menuntut kepada sebarang perbincangan lanjut, 
bahawa evolusi dan agama sebenar adalah saling harmoni. 

Simpson, sebagai seorang evolusionis, menyatakan bahawa agama dapat 
disatukan dengan pegangan hidup materialis selama mana ia tertakluk kepada 
definisinya. Bagaimanapun, seperkara yang harus diperhatikan bahawa apa yang 
dirujuknya sebagai 'agama sebenar' sudah pasti bukanlah agama yang berasaskan 
wahyu samawi tetapi adalah merupakan suatu pegangan yang jauh menyeleweng 
dari landasang kebenaran, iaitu mencipta sebuah agama 'yang bertentangan 
dengan ajaran keagamaan' berdasarkan kepada pemikiran materialis dan 
memuaskan manusia secara emosional. Hari ini, majoriti manusia yang mendakwa 
yakin beriman pada hakikatnya hidup di bawah kebatilan agama yang didakwa 
oleh materialis sebagai “agama sebenar”. 

Di dalam bahagian berikutnya, beberapa ciri agama batil akan dibincangkan. 
Pegangan terhadap kepercayaan yang menyeleweng secara berleluasa di atas 
nama agama akan dijelaskan. Akibat tidak ditarbiyah untuk memusatkan akal 
fikiran dengan mendalam, manusia sering gagal menyeari kesilapan di dalam 
fahaman tersebut. Adalah merupakan satu tanggungjawab yang penting bagi para 
mukminin yang ikhlas untuk saling ingat mengingatkan sesama manusia yang lain 
terhadap agama yang batil ini dan menyampaikan pesanan al-Gur'an yang 
merupakan sumber kebijaksanaan yang unik yang diturunkan Allah sebagai satu- 
satunya pegangan bagi para hamba-Nya. 

1) Ajaran bahawa Allah berada di atas langit 

Meskipun beriman akan kewujudan Allah, sebahagian manusia mempunyai 
keyakinan yang begitu dangkal tentang keberadaan Allah. Fahaman materialisme 
adalah begitu jelas dalam kaitan ini. Disebabkan para materialis mempertahankan 
bahawa materi adalah kewujudan yang mutlak, secara tidak langsung mereka 
terpaksa menerima bahawa Allah berada di dalam lingkungan alam semesta 
material ini walaupun gagal untuk membayangkan ruang kedudukan-Nya. 

Al-Our'an juga menyatakan bahawa segolongan manusia dengan mentaliti 
yang sama juga pernah wujud dahulu. Untuk melihat Allah, Fir'aun mengerahkan 
pembinaan sebuah menara yang memuncak tinggi ke langit. Kepercayaannya ini 
adalah berpunca daripada kegagalan untuk memahami sifat-sifat Allah dan 
keyakinannya yang begitu mendalam terhadap kemutlakan materi. 


Dan berkata Fir'aun: Wahai pembesar kaumku! Aku tidak mengetahui 
tubah bagimu selain aku. Maka bakarlah hai Haman untukku tanah liat 
kemudian buatkanlah untuk bangunan yang tinggu supaya aku dapat naik 


melihat Tuhan Musa, dan sesungguhnya aku benar-benar yakin bahawa 
dia termasuk orang-orang pendusta. Surah Al-Oasas: 38 


Tetapi Allah s.w.t adalah Pencipta ruang dan sudah pasti tidak terbelenggu di 
dalam ruang yang diciptakan-Nya. Ruang adalah khusus untuk makhluk ciptaan- 
Nya dan Allah adalah maha tinggi daripada segala makhluk ciptaan dan 
pengetahuan-Nya meliputi segala-galanya. 

Manusia yang terjerumus di bawah fahaman materialisme gagal untuk 
menggarap hakikat ini dengan menganggap bahawa Allah bersemayam di atas 
langit. Setengah yang lain melihat ke atas langit ketika berdoa, tetapi bagi mereka 
yang benar-benar memahami pengertian asmaul-Husna-Nya sangat menyedari 
kehadiran-Nya di mana saja mereka berpaling. Allah berfirman tentang hakikat 
ini: 


Dan kepunyaan Allah timur dan abrat, maka ke manapun kamu 
menghadap di situlah wajah Allah. Sesungguhnya! Allah maha luas lagi 
maha mengetahui. Surah al-Bagarah: 115 


Dia tidak dapat dicapai oleh penglihatan mata, sedang Dia dapat 
melihat segala yang kelihatan, dan Dia-lah yang maha halus lagi maha 
mengetahui. Surah al-An'aam: 103 


2) Ajaran bahawa Tuhan mencipta alam semesta termasuk manusia dan 
kemudian meninggalkan mereka tanpa sebarang pertanggungjawaban. 

Ajaran agama baitl ini mendakwa bahawa Allah untuk pertamanya mencipta 
seluruh alam semesta termasuk segala makhluk hidupan dan kemudian 
meninggalkan mereka bersendirian, iaitu berada pada kedudukan yang jauh. 
Menurut fahaman ini, manusia ditinggalkan bergelut menentukan nasib mereka 
sendiri.... 

Akan tetapi, Allah juga bukan sahaja tidak dibelenggu oleh ruang tetap juga 
oleh masa. Apabila Dia mencipta alam semesta dan manusia, Dia mencipta mereka 
bersama-sama dengan masa silam dan hadapan di dalam suatu detik. Ini 
bermaksud, Allah mencipta segalanya dengan takdir mereka secara individu. 
Tanpa mengalaminya, manusia tidak dapat mengetahui sesuatu tentang masa 
hadapan. Tetapi Allah s.w.t. maha mengetahui masa hadapan bagi setiap individu 
manusia dan setiap detik yang akan dilaluinya. Ini adalah kerana Allah jualah yang 
mencipta setiap detik yang dilalaui, setiap perkataan yang diucap dan setiap 
perbuatan yang dilakukan. Dan sudah pasti Dia tidak mencipta alam semesta dan 
kemudian meninggalkannya sendiri, bahkan, Dia mencipta setiap detik kehidupan 
seluruh makhluk ciptaan-Nya mulai sejak permulaan sehingga ke saat terakhir. 
Segalanya, sehelai daun yang gugur atau peristiwa yang dialami oleh seseorang 
sepanjang hidupnya, terjadi selaras dengan takdir yang telah ditetapkan oleh 
Allah s.w.t. 


Dan pada sisi Allah kunci-kunci semua yang ghaib: tidak ada yang 
mengetahuinya kecuali Dia sendiri, dan Dia mengetahui apa yang di darat 
dan di laut, dan tiada sehelai daun pun yang gugur melainkan Dia 
mengetahuinya. Dan tidak jatuh sebut biji pun dalam kegelapan bumi dan 
tidak sesuatu yang basah atau yang kering melainkan tertulis dalam kitab 
yang nyata. Surah al-An'aam: 59 


Padahal Allah yang menciptakan kamu dan apa yang kamu perbuat 
itu. Surah as-Saffat: 96 


3) Kufur terhadap Kewujudan syurga dan neraka 

Sebahagian individu yang diselubungi pengaruh pemikiran materialis tidak 
mempercayai mengenai kewujudan syurga dan neraka walaupun mungkin percaya 
kepada kewujudan Tuhan. puncanya ialah kerana mereka tidak dapat memastikan 
kewujudan sesuatu yang tidak dapat dilihat oleh mata atau disentuh dengan 
tangan. 

Bagi seseorang yang mempunyai kebijaksanaan dan akal yang waras, di sana 
terdapat petanda yang jelas mengisyaratkan akan kewujudan Tuhand an Hari 
Kemudian, contohnya langit dan bumi yang diciptakan dengan begitu rapi dan 
harmoni, dan begitu juga sel yang merupakan bahan binaan asas bagi seluruh 
organisma hidupan. Alam yang menampung kehidupans etiap individu sarat 
dipenuhi dengan petanda maha Pencipta. Sesiapa sahaja dengan akalyang waras 
dapat memahami bahawa Allah s.w.t adalah Pencipta setiap yang bernyawa buat 
kali pertama, dan Dia juga amat berkuasa untuk menghidupkan mereka buat kali 
kedua di saat hari kebangkitan. Golongan yang menafikan hakikat ini diterangkan 
di dalam OGur'an sebagai berikut: 


Dan mereka berkata: Apakah bila kami telah menjadi tulang belulang 
dan benda-benda yang hancur, apa benarkan kami akan dibangkitkan 
kembali sebagai makhluk yang baru? Katakanlah: Jadilah kamu sekalian 
batu atau besi, atau suatu makhluk dari makhluk yang tidak mungkin 
menurut fikiranmu. Maka mereka akan bertanya: Siapa yang akan 
menghidupkan kami kembali? Katakanlah: Yang telah menciptakan kamu 
pada kali pertama. Lalu mereka akan menggeleng-gelengkan kepala 
mereka kepadamu dan berkata: Bilakah itu akan terjadi? Katakanlah: 
Mudah-mudahan waktu kebangkitan itu dekat. Iaitu pada hari Dia 
memanggil kamu lalu kamu mematuhi-Nya sambil memuji-Nya dan kamu 
anggap kamu tidak berdiam (di dalam kubur) kecuali sebentar saja. Surah 
al-Isra: 49-52 


Kegagalan mereka untuk memahami hakikat kebangkitan dan keraguan 
mereka terhadap kebenaran ini sekali lagi adalah diakibatkan kepercayaan 


materialisme yang menyeleweng. Materialis melihat proses fenomena kejadian 
seorang manusia sebagai hasil tindakbalas unsur dan zarah. Mereka menegaskan 
bahawa aspek metafizik manusia (jiwa dan emosinya) juga terhasil melalui 
tindakbalas yang serupa. Berdasarkan kenyataan itu, mereka menafsirkan saat 
kebangkitan sebagai pembinaan semula materi dan sekaligus gagal 
membayangkan kemungkinan proses ini. (ini bermaksud, mereka tidak dapat 
menerima bahawa materi yang telah musnah dapat hadir dan bersatu semula). 

Apa yang gagal mereka fahami ialah bagaimana tubuh badan yang telah 
hancur dapat bercantum kembali setelah kematian, namun begitu mereka harus 
memikirkan bahawa manusia pada asalnya diciptakan daripada tiada. Seandainya 
demikian halnya, mempertikai kebenaran peristiwa kebangkitan atau meragui 
hakikat ini adalah suatu yang kurang bijak. Di dalam Our'an, Allah 
mengisyaratkan tentang proses hari kebangkitan sebagai berikut: 


Maka apakah Kami letih dengan penciptaan yang pertama? 
Sebenarnya mereka dalam keadaan ragu-ragu tentang penciptaan yang 
baru. Dan sesungguhnya Kami telah menciptakan manusia dan 
mengetahui apa yang dibisikkan oleh hatinya, dan Kami lebih dekat 
kepadanya dari urat lehernya. Surah Oaf: 15-16 


Hakikatnya, roh adalah merupakan entiti yang hakiki bagi tiap diri 
seseorang dan bukanlah longgokan pepejal daging dan tulang temulang. Kematian 
memusnahkan struktur tubuh badan namun roh tetap hidup selama-lamanya. 
Kematian hanyalah suatu pengalaman perpindahan roh menuju ke alam 
kehidupan Hari Kemudian. Allah berfirman: 


Kemudian Dia menyempurnakannya dan meniupkan ke dalam 
(tubuh) roh-Nya dan Dia menjadikan bagi kamu pendengaran, penglihatan 
dan hati, (tetapi) sedikit sekali kamu bersyukur. Dan mereka berkata: 
“Apakah bila kami telah lenyap (hancur) di dalam tanah, kami benar-benar 
akan berada dalam ciptaan yang baru. Bahkan mereka (sebenarnya) 
ingkar akan menemui Tuhannya. Katakanlah: “Malaikat maut yang diutus 
untukmu akan mematikan kamu: kemudian hanya kepada Tuhanmu-lah 
kamu akan dikembalikan. Surah as-Sajadah: 9-11 


Perasaan prejudis yang disemai oleh golongan ini mengakibatkan mereka 
terhalang daripada memahami walaupun hakikat yang begitu nyata. Di dalam 
banyak ayat, Allah menyatakan bahawa golongan yang mengingkari Hari 
Kemudian dan meragui kematian sebagai suatu saat akhir adalah golongan yang 
tidak menggunakan akal fikiran: 


Pernahkah kamu melihat orang yang menjadikan hawa nafsu sebagai 
tuhannya dan Allah membiarkannya sesat berdasarkan ilmu-ilmu-Nya dan 


Allah telah mengunci pendengaran dan hatinya dan meletakkan tutupan 
atas penglihatannya? Maka siapakah yang akan memberikannya petunjuk 
sesudah Allah. Maka mengapa kamu tidak mengambil pengajaran? Dan 
mereka berkata: “Kehidupan ini tidak lain hanyalah kehidupan di dunia 
saja, kita mati dan kita hidup dan tidak ada yang membinasakan kita 
melainkan masa', dan mereka sekali-kali tidak mempunyai pengetahuan 
tentang itu, mereka tidak lain hanyalah menduga-duga sahaja. Surah al- 
Jathiyah: 23-24 


Sebaliknya, keadaan para mukmin pula diterangkan sebagai berikut: 


Iaitu orang-orang yang mendirikan sembahyang, menunaikan zakat 
dan mereka yakin akan adanya negeri akhirat. Mereka itulah orang-orang 
yang tetap mendapat petunjuk dari Tuhannya dan mereka itulah orang- 
orang yang beruntung. Surah Lugman: 4-5 


Iaitu orang-orang yang beriman kepada yang ghaib, mendirikan 
sembahyang dan menafkahkan sebahagian rezeki yang Kami berikan 
kepada mereka. Dan orang yang beriman kepada (kitab) yang diturunkan 
kepada engkau dan yang diturunkan sebelum engkau sedang mereka itu 
yakin akan adanya akhirat. Surah al-Bagarah: 3-4 


Berhubung dengan usaha menentang agama yang dianjurkan oleh golongan 
ateis, di sana terdapat dua perkara penting yang harus dipertimbangkan. Satu 
daripadanya ialah membatalkan teori evolusi daripada perspektif saintifik agar 
umat manusiam engetahui bahawa kewujudan mereka bukanlah suatu hasil 
kebetulan tetapi adalah merupakan hasil kebijaksanaan dalam penciptaan Allah 
s.w.t. Dan yang kedua ialah untuk memaklumkan manusia mengenai hakikat 
sebenarmateri dan sekaligus membantu mereka memahami ajaran agama yang 
sebenar. Sesiapa yang memahami bahawa dirinya adalah lebih daripada sekadar 
materi juga akan menyedari akan hakikat kehebatan Penciptanya, Allah s.w.t. 

Hakikat bahawa Allah meliputi segala-galanya dan tidak dikekang oleh ruang 
dan masa, dan bahawa takdir setiap makhluk yang bernyawa telah ditentukan, 
dan bahawa syurga dan neraka telah pun wujud dan, bahawa segala tingkahlaku 
manusia adalah diciptakan oleh Allah, pada asasnya adalah merupakan hakikat 
yang dibentangkan oleh agama hak yang mudah difahami. Bagaimanapun, 
segelintir manusia enggan untuk mengakui kebenaran ini, samada sedar atau pun 
tidak, akibat daripada pengaruh fahaman materialis. Dan dengan itu, adalah satu 
keperluan bagi mereka untuk melepaskan diri daripada belenggu rasa prejudis 
dan mempelajari mengenai hakikat sebenar kebendaan. Bab terakhir di dalam 
buku ini, Hakikat Kebenaran Yang Membatalkan Agama Batil dan Kekeliruan 
Evolusi mendedahkan intipati sebenar kebendaan dan melihatkan bahawa apa 


yang sehingga kini dianggap sebagai suatu misteri yang rumit sebenarnya adalah 
merupakan hakikat kebenaran yang begitu jelas, terang dan mudah. 


SERUAN PEMIMPIN AGAMA BATIL 
MENUJU KE LEMBAH NERAKA 


Di dalam Our'an, Allah menjelaskan bahawa di sana terdapat para pemimpin 
kejam dan zalim yang menyeru pengikutnya menjauhi ajaran agama Allah 
sekaligus memerintahkan mereka untuk mengingkari-Nya. Allah menerangkan 
mereka di dalam sepotong ayat sebagai “pemimpin yang membawa ke neraka' 
(Surah al-Gasas: 41). Karakter pemimpin ini begitu jelas di dalam sifat Fir'aun 
seperti yang diceritakan di dalam kisah Nabi Musa a.s, namun karakter yang sama 
juga pernah wujud di dalam lembaran sejarah hari ini. Dengan menggunakan 
kaedah yang sama, kumpulan pemimpin ini mengerahkan tindakan kezaliman dan 
tidak berperikemanusiaan ke atas rakyat jelata, menjauhkan mereka daripada 
landasan agama yang sebenar dan mengheret mereka ke lembah kemusnahan di 
dunia dan hari kemudian. 

Di zaman kita pemimpin seperti Adolf Hitler (dikenali kerana kekejaman 
dan pertumpahan darah yang diakibatkan olehnya di Eropah), Vladimir Lenin, 
Joseph Stalin dan Mao Tse Tung, dan para mentor mereka seperti Karl Marx dan 
Friedrich Engels juga tidak jauh berbeza jika dibandingkan dengan Fir'aun. 
Charles Darwin menyuburkan kekejaman mereka dan menyokong golongan ateis 
ini melalui teori evolusi yang diasaskannya. 

Seperti yang dinyatakan di dalam Our'an, para utusan dan wali Allah, sering 
berhadapan dengan pemimpin zalim seumpama ini ketika menyampaikan risalah 
Allah. Oleh sebab itu, mereka sering memulakan argumen risalah wahyu ini 
kepada golongan pemerintah terlebih dahulu berbanding rakyat jelata kerana 
dengan menawan pemerintah bermaksud memenangi hati rakyat yang berada di 
bawah kekuasaan mereka. Para utusan memulakan dakwa mereka kepada para 
pemimpin dan mengutarakan hakikat risalah Tuhan mereka. Al-Gur'an 
menjelaskan bahawa Nabi Musa a.s diutuskan kepada Fir'aun: 


Dan sesungguhnya Kami telah mengutus Musa dengan tanda-tanda 
(kekuasaan) Kami dan mukjizat yang nyata, kepada Fir'aun dan 
pemimpin-pemimpin kaumnya tetapi mereka mengikut perintah Fir'aun 
padahal sekali-kali perintah Fir'aun bukanlah yang benar. Surah Hud: 96- 
97 


Kemudian Kami utus Musa sesudah rasul-rasul itu dengan membawa 
ayat-ayat Kami kepada Fir'aun dan pemuka-pemuka kaumnya lalu mereka 
mengingkari ayat-ayat itu. Maka perhatikanlah bagaimana akibat orang- 
orang yang membuat kerosakan. Surah Al-A'raf: 103 


Di zaman kita hari ini, komunisme dan anarkisme adalah merupakan barisah 
hadapan golongan musyrikin yang paling terkemuka. Keduanya adalah berasaskan 
fahaman materialisme dan teori evolusi. Pengasas ideologi ini merupakan 
pemimpin utama penentang agama yangmutakhir. Walaupun tidak lagi menerajui 
tampuk kekuasaan tetapi pengaruhnya masih lagi tersebar, bahkan tetap 
dipertahankan dan diperkukuhkan oleh golongan tertentu. Untuk berhadapan 
dengan gerakan ini adalah sangat penting untuk mendedahkan wajah sebenar dan 
dengan gerakan ini adalah sangat penting untuk mendedahkan wajah sebenar dan 
matlamat utama para pemimpin tersebut. Untuk mendapat pemahaman yang lebih 
baik, adalah suatu yang amat berguna untuk menyelidiki sifat dan sistem 
pelaksanaan kerja mereka dalam setiap tindakan yang diamalkan oleh pemimpin 
yang menyeru ke lembah neraka ini: 


1) Mereka adalah musuh agama yang menghalang rakyatnya daripada 
keimanan dengan menggunakan penindasan 

Motif terbesar para pemimpin seperti Lenin, Stalin, Trotsky dan Mao, yang 
menjulang materialisme dan mengaplikasikannya ke dalam sistem politik adalah 
pemusnahan agama besar-besaran. Karl Marx, mentor komunisme, menunjukkan 
pandangan materialis terhadap agama: 

Ia (agama) adalah candu bagi rakyat. Pembasmian agama sebagai suatu 
kegembiraan yang diinginkan oleh rakyat adalah suatu tuntutan bagi kegembiraan 
yang sebenar. 

Dalam sebuah esei bertajuk The Attitude of The Workers' Party to Religion, 
Lenin menjelaskan pendirian komunisme: 

Marxisme adalah materialisme. Seperti mana halnya, ia adalah permusuhan 
yang keras terhadap agama seperti mana materialisme para ensiklopedis abad ke 
lapan belas materialisme Feuerbach. Ini adalah suatu yang pasti. Tetapi dialektik 
materialisme Marx dan Engels melangkah lebih jauh berbanding Ensiklopedis dan 
Feuerbach, kerana ia mengaplikasi falsafah materialis ke dalam domain sejarah, 
kepada domain sains sosial. Kita harus memerangi agama: iaitu ABC bagi semua 
materialisme dan kemuncaknya Marxisme. Tetapi Marxisme bukanlah sebuah 
materialisme yang berhenti pada ABC. Marxisme pergi lebih jauh. Ia berkata: Kita 
mesti mengetahui bagaimana memerangi agama, dan untuk melakukannya kita 
harus menerangkan sumber keimanan dan agama di kalangan rakyat melalui 
pendekatan materialis. 

Kebencian terhadap agama, seperti yang jelas terlihat di dalam kenyataan di 
atas, disemarakkan oleh Marx dan menjadi suatu sifat umum bagi semua rejim 
komunis. Walaupun Marx tidak berkesempatan melihat impiannya, namun 
kejayaan Lenin amat jelas ketika menyebarkan kekejaman dan berjaya 
menubuhkan sebuah rejim yang berlandaskan kepada ateisme. Dan rejim zalim 
Stalin melaksanakannya dengan begitu ketat. 

Untuk merealisasikan matlamat ini sewaktu menjalankan revolusi komunis di 
Russia, China dan negara lain, setiap masjid dan rumah ibadat dimusnahkan dan 


rakyat yang menentang revolusi komunis dibunuh dengan kejam. Joseph Stalin 
telah melaksanakan tindakan pembunuhan yang paling tragik di dalam sejarah 
dunia, memerintah pembunuhan dijalankan ke atas lebih daripada 20 juta 
manusia. Pol Pot, seorang diktator komunis di Kemboja yang bertanggungjawab 
ke atas penyembelilhan tiga juta manusia daripada seluruh populasi 9 juta 
rakyatnya juga adalah dari kalangan pemimpin agama batil yang terkenal. Dan 
Enver Hoxha, pemimpin komunis Albania, memerintahkan hukuman berat bagi 
setiap bentuk kepercayaan beragama dan ibadat serta mengisytiharkan 'telah 
mengasaskan negara ateis yang pertama di dunia'. 

Semua 'Fir'aun abad ke 20' ini, tanpa sebarang perasaan kasih sayang dan 
belas kasihan, mengamalkan permusuhan terhadap agama seperti mana yang 
telah dilakukano leh Fir'aun zaman silam dengan menghukum dan menyiksa 
golongna yang berpegang dengan ajaran agama. Keganasannya digambarkan di 
dalam banyak ayat al-Our'an sebagai berikut: 


Tetapi tidak ada yang beirman keapda Musa melainkan pemuda- 
pemuda dari kaumnya dalam keadan takut bahawa Fir'aun dan pembesar- 
pembesar kaumnya akan menyiksa mereka. Sesungguhnya Fir'aun itu 
berbuat sewenang-wenang di muka bumi. Dan sesungguhnya dia termasuk 
orang-orang yang melampaui batas. Surah Yunus: 83 


Berkata Fir'aun: Apakah kamu telah beriman kepadanya (Musa) 
sebelum aku memberi izin kepadamu sekalian. Sesungguhnya ia adalah 
pemimpin kamu yang mengajarkan kepadamu sekalian. Maka 
sesungguhnya aku akan memotong tangan dan kaki kamu sekali dengan 
bersilang secara bertimbal balik dan sesungguuhnya aku akan menyalib 
kamu sekalian pada pangkal pohon kurma dan sesungguhnya kamu akan 
mengetahui siapa di antara kita yang lebih pedih dan lebih kekal siksanya. 
Surah Taha: 71 


Fir'aun berkata: Apakah kamu sekalian beriman kepada Musa sbelum 
aku memberi izin kepadamu? Sesungguhnya dia benar-benar pemimpin 
yang mengajarkan sihir kepadamu maka kamu nanti pasti benar-benar 
akan mengetahui (akibat perbuatanmu): sesungguhnya aku akan 
memotong tangan dan kakimu dengan bersilangan dan aku akan menyalib 
kamu semuanya. Surah As-Syu'ara: 49 


2) Golongan Musyrikin Menganut Agama Nenek Moyang 

Amat sukar dipercayai di mana para penzalim yang melakukan pembunuhan 
tidak berperikemanusiaan ke atas beratus ribu manusia termasuk wanita dan 
kanak-kanak juga diikuti oleh ramai tokoh yang tidak sahaja terhad di zaman kita. 
Di dalam al-Our'an, terdapat banyak keterangan mengenai masyarakat yang 
enggan melepaskan kepercayaan sesat yang mereka anggap sebagai 'agama 


nenek moyang'. Setiap kali mereka diseru untuk mengambil agama Allah sebagai 
pegangan, mereka berkata bahawa mereka tidak dapat meninggalkan perbuatan 
tersebut kerana telah diwariskan oleh nenek moyang mereka. Sepotong ayat 
menyatakan: 


Dan apabila dikatakan kepada mereka: Ikutilah apa yang telah 
diturunkan Allah, mereka menjawab: tetapi kami hanya mengikuti apa 
yang telah kami dapati dari nenek moyang kami, walaupun nenek moyang 
mereka itu tidak mengetahui sesuatu apa pun dan tidak mendapat 
petunjuk? Dan perumpamaan orang-orang kafir adalah seperti 
pengembala yang memanggil binatang yang tidak mendengar selain 
panggilan dan seruan saja. Mereka tuli, bisu dan buta, maka mereka tidak 
mengerti. Surah Al-Bagarah: 170-171 


Situasi musyrikin hari ini yang menolak sebarang bentuk nilai keagamaan 
dan moral adalah sangat selari seperti yang digambarkan di dalam ayat di atas. 
Agama yang mereka anuti, pada hakikatnya adalah agama yang batil. 
Sesungguhnya, para pemberontak yang menentang agama yang hak hari ini 
diperintahkan untuk mengekalkan pegangan disebabkan para pemimpin terdahulu 
seperti Darwin, Lenin, Stalin dan Mao turut mengabdikan kepercayaan mereka 
dan yang juga menyembah pelbagai tuhan mereka. Pemimpin mereka percaya 
bahawa kewujudan makhluk hidupan adalah berasal daripada material yang tidak 
bernyawa dan bahawa hidupan berevolusi dari satu bentuk menjadi bentuk lain 
sebagai suatu hasil mutasi, dan bahawa di sana tidak wujud Pencipta yang 
mencipta mereka. Sebenarnya, para penganjur konsep ini hanya berpegang 
kepada kepercayaan khurafat: iaitu kebetulan dan alam semulajadi merupakan 
kuasa pencipta, dan bahawa dua kuasa ini (yang tidak memiliki sebarang 
kebijaksanaan dan kesedaran) berkuasa memutuskan ketentuan yang bijaksana 
dan lagi, materi adalah satu-satunya yang mutlak dan abadi. 


Hari ini, betapa ramai manusia yang tetap berpegang kepada 'agama' 
nenek moyang mereka secara membabi buta mempercayai falasi-falasi ini yang 
berulangkali dibatalkan oleh bukti saintifik. Bahkan, tanpa memahami sebarang 
pengertian sebenar berkenaan dakwaan tersebut, mereka berkeras degil 
mempertahankannya di dalam pelbagai instrumen seperti majalah, surat-khabar 
dan persidangna hanya semata-mata dorongan untuk mempertahankan bentuk 
aslinya seperti mana yang diperturunkan daripada pemimpin mereka terdahulu. 
Allah menarik perhatian mengenai sifat kekufuran yang diperturunkan dari 
generasi ke generasi lain: 


Demikianlah tidak seorang rasul pun yang datang kepada orang- 
orang yang sebelum mereka, melainkan mereka mengatakan: “Ia itu 
adalah seorang tukang sihir atau orang gila'. Apakah mereka saling 


berpesan tentang apa yang dikatakan itu. Sebenarnya mereka adalah 
kaum yang melampaui batas. Surah az-Dzariyat: 52-53 


Bahkan apabila mereka didedahkan dengan sejumlah teks rujukan ilmiah 
yang jelas dan dibentangkan dengan pelbagai penjelasan berhubung dengan 
kekeliruan sistem kepercayaan mereka, mereka tetap tidak akan 
meninggalkannya. Akibat terlalu terikat dengan 'agama' nenek moyang, mereka 
kehilangan seluruh fungsi kewarasan, akal fikiran dan kebijaksanaan bahkan 
gagal sama sekali untuk melihat hakikat jelas yang begitu mudah walaupun bagi 
seorang anak kecil. Kehilangan segala deria kesedaran untuk melihat dan 
memahami ini juga turut diterangkan dalam al-Our'an sebagai berikut: 


Dan sesungguhnya Kami jadikan untuk neraka jahannam kebanyakan 
dari jin dan manusia, mereka mempunyai hati, tetapi tidak 
dipergunakannya untuk memahami dan mereka mempunyai mata (tetapi) 
tidak dipergunakannya untuk melihat, dan mereka telinga (tetapi) tidak 
dipergunakannya untuk mendengar. Mereka itu umpama binatang 
ternakan bahkan mereka lebih sesat lagi. Mereka itulah orang-orang yang 
lalai. Surah al-A'raf: 179 


Mengilustrasikan Penipuan Pemimpin Ateis 


Untuk melepaskan para materialis dan evolusionis daripada cengkaman 
kejumudan dan ketaatan yang taksub tehadap 'agama nenek moyang mereka', 
sekaligus merencatkan perkembangan pemahaman yang menyeleweng ini ke atas 
umat manusia, seharusnya identiti sebenar para pemimpin dan seluruh matlamat 
mereka didedahkan kepada umum. Cara yang paling efektif untuk mencapai hal 
ini ialah menyediakan semua bukti serta keterangan dan membuktikan bahawa 
idea yang dikemukakan oleh para pemimpin ini pada hakikatnya adalah tandus 
daripada sebarang verifikasi saintifik apatah lagi nilai rasional dan logik akal. 
Seperkara yang harus dijelaskan juga ialah bahawa para pemimpin yang mereka 
anggap sebagai role model pada hakikatnya bukanlah ahli ideologi yang ideal atau 
pun pejuang tulin seperti mana yang mereka fikirkan, sebenarnya mereka telah 
mencampur-adukkan kejahatan di dalam kehidupan dan dengan itu adalah amat 
tidak wajar bagi individu yang benar-benar waras untuk menjulang fahaman 
mereka ini. 

Para pengikut “pemimpin yang menyeru ke lembah neraka' tidak harus 
melupakan satu fakta penting: Lenin, Stalin Darwin, Mao, Engels dan yang lainnya 
telah pun menemui hakikat kebenaran yang nyata ketika berhadapan dengan 
malaikat maut. Mereka telah menyaksikan bahawa Allah s.w.t adalah pemilik 
mutlak segala kekuasaan dan pada hakikatnya manusia tidak terlepas daripada 
pertanggungjawaban, dan bahawa Allah s.w.t jualah yang mencipta segalanya 


daripada tiada, dan bahawa kematian bukanlah suatu kemusnahan sebaliknya 
adalah permulaan suatu perhitungan yang dahsyat dan bukuman berat untuk 
selama-lamanya, dan yang pasti mereka tidak akan terlepas daripada apa yang 
telah mereka kerjakan. 

Mereka yang tetap mempertahankan para pemimpin yang disebut di atas 
mungkin tidak akan menerima hakikat ini. Akan tetapi, di saat malaikat maut 
datang mencabut nyawanya, menghina dan menyiksa, mereka pasti akan 
menyedari hakikat sebenar seperti mana yang telah dialami oleh Fir'aun dan para 
pemimpin mereka. Bagaimanapun, mereka sudah terlalu lewat di mana segala 
rayuan untuk kembali ke dunia dan memohon ampun dan berjanji berbuat baik 
tidak berguna lagi. Kelak di sana nanti, mereka akan mengutuk pemimpin yang 
mengheret mereka ke lembah api neraka bahkan memohon azab yang pedih untuk 
mereka. Akibat lalai terhadap dakwah para utusan Allah, mereka akan 
menanggung azab yang tidak terbayangkan. Di dalam Our'an, Allah menyatakan 
azab yang ditanggung kerana pegangan mereka terhadap agama yang batil: 


Dan orang-orang kafir berkata: "Kami sekali-kali tidak akan beriman 
keapda al-Our'an ini dan tidak kepada kitab yang sebelumnya'. Dan kalau 
kamu lihat ketika orang-orang yang zalim itu dihadapkan kepada 
Tuhannya, sebahagian dari mereka menghadapkan perkataan kepada 
sebahagian lain, orang-orang yang dianggap lemah berkata kepada orang- 
orang yang menyombongkan diri: “Kalaulah tidak kerana kamu tentulah 
kami menjadi orang-orang yang beriman'. Orang-orang yang 
menyombongkan diri berkata kepada orang-orang yang dianggap lemah: 
“Kamikah yang telah menghalangi k amu dari petunjuk sesudah petunjuk 
itu datang kepadamu? Sebenarnya kamu sendirilah orang-orang yang 
berdosa'. Dan orang-orang yang dianggap lemah berkata keapda orang- 
orang yang menyombongkan diri: "Sebenarnya tipu daya di waktu malam 
dan siang, ketika kamu menyeru kami supaya kafir kepada Allah dan 
menjadikan sekutu-sekutu bagi-Nya'. Kedua belah pihak menyatakan 
penyesalan tatkala mereka melihat azab. Dan Kami pasang belenggu di 
leher orang-orang yang kafir. Mereka tidak dibalas melainkan dengan apa 
yang telah mereka kerjakan. Surah Saba: 31-33 


(Dikatakan kepada mereka): “Ini adalah suatu rombongan yang 
masuk berdesak-desak bersama kamu (ke neraka). Mereka berkata: 
“Tiadalah ucapan selamat datang kepada mereka kerana sesungguhnya 
mereka akan masuk neraka'. Pengikut mereka menjawab: “Sebenarnya 
kamulah. Tiada ucapan selamat datang bagimu, kerana kamulah yang 
menjerumuskan kami ke dalam azab, maka amat buruklah jahannam itu 
seabgai tempat menetap”. Dan berkata: "Mengapa kami tidak melihat 
orang-orang yang dahulu kami anggap sebagai orang-orang yang jahat 
(hina). Mereka berkata: “Ya Tuhan kami! Barang siapa yang 


menjerumuskan kami ke dalam azab ini maka tambahkanlah azab 
kepadanya dengan berlipat ganda di dalam neraka'. apakah kami dahulu 
menjadikan mereka olok-olokan, ataukah kerana mata kami tidak melihat 
mereka?. Sesungguhnya yang demikian itu pasti terjadi, (iaitu) 
pertengkaran penghuni neraka. Surah Sad: 59-64 


Kami adakan untuk mereka beberapa teman lalu teman itu 
menghiaskan kepada mereka apa-apa yang di hadapan mereka dan yang di 
belakang mereka dan tetaplah perkataan bagi mereka bersama umat yang 
lain yang telah lalu sebelum mereka di antara jin dan manusia. 
Sesungguhnya mereka itu orang-orang yang rugi. Surah Fussilat: 25-29 


Allah memberi khabar gembira kepada para mukminin yang beriman kepada- 
Nya dan mengabdikan diri mereka kepada ajaran Islam dengan hidup di bawah 
sinaran cahaya al-OGur'an: 


Sesungguhnya orang yang berkata: Tuhan kami ialah Allah kemudian 
mereka berlaku adil nescaya turunlah kepada mereka malaikat, (katanya): 
Janganlah kamu takut dan janganlah kamu berduka-cita dan 
bergembiralah kamu dengan syurga yang telah dijanjikan kepadamu. 
Kamilah wali kamu pada hidup di dunia ini dan di akhirat dan untuk di 
sana apa-apa yang diingini oleh nafsumu dan untuk di sana apa-apa yang 
kamu minta. Sebagai rezekimu dari yang maha Pengampun lagi Pengasih. 
Siapakah yang terlebih baik perkataannya dari orang yang menyeru 
kepada Allah dan beramal soleh dan berkata: “Sesungguhnya aku 
termasuk orang muslim'. Surah Fussilat: 30-33 


Konklusi 


Setiap individu sentiasa terdedah kepada risiko terjerumus ke lembah 
kebatilan malah dengan berani menunjukkan pertentangan terhadap agama yang 
hak. Namun begitu, sekiranya mereka memikirkan dengan ikhlas dan berdasarkan 
naluri fitrah, mereka pasti akan melihat keindahan ajaran agama yang sebenar, 
iaitu Agama Islam yang Hak, jelas dan mudah difahami. Di saat perasaan 
keinsafan menyelubungi sanubarinya, harapannya yang mutlak kini ialah 
keampunan dan rahmat daripada Allah s.w.t. Seperkara yang harus diingat 
bahawa tidak ada seorang pemimpin agama batil yang mampu meminta syafaat 
keampunan di hadapan Allah kelak, dan tidak ada seorang pun yang mampu 
membantu orang lain. Satu-satunya penyelamat, penolong dan pelindung adalah 
Allah, Tuhan sekalin alam. Ucapan para mukminin yang benar-benar memahami 
hakikat ini dijelaskan di dalam Our'an: 


Kamu menyeruku supaya kafir kepada Allah dan mempersekutukan- 
Nya dengan apa yang tidak ku ketahui padahal aku menyeru kamu 
(beriman) kepada yang maha perkasa lagi maha pengampun? Sudah pasti 
bahawa apa yang kamu seru supaya aku (beriman) kepadanya tidak dapat 
memperkenankan seruan apa pun baik di dunia mahu pun di akhirat. Dan 


sesungguhnya orang-orang yang melampaui batas itulah penghuni neraka. 
Surah Al-Mukmin: 42-43 


KEMUSNAHAN TAMADUN TANPA 
PEGANGAN AGAMA 


Sebahagian besar manusia terkeliru ketika menganggap bahawa agama 
hanyalah sekadar suatu amalan kebudayaan. Akan tetapi, selain daripada ritual 
Islam, agama ini juga meliputi segala asepk kehidupan dan menganugerahkan 
pegangan dan etika yang bercirikan ajaran Al-Our'an. Seorang individu mukmin 
yang benar-benar ikhlas istigamah terhadap agamanya pasti pasti akan berusaha 
mendapatkan kerahmatan, keberkatan dan keampunan dari Allah s.w.t. dengan 
hidup berpandukan nilai etika al-Gur'an yang baik sepanjang hidup. Dia tidak 
sekali-kali berpaling daripada amalan kebaikan, keikhlasan, kesederhanaan, 
berbuat baik dan saling sayang menyayangi. Ringkasnya, setiap nilai etik ayang 
mulia ini adalah faktor yang menyebabkan sesebuah masyarakat yang 
mempraktikkan nilai mulia al-Gur'an akan menikmati manfaat yang besar. 

Sebagai contoh, sebuah keluarga yang hidup dengan berpandukan kemuliaan 
akhlak al-Our'an tidak akan menghadapi masalah dan kegusaran seperti yang 
menimpa institusi kekeluargaan di dalam masyarakat jahiliyyah moden. Golongan 
remaja hari ini sering memberontak menentang ibu-bapa mereka, akibat gagal 
dalam membezakan yang baik dan buruk dan sering pula terlibat dalam tindakan 
agresif. Pada masa yang sama, masih terdapat segelintir ibu-bapa yang tidak 
merasa kepentingan mentarbiyah anak-anak tentang nilai baik dan buruk dan 
yang tidak memberi pendidikan yang sesuau sebagai suatu kepentingan yang 
utama. Bahkan ibu-bapa ini sendiri juga tidak mempunyai hubungan yang baik 
dengan oranglain. Apa yang sering terjadi ialah pertelingkahan dan dendam 
kesumat berbanding kasih sayang, hormat menghormati dan belas kasihan. 


Tetapi di dalam rumah di mana setiap ahli keluarganya patuh dan 
tunduk kepada ajaran Our'an, anak-anak akan mematuhi ibu-bapa mereka 
jauh sekali dari mengherdik kerana Allah melarang mereka daripada 
mengeluarkan kata-kata yang kesat terhadap ibu-bapa. 

Surah al-Isra: 23 


Mereka dididik sejak dari kecil untuk mengikuti fitrahnya, membezakan yang 
baik dan buruk dan menjauhi sebarang amalan keji. Ibu-bapa berusaha mendidik 
anak mereka selaras dengan perintah agama dengan menanamkan suatu 
kesedaran dan tanggungjawab terhadap agama dan negara. Ibu-bapa seumpama 
ini akan menjadi cotnoh ikutan bagi anak-anak mereka. Ringkasnya, akan 
tersemailah perasaan kasih sayang, hormat menghormati dan perpaduan di dalam 
kekeluargaan. 

Keluarga adalah unit asas bagi sesebuah negara: ikatan kekeluargaan yang 
kukuh adalah berpotensi memperteguhkan negara. Sebaliknya, kekeluargaan 


dengan ikatan yang rapuh dan tandus daripada nilai spiritual, kasih sayang dan 
hormat menghormati serta kesetiaan adalah merupakan ancaman kepada 
kemakmuran negara. Khususnya di dalam negara-negara di mana golongan 
tertentu berusaha untuk menubuhkan sebuah masyarakat yang menolak ajaran 
agama, akibatnya proses pemusnahan spiritual menjadi lebih pantas dan 
keruntuhan moral menjadi jelas di dalam seluruh strata masyarakat. Di dalam 
masyarakat seperti ini, pembinaan hubungan sosial adalah lebih cenderung 
berteraskan keuntungan material. 


Apabila ukuran material menjadi kepentingan untuk suatu hubungan bahkan 
terhadap ahli keluarga terdekat untuk nilai keroahanian seperti kasih sayang, 
persaudaraan, pengorbanan dan kesetiaan, maka kewujudan sebuah tamaduan 
yang teguh adalah amat mustahil. Ini adalah keana kemerosotan bukan sahaja 
melanda institusi kekeluargaan tetapi juga merebak ke seluruh pelusuk 
masyarakat. Di dalam sekolah dan di dalam hubungan persahabatan, perasaan 
seperti hasad dengki, penipuan dan fitnah akan mengggantikan nilai belas kasihan 
dan rasa hormat. Dalam dunia perniagaan juga, kita diperlihatkan dengan 
sejumlah personaliti yang melabur demi kepentingan individu. Amalan seperti 
mempertahankan hak orang lain, menegakkan keadilan atau menunjukkan rasa 
belas kasihan dan membantu golongan yang lemah amat jarang ditemui. 
Ringkasnya, hidup di dalam ketenangan dan keamanan menjadi mustahil bagi ahli 
masyarakat tersebut. 

Ini adalah sebab mengapa tanggungjawab untuk menumpaskan agama yang 
batil dari sudut ideologi tergalas di bahu golongan yang beriman. Selain daripada 
keruntuhan institusi kekeluargaan dan kebejatan hubungan sosial, kesan lain 
akibat daripada sistem kepercayaan ini di atas muka bumi juga semakin 
bertambah jelas. Setiap individu harus turut berusaha berjihad menentang sistem 
agama yang batil ini sekiranya merasa bertanggungjawab terhadap negara dan 
individu rakyatnya. 


Keganasan: Sebuah Produk Darwinisme 


Di setiap ceruk dunia hari ini, peristiwa keganasan, pembunuhan dan 
penyembelihan sangat berleluasa. Manusia yang tidak berdosa dibunuh dengan 
kejam dan untuk suatu sebab yang kecil negara-negara tertentu sanggup terlibat 
di dalam peperangan yang berpotensi mencetuskan pertumapahan darah. 
Walaupun pelbagai logikdan rasional yang dijadikan alasan untuk setiap peristiwa 
yang terjadi di negara-negara tertentu dengan budaya, sejarah dan struktur sosial 
yang berbeza, namun penelitian yang lebih terperinci mendedahkan bahawa 
seluruh negara ini menderita akibat kehancuran nilai spiritual yang 
disebarluaskan oleh kepercayaan batil di dalam strata sosial masyarakat. 


Satu daripada aspek umum ideologi yang kufur ini ialah tarbiyah mengenai 
fahaman Darwinisme yang diajarkan kepada para pengikut mereka. Seperti yang 
jelas, teori evolusi menafikan kewujudan suatu zat Pencipta yang kepada-Nya 
menjadi tempat pertanggungjawaban setiap umat manusia. Individu yang telah 
diindoktrinasikan dengan pandangan Darwin mempercayai kebebasan mutlak 
jasmani diri yang akhirnya mendorong melakukan pelabgai bentuk perbuatan 
tidak bermorak dan bertanggungjawab. 

Beberapa penekanan teori evolusi yang turut mengakibatkan kehuru-haraan 
ialah usaha memperlihatkan manusia sebagai sejenis spesis binatang yang 
berkembang maju. Akibatnya, mereka yang beriman kepada Darwinisme melihat 
bahawa perbuatan membunuh manusia adalah semudah seperti membunuh 
haiwan. 

Di sini, kepentingan memaklumkan orang ramai mengenai Darwinisme dan 
menyedarikan mereka mengenai wajah sebenar ideologi ini sebagai suatu 
pembohongan adalah menjadi tugas fardhu kifayah. Mereka yang menganggap 
Darwinisme sebagai sebuah kebenaran saintifik dan yang begitu janggal terhadap 
nilai keagamaan tanpa sebarang rasa keimanan amat cenderung untuk menerima 
doktrin para pengikut Darwinisme yang mampu mengubah mereka menjadi 
pembunuh manusia lain yang tidak berdosa atau memberontak mengadakan 
penentangan walaupun mereka dahulunya adalah masyarakat yang aman damai. 
Kerana sanjungan yang membuak-buak terhadap Stalin, Lenin, Mao (pemimpin 
pembunuhan besar-besaran) dan teori Darwin (yang melihat manusia sebagai 
binatang), perspektif kemanusiaan mereka terhadap nilai kasih sayang, 
keagamaan, kenegaraan dan rakyat jelata sekaligus lenyap hapus. Di dalam 
Our'an: 


Dan ketika ia berpaling berjalan di bumi untuk mengadakan 
kerosakan padanya, dan merosak tanam-tanaman dan binatang ternak, 
dan Allah tidak menyukai kebinasaan. Dan apabila dikatakan kepadanya: 
Bertakwalah kepada Allah, bangkitlah  kesombongannya yang 
menyebabkannya berbuat dosa. Maka cukuplah neraka jahannam. Dan 
sungguh neraka jahannam itu tempat tinggal yang seburuk-buruknya. 
Surah al-Bagarah: 205-206 


Orang-orang yang merosakkan janji Allah setelah diikrarkan dengan 
teguh dan memutuskan apa-apa yang Allah perintahkan supaya 
dihubungkan dan mengadakan kerosakan di bumi, orang-orang itulah 
yang memperolehi kutukan dan bagi mereka tempat kediaman yang buruk 
(jahannam). Surah ar-Ra'd: 25 


Bagaimanapun, apabila keterangan yang jelas akan kewujudan dan 
keagungan Allah dipersembahkan kepada manusia, adalah amat mustahil bagi 
manusia untuk terjerat dengan ideologi yang berlandaskan permusuhan, 


peperangan dan huru-hara untuk dijadikan panduan hidup. Individu yang beriman 
kepada Allah dan menyedari akan pertanggungjawab bagi setiap perbuatannya di 
hadapan Allah tidak sanggup untuk memudaratkan negara atau rakyatnya. Orang 
yang beriman juga sangat prihatin daripada terlibat kepada sebarang perlakuan 
yang menjadi kemurkaan-Nya dan yang mengakibatkannya menanggung azab 
neraka kelak. Sebaliknya, mereka yang mengingkari Allah dan Hari Perhitungan 
yang percaya bahawa mereka tidak bertanggungjawab untuk sebarang 
perlakuannya, pasti akan tanpa ragu-ragu melakukan apa bentuk kejahatan 
sekalipun dengan sewenang-wenangnya. Badi'uzzaman Said Nursi menerangkan 
bagimana ideologi yang kufur ini khususnya komunisme merangsang kepada 
atmosfera huru-hara: 

Ya! Sosialisme tumbuh sewaktu revolusi Perancis dari benih libertarianisme. 
Kemudian, setelah sosialisme memusnahkan beberapa perkara konsep suci 
tertentu, idea yang disemainya bertukar menjadi bolshevisme. Dan kerana 
bolshevisme menghancurkan bahkan lebih banyak nilai mulia dan nilai 
kemanusiaan dan juga keluhuran hati manusia, hal yang pasti ialah benih yang 
ditaburnya akan menghasilkan kehuru-haraan, yang tidak mengenal batas dan 
mengenal penghormatan. Kerana sekiranya kehormatan dan belas kasihan dicabut 
dari hati manusia, mereka akan menjadi bertambah buas dan tidak lagi dapat 
ditadbir melalui politik. 

Seperkara yang harus difikirkan, seperti mana halnya golongan yang 
merangsang kebangkitan memberontak negara dan rakyat mereka. Golongan 
yang tetap berpeluk tubuh ketika berhadapan dengan tindakan memecah- 
belahkan ini tanpa menyumbangkan sesuatu untuk negara mereka (ketika mereka 
berkuasa untuk melakukannya), sebenarnya tanpa disedari telah pun memiliki 
pandangan materialis. Matlamat mereka adalah untuk meraih keuntungan yan 
gbesar. Mereka tidak langsung berasa terganggu selama mana kepentingan 
mereka tidak tergugat: mereka adalah orang yang tandus daripada sebarang nilai 
persaudaraan, pengorbanan dan kebenaran serta matlamat hidup yang mulia. 
Mereka mengambil segala manfaat yang disediakan oleh negara dan hanya 
berjuang semata-mata untuk memenuhi keinginan mereka. Allah berfirman 
mengenai hal ini di dalam ayat berikut: 


Dan Allah membuat perumpamaan dengan dua orang lelaki yang 
seorang bisu tidak dapat berbuat sesuatu apapun dan menjadi beban atas 
penanggungnya, ke mana saja dia disuruh oleh penanggungnya itu dia 
tidak dapat mendatangkan suatu kebajikan pun. Samakah orang itu 
dengan orang yang menyuruh berbuat keadilan, dan berada di atas jalan 
yang lurus? Surah an-Nahl: 76 


Seperti yang diterangkan di dalam ayat di atas, mereka yang berada di jalan 
yang benar akan merasakan takwa terhadap Allah dan mementingkan nilai 
kerohanian dan bersemangat waja untuk berkhidmat kepada bangsa dan negara 
pasti akan membawa kemurnian dan kebaikan di dalam masyarakat tersebut. Ini 
adalah sebab mengapa adalah amat penting bagi seluruh umat manusia 
mempelajari dan memahami agama sebenar yang hakiki. Sepotong ayat 
menjelaskan golongan yang bertakwa: 


(Iaitu) orang-orang yang jika Kami teguhkan kedudukan mereka di 
muka bumi nescaya mereka mendirikan sembahyang, menunaikan zakat, 
menyuruh berbuat yang makruf dan mencegah dari perbuatan yang 
mungkar: dan kepada Allah-lah kembali segala urusan. Surah al-Hajj: 41 


STRATEGI MEMBASMI AGAMA BATIL 


Demi keselamatan di dunia dan akhirat, pembasmian secara total terhadap 
kekufuran di atas muka bumi adalah suatu kewajipan yang besar. Seperti mana 
yang ditekankan di dalam buku ini, adalah merupakan tanggungjawab bagi 
golongan yang beriman untuk menghancurkan kekufuran dengan menyampaikan 
dakwah Our'an. Dengan berkata: 'saya tetap beriman dan orang lain harus 
menjaga diri masing-masing”, bukanlah suatu sikap yang munasabah bagi seorang 
mukmin sejati. Ayat berikutnya menerangkan tanggungjawab ke atas setiap 
mukmin terhadap perintah Allah dan perintah-Nya untuk menjaga maslahat diri, 
keluarganya dan manusia umum dari azab api neraka: 


Wahai orang-orang yang beriman! Peliharalah dirimu dan keluargamu 
dari api neraka yang bahan bakarnya adalah manusia dan batu: 
penjaganya malaikat-malaikat yang kasar, yang keras, yang tidak 
mendurhakai Allah terhadap apa yang diperintahkan-Nya kepada mereka 
dan selalu mengerjakan apa yang diperintahkan. Surah at-Tahrim: 6 


Sesetengah individu yang bersikap pesimis berkata, “saya terlalu lemah 
untuk menentang kemungkaran'. Ini merupakan sikap negatif akibat dorongan 
syaitan untuk mengelak diri daripada menyampaikan dakwah islam. Seperti yang 
dijelakan, usaha menentang kekufuran haruslah dimulakan dengan mendedahkan 
pembatalan asas bagi falsafah dan ideologi mereka melalui memberikan 
pembuktian aktual saintifik yang sebenar. Setiap orang berkuasa untuk 
melibatkan diri di dalam jihad yang agung ini. Sekurang-kurangnya, bagi mereka 
yang tidak mampu terlibat secara aktif, mereka seharusnya memberi sokongan 
dan membantu mereka yang mewakafkan serta mengabdi diri ke dalam usah aini. 
Langkah-langkah seperti memikirkan jalan untuk membantu penyebaran wacana 
ilmiah dan artikel yang berkaitan serta menerangkan idea dan konsep yang 
terkandung di dalam wacana tersebut dan juga menyebarluaskan fakta sebenar 
yang akan memusnahkan kekufuran adalah termasuk usaha pembasmian. 

Apa yang harus diingat ialah, seperti yang dinyatakan oleh Badi'uzzaman, 
“Merelakan kejahilan adalah sama dengan kejahilan: merelakan kejahatan, 
kejahilan dan kekejaman adalah kejahatan, kejahilan dan kekejaman.' Dengan itu, 
mereka yang tetap enggan terlibat dalam usaha menumpaskan kekufuran ini 
walaupun berkuasa dan mereka yang menghalang usaha-usaha murni ini, sengaja 
atau tidak, secara tidak langsung adalah menyokong kekufuran dan melbaur 
kepada kejayaan usaha-usaha kejahatan. 

Individu yang benar-benar ikhlas pasti tidak akan berpeluk tubuh dengan 
sekadar memerhati dari jauh tanpa melibatkan diri dalam usaha seumpama ini. 
Selaras dengan perintah al-Our'an, mereka akan berasa sensitif, tega dan tabah. 
Nasib buruk yang dialami oleh manusia akibat penindasan, yang tidak mampu 


walau untuk mendapat sesuap makanan, yang dibiarkan tanpa tempat tinggal, 
sudah pasti akan membibitkan rasa belas kasihannya dan bertanggungjawab 
untuk mereka. Contoh yang nyata hari ini, betapa berjuta-juta umat islam ditindas 
di Kashmir, Turkistan Timur dan Palestin hanya kerana disebabkan pegangan 
agama mereka. Dalam tahun kebelakangna ini, di Kosovo dan Bosnia beratus ribu 
orang disiksa, diusir daripada tanah air sendiri bahkan dibunuh di hadapan mata 
dunia sendiri. Bukan sahaja di negara-negara umat islam tetapi di setiap penjuru 
dunia, mereka menanggung kesengsaraan akibat tindakan kejam pertubuhan yang 
menolak agama dan pergerakan ideologi mereka. Di Russia, generasi yang 
menolak agama berkembang biak dan pegangan ini tersebar dengan luas. 23 
Situasi seumpama ini tidak sama sekali akan dibiarkan begitu sahaja bagi mereka 
yang mempunyai kesedaran dan ia sekaligus adalah menjadi tanggungjawab umat 
islam untuk bersatu menentang kekejaman ini dari menimpa umat manusia 
seperti yang disabdakan oleh Nabi Muhammad s.a.w.: 


Strategi dan tugas untuk merealisasikan usaha ini telah dihuraikan menurut 
perspektif Our'an. 


Meleburkan Sembahan Ateisme 


Metode yang paling efektif menentang gerakan ateis ini ialah seperti mana 
yang telah dilakukan oleh Nabi Ibrahim a.s. Kaum Nabi Ibrahim a.s menyembah 
patung yang mereka bina dan kemudian memohon pertolongan terhadap apa yang 
mereka panggil tuhan ini (Praktikal yang sama juga pernah dilakukan di dalam 
beberapa masyarakat sepanjang sejarah). Nabi Ibrahim a.s mengingatkan 
manusia bahawa tuhan-tuhan yang mereka sembah adalah zat yang tidak 
bernyawa bahkan tidak mampu membuat sesuatu apa pun. Seperti kaum yang 
menyembah patung yang mati ketika itu, para musyrikin hari ini mengambil atom 
dan alam semulajadi yang kaku serta mekanisme kebetulan sebagai tuhan 
mereka. Mereka percaya bahawa atom-atom yang mati bercantum dan menyusun 
dirinya dengan sendiri menjadi sebuah sistem yang amat sempurna. 

Strategi yang digunakan oleh Nabi Ibrahim a.s untuk menyelamatkan 
kaumnya daripada amalan kesesatan dan usaha penyedarannya dinyatakan di 
dalam al-Our'an sebagai berikut: 


(Ingatlah) ketika Ibrahim berkata kepada ayahnya dan kaumnya: 
“Patung-patung apakah ini yang kamu tekun beribadat kepadanya?'. 
Mereka menjawab: "Kami mendapati ayah-ayah kami menyembahnya'. 
Ibrahim berkata: “Sesungguhnya kamu dan ayah-ayahmu berada dalam 
kesesatan yang nyata'. Surah al-Anbiya: 52-54 


Demi Allah sesungguhnya aku akan melakukan tipu daya terhadap 
berhala-berhalamu sesudah kamu pergi meninggalkannya. Maka Ibrahim 
membuat berhala-berhala itu hancur terpotong-potong kecuali yang 
terbesar dari patung-patung yang lain) agar mereka kembali (bertanya) 
kepadanya. Surah al-Anbiya: 57-58 


Ketika Ibrahim melihat ayah dan kaumnya dibutakan daripada hakikat 
kebenaran, baginda telah merancang sesuatu terhadap patung sembahan mereka 
seperti yang dinyatakan di dalam ayat di atas. Ketika kaumnya keluar, baginda 
memecahkan patung-patung yang mereka sembah dan melihatkan mereka hakikat 
kebenaran bahawa patung-patung sembahan mereka itu tidak berkuasa untuk 
melakukan sebarang tindakan apatah lagi untuk mencipta. Di saat mereka 
kembali, mereka lantas bertanya kepada Nabi Ibrahim a.s, jawapan tindakbalas 
darinya adalah sangat penting kerana mendedahkan sikap mereka yang tidak 
munasabah: 


Mereka bertanya: “Apakah kamu yang melakukan perbuatan ini 
terhadap tuhan-tuhan kami wahai Ibrahim?” Ibrahim menjawab: 
“Sebenarnya patung yang besar itu yang melakukannya, maka tanyakanlah 
kepada berhala itu jika mereka dapat berbicara. Maka mereka telah 
kembali kepada kesedaran mereka dan lalu bertanya: “Sesungguhnya 
kamu sekalian adalah orang-orang yang menganiaya (diri sendiri)', 
kemudian kepala mereka tunduk (lalu berkata): “Sesungguhnya kamu 
telah mengetahui bahawa berhala-berhala itu tidak dapat berbicara'. 
Surah al-Anbiya: 62-65 


Kaum Nabi Ibrahim a.s mengakui kebenaran ini selaras dengan kenyataan 
yang dirakam di dalam al-Gur'an: Sesungguhnya kamu telah mengetahui bahawa 
berhala-berhala itu tidak dapat berbicara'. Mereka amat mengetahui bahawa 
patung-patung yang mereka sembah tidak berkuasa untuk melakukan sesuatu 
atau menghidupkan zat mati apatah lagi untuk mencipta cakerawala dengan 
sistem yang begitu sempurna. Namun begitu, mereka tetap berkeras mengangkat 
material yang tidak bernyawa sebagai tuhan semata-mata perasaan taksub 
terahdap agama nenek-moyang mereka dan penolakan terhadap Allah s.w.t. 

Di satu sudut, para materialis dan evolusionis yang ada hari ini juga 
memiliki mentaliti yang amat serupa. Apabila difikirkan dengan akal yang waras, 
setiap evolusionis pasti bersetuju bahawa hidupan adalah terlalu kompleks dan 
sempurna untuk terbentuk sekadar melalui kebetulan. Para saintis ini juga 
bersetuju akan hakikat setiap yang hidup mempunyai permulaan. Tetapi meskipun 
pengakuan ini, mereka tetap mempertahankan sikap jumud mereka seperti mana 
yang dilakukan oleh para musyrikin di zaman Nabi Ibrahim a.s malah meyakini 
adalah amat mustahil bagi mereka untuk meninggalkan keimanan terhadap 
patung semabahan untuk kembali ke jalan Allah. Untuk memahami hal ini, adalah 
berguna untuk melihat beberapa pengakuan yang dibuat oleh para evolusionis. 

Richard Lewontin, seorang evolusionis dan ahli genetik materialis dari 
Universiti Harvard, menjelaskan sikap prejudisnya dan golongan materialis lain 
sebagai berikut: 

Bukanlah metode dan institusi sains yang memaksa kita mengakui penjelasan 
material mengenai fenomena dunia, tetapi sebaliknya, kita didesak oleh kesetiaan 
tertinggi kita terhadap kuasa material untuk merintis alat-alat pengkajian dan 
merangka konsep yang membuahkan penerangan bersifat kebendaan, walau 
betapa sekalipun bertentangan dengan intuisi, walau betapa menghairankan 
untuk diterima. Dan lagi, materialisme adalah mutlak, maka kita tidak akan 
membenarkan jejak Tuhan berdiri di depan pintu. 

D.M.S Watson, ahli zoologi dan evolusionis Britain terkemuka juga 
menerangkan mengapa evolusionis tetap berkeras mempertahankan teori ini 
walaupun tidak mempunyai sebarang bukti saintifik yang menyokongnya: 

Sekiranya demikian, ia akan melihatkan keselarian kepada teori evolusi 
sendiri, sebuah teori yang diterima secara menyeluruh, bukan kerana ia dapat 


dibuktikan secara logik sebagai kebenaran, akan tetapi kerana satu-satunya 
alternatif, ciptaan istimewa adalah amat jelas mengagumkan. 

Chandra Wickramasinghe, seorang saintis Britain terkenal, menerangkan 
bagaimana manusia dibiasakan untuk menafikan kewujudan Ilahi: 

Dari latihan terawal saya sebagai seorang saintis, saya amat kuat 
dipengaruhi untuk mempercayai bahawa sains tidak mampu konsisten dengan 
sebarang jenis penciptaan yang disengajakan. Fahaman ini disingkirkan dengan 
keras. Pada suatu ketika, saya tidak dapat menerima suatu argumen yang rasional 
untuk menyingkirkan pandangan sesat untuk menggantikan Tuhan. Kami dahulu 
mempunyai sebuah minda terbuka, sekarang kami sedar bahawa satu-satunya 
jawapan yang paling logik bagi alam hidupan adalah penciptaan, bukanlah 
susunan rawak yang kebetulan. 

Contoh di atas jelas mengilustrasikan bahawa saintis evolusionis terpaksa 
mempercayai teori evolusi berdasarkan kepada materialisme untuk mampu 
menolak Allah walaupun jelas mengetahui kesilapan teori ini. Dan individu ini 
merupakan segelintir pemimpin materialis evolusionis di era ini. Jawapan kepada 
mereka ini adalah sama seperti mana yang diberikan oleh Nabi Ibrahim kepada 
kaumnya, seperti yang diterangkan di dalam al-Our'an. Jawapannya jelas amat 
mengejutkan dan sekaligus mengajak mereka untuk berfikir: 


Ibrahim berkata: "Maka mengapakah kamu menyembah selain Allah 
sesuatu yang tidak dapat memberi manfaat sedikit pun dan tidak memberi 
mudarat kepada kamu? Ah! (Celakalah) kamu dan apa yang kamu sembah 
selain Allah. Maka apakah kamu tidak memahami? Surah al-Anbiya: 66-67 


Seperti mana Nabi Ibrahim a.s menghancurkan patung sembahan musyrikin 
dan memusnahkan asas kekufuran dengan mendedahkan kebodohan mereka, 
umat islam yanga da hari ini juga bertanggungjawab untuk menghancurkan tuhan 
golongan ateis ini yang merupakan asas untuk melumpuhkan pergerakan mereka. 
Antara beberapa usaha yang dapat dilakukan: 


1) Memahirkan diri dengan idea dan ideologi yang disebarkan oleh 
pergerakan agama batil 


Adalah sangat penting bagi setiap individu untuk mengetahui sedikit 
sebanyak mengenai selok belok pergerakan anti agama yang memusnahkan 
kesucian nilai-nilai moral serta asas ideologi mereka dan juga konsep yang 
mereka perkenalkan. Ini membantu seseorang untuk lebih jelas terhadap 
kecacatan logik dan rasional menyeleweng yang bertentangan dengan sains dan 
akal fikiran. Kegoyahan asas yang menjadi sandaran ideologi ini bersama dengan 
kelemahan mereka dengan mudah dapat didedahkan dan bagi mereka yang benar- 
benar menyedari mengenai hakikat ideologi ini pasti berupaya menganalisis 


kemudaratan yang diakibatkan kepada negara dan mengambil langkah berjaga- 
jaga sebagai usaha mengekalkan keamanan dan keselamatan. 


2) Membuktikan pembatalan materialisme dan evolusi melalui kajian 
saintifik 


Sejak awal lagi kita telah memperkatakan tentang agama batil: iaitu 
materialisme. Apa yang membuatkannya begitu tersebar luas dan lebih efektif 
berbanding ideologi zalim yang lain ialah persembahannya di atas nama sains. 
Sementara syirik dilabel sebagai primitif, materialisme dan teori evolusi 
(walaupun pada asasnya serupa) pula memiliki aura kepuraan saintifik. 
Berdasarkan hal ini, adalah amat penting untuk mendedahkan bahawa 
materialisme dan teori evolusi pada hakikatnya adalah bercanggah dengan bidang 
sains dan logik akal. 

Adalah amat penting untuk memerhatikan setiap dakwaan yang berakar- 
umbi daripada teori evolusi dan untuk memperlihatkan bahawa argumen yang 
dikemukakan pada hakikatnya adalah rekaan berdasarkan khayalan yang 
bertujuan mengeksploitasi pendapat umum. Untuk menjayakan hal ini, seseorang 
individu harus mengikuti perkembangan kajian saintifik kontemporari dan 
pembatalan dakwaan yang berdasarkan teori evolusi secara ilmiah di setiap 
penjuru dunia dengan memberikan sejumlah bukti yang kukuh. Bahagian terakhir 
buku ini mengemukakan cebisan dari bukti seperti ini. 

Sebenarnya, terdapat beberapa argumen yang terhad didakwa oleh 
evolusionis sebagai 'bahan bukti' bagi mereka dan seimbas pandang kelihatan 
seperti bukti yang benar. Oleh kerana ia sering dihuraikan dengan 
mengaplikasikan terminologi saintifik oleh para pengarang atau jurucakap dan 
dipersembahkan kepada dunia umum di bawah nama sains, ia kelihatan seolah- 
olah suatu bukti yang terbaru. Tetapi semua kajian ini, yang sarat diisi dengan 
kenyataan yang tidak dapat difahami berserta istilah Latin, pada asasnya tidak 
mengandungi sebarang bukti yang ilmiah. Disebabkan sebahagian besar 
masyarakat dunia hari ini gagal melihat ketidak-rasionalan Darwinisme dan 
menganggapnya sebagai sebuah fakta saintifik, adalah menjadi khidmat yang 
penting untuk memaklumkan, mendidik dan mengingatkan orang ramai terhadap 
ancaman ini. Jelasnya, tugas ini menuntut komitmen yang serius: setiap individu 
harus mengemblengkan tenaga berkongsi memperjuangkan tugas yang julung- 
julung kali ini. 


3) Menyampaikan hakikat ajaran agama sebenar seperti yang 
terkandung di dalam al-OGur'an 


Di saat golongan materialis menyebarkan ideologi mereka ke atas 
masyarakat, mereka mengiringinya dengan tindakan yang keras dan agresif 
terhadap agama. Untuk menafikannya, mereka menggunakan pemahaman yang 


diselewengkan dan menyimpang jauh yang mereka namakan sebagai ajaran 
ideologi. Pemahaman ini pada asasnya adalah jauh menyimpang dari ajaran yang 
sebenar dengan mengadunnya dengan ramuan kejumudan dan khurafat. 

Islam yang sebenar adalah amat berbeza daripada pemahaman agama kaku 
dan tidak bermaya yang digambarkan oleh golongan ini: dengan itu, mesej 
sebenar yang digariskan di dalam al-Gur'an harus dikumandangkan kepada 
manusia sejagat secara efektif dan dengan terperinci. Nabi Muhammad s.a.w 
mengingatkan para mukmin tentang manfaat pengetahuan seumpama ini dalam 
sabda baginda: “Barangsiapa yang dikehendaki Allah akan kebaikan, dia akan 
diberikan pemahaman tentang agama'. 

Al-Our'an adalah sebuah kitab suci yang bebas daripada sebarang 
pertentangan. Ia adalah sebuah kenyataan yang harus disebarkan kepada umat 
manusia secara eksplisit dan disertai dengan buktinya sekali. Adalah juga menjadi 
suatu keperluan bagi umat manusia untuk mengetahui kronologi peristiwa yang 
berkaitan dengan wahyu di dalam al-Gur'an. Said Nurisi menekankan cara yang 
paling efektif membatalkan falsafah materialisme dan naturalisme adalah dengan 
menjelaskan hakikat kebenaran al-Our'an: 

Menentang ancaman yang paling besar hari ini ateis, anarkisme dan 
materialisme, di sana hanya ada satu penawar: menyebarkan kebenaran Al- 
Our'an. Sekiranya tidak, haluan yang mengubah sebuah negara besar seperti 
China beralih menjadi komunisme dalam masa yang singkat tidak dapat diatasi 
semata-mata dengan tindakan politik dan material. Ia hanya dapat dimusnahkan 
dengan kebenaran al-Our'an. 

Orang yang mengingini iman yang teguh dan mencari senjata yang berkuasa 
untuk menentang ateis dan anarki harus melihat kepada Petanda Maha Agung. 

Freemason, komunisme dan kekufuran terbentuk secara langsung di dalam 
anarkisme. Satu-satunya yang dapat berdiri kukuh menentang situasi yang 
mengerikan ini adalah integriti Islam yang dibina berdasarkan kebenaran di 
dalam al-Our'an. 


4) Menjelaskan bukti yang mengisyaratkan kewujudan Allah s.w.t. 


Kewujudan Allah adalah jelas bagi sesiapa yang menggunakan akal 
fikirannya. Di dalalm setiap makhluk ciptaan, kebijaksanaan dan kehebatan-Nya 
jelas terpancar. Akan tetapi, beberapa dekad kebelakangan ini, manusia 
diindoktrinasi menuju penafian terhadap Allah dan sekaligus menimbulkan 
keraguan terhadap mereka. Selaras dengan itu, usaha yang dirintis untuk 
menjelaskan petanda Allah kepada manusia untuk mengikis segala prejudis yang 
telah berakar umbi adalah sangat penting. Ketika melakukan pelbagai kajian 
berkenaan makhluk hidupan secara terperinci, manusia pasti akan dapat melihat 
kehebatan ciptaan Allah s.w.t. Usaha yang jitu harus dilakukan untuk 
mendedahkan bahawa keindahan di dalam ciptaan makhluk hidupan tidak 


mungkin sekali-kali terjadi melalui kebetulan. Ini dapat dilakukan melalui 
penerbitan-penerbitan dan pameran. 

Betapa ramai manusia yang lemah secara spiritual gagal bahkan untuk 
melihat hakikat kebenaran yang begitu jelas. Walaupun begitu, mereka ini dapat 
dibangkitkan dengan menjalankan usaha penyedaran yang menyeluruh. Menguja 
mereka dengan hakikat kesempurnaan alam ciptaan di sekeliling akan 
melepaskan mereka dari belenggu kekufuran dan sekaligus menimbulkan rasa 
tanggungjawabnya kepada Maha Pencipta dan berusaha untuk mendapatkan 
keredhaan-Nya. 

Di dalam banyak ayat di dalam al-Our'an, Allah mengingatkan manusia untuk 
memikirkan akan hakikat kejadian dan mengambil pengajaran darinya: 


Maka apakah mereka tidak melihat akan langit yang ada di atas 
mereka, bagaimana Kami meninggikannya dan menghiasinya dan langit 
itu tidak mempunyai retak sedikit pun? Dan Kami hamparkan bumi itu 
dan kami letakkan padanya gunung-gangan yang kukuh dan Kami 
tumbuhkan padanya segala macam tanaman yang indah di pandangan 
mata, untuk menjadi pengajaran dan peringatan bagi tiap-tiap hamba 
yang kembali (mengingat Allah). Dan Kami turunkan dari langit air yang 
banyak manfa'atnya lalu Kami turunkan dengan air itu pohon-pohon dan 
biji-bijian tanaman yang diketam, dan pohon kurma yang tinggi-tinggi 
yang mempunyai mayang yang bersusun-susun, untuk menjadi rezeki bagi 
hamba-hamba (Kami), dan Kami hidupkan dengan air itu tanah yang mati. 
Seperti itulah terjadinya kebangkitan. Surah Oaf: 6-11 


Satu cara lain yang berkesan untuk menentang agama batil ialah membantu 
manusia untuk melihat kepelbagaian ciptaan Maha Suci Allah yang terpacak di 
hadapan mereka. Di dalam al-Our'an, Allah berfirman: 


Dan terhadap nikmat Tuhanmu maka hendaklah kamu menyebut- 
menyebutnya (dengan bersyukur). Surah Ad-Dhuha: 11 


Selaras dengan ayat ini, setiap individu mukmin harus berusaha 
menerangkan rahmat yang dianugerahkan Allah kepada umat manusia melalui 
metode dakwah yang berkesan. Nabi Muhammad s.a.w. menggalakkan umat islam 
untuk melaksanakan tugas penting ini dalam sabda baginda: Allah dan para 
malaikat merahmati orang yang mengajar manusia ilmu yang bermanfaat'. 


5) 


6) Menerangkan cara hidup dan akhlak muliua yang diajarkan di dalam 
al-Our'an. 


Al-Our'an memerintahkan manusia agar menegakkan keadilan, berbuat baik, 
belas kasihan terhadap orang lain, tidak mementingkan diri sendiri, saling hormat 
menghormati, cinta dan mempertahankan negara, mengekalkan keamanan dan 
ketenteraman, meleraikan perseteruan, melindungi gologan yang lemah dan 
miskin, rajin berusaha dan berbuat kebajikan semata-mata mengharapkan 
keredhaan Allah s.w.t. Kesan pengamalan nilai-nilai mulia seperti ini di dalam 
sesebuah masyarakat adalah jelas. 

Disebabkan majoriti manusia gagal memahami ajaran agama sebenar seperti 
yang terkandung di dalam al-Gur'an, mereka harus diperlihatkan akan kebaikan 
dan keindahan prinsip-prinsi kehidupan yang terkandung di dalamnya. Para 
mukmin harus saling ingat-mengingati betapa indah dan mudah untuk hidup di 
bawah sinaran agama yang sebenar dan bahawa ia adalah satu-satunya konsep 
hidup yang paling sesuai dengan kecenderungan sifat dan fitrah manusia. Bahkan, 
mereka kaan mendapat bahawa ajaran Al-Our'an adalah satu-satunya solusi agung 
bagi setiap permasalahan umat manusia. Allah menerangkan sebab kepada 
penurunan kitab suci-Nya: 


Dan Kami turunkan kepadamu al-Kitab untuk menjelaskan segala 
sesuatu dan petunjuk serta rahmat dan khabar gembira bagi orang-orang 
yang berserah diri. Surah An-Nahl: 89 


7) Ikatan dan perpaduan di kalangan mukmin 


Para mukminin bukan sahaja mengabdikan diri berjihad menentang 
kekufuran tetap juga bersatu mempertahankan negara dan rakyat jelata dari 
sebarang mara merbahaya. Semakin besar jumlah mereka yang beristigamah di 
jalan ini, semakin cepat kekufuran akan dibasmikan begitu juga perselisihan dan 
pertelingkahan di muka bumi. 

Konsep amal jama'ie memberi manfaat dari sudut material dan spiritual 
kepada para mukminin. Di dalam banyak ayat Allah menyeru mukmin untuk 
bersatu-padu: 


Dan taatlah kepada Allah dan Rasul-Nya dan janganlah kamu 
berbantah-bantahan yang menyebabkan kamu menjadi gentar dan hilang 
kekuatanmu dan bersabarlah. Sesungguhnya Allah berserta orang-orang 
yang sabar. Surah al-Anfal: 46 


Dalam sepotong ayat lain, Allah mengingatkan mereka bahawa perpecahan 
dan pertelingkahan sesama sendiri akan mengakibatkan kerosakan di atas muka 
bumi: 


Adapun orang-orang yang kafir, sebahagian mereka menjadi 
pelindung bagi sebahagian yang lain. Jika kamu (wahai orang muslim) 
tidak melaksanakan apa yang telah diperintahkan Allah itu, nescaya akan 
terjadi kekacauan di muka bumi dan kerosakan yang besar. Surah Al- 
Anfal: 73 


Seperti yang jelas di dalam ayat di atas, umat islam bertanggungjawab untuk 
mengelakkan konflik dan perbalahan di kalangan mereka dan dengan itu dapat 
bersatu untuk menentang golongan jahil yang menafikan agama Allah dan yang 
membawa kehancuran ke dalam masyarakat. Nabi Muhammad s.a.w. menarik 
perhatian kepada kepentingan berjema'ah di dalam banyak hadis baginda, seperti 
berikut: 

Diriwayatkan daripada Abu Musa al-Ash'ari daripada Nabi Muhammad 
berkata: Orang mukmin adalah seperti bahagian sebuah binaan, masing-masing 
menguatkan yang lain”. Kemudian baginda merapatkan belah jari-jemarinya 
menunjukkan apa yang baginda maksudkan. 

Ketika membantu yang lain, mereka harus memberi rangsangan dan galakan 
kepada yang lain ke arah kebaikan dan menghargai setiap usaha yang dilakukan. 
Badi'uzzaman menyatakan praktikal bantu-membantu di kalangan mukminin 
harus diisi dengan perasaan persaudaraan: 

Wahai orang beriman! Sekiranya kamu tidak ingin jatuh ke dalam kehinaan 
perhambaan, sedarlah dan berlindunglah di dalam kubu Sesungguhnya mukmin 
adalah bersaudara... (Surah al-Hujurat: 10) untuk mempertahankan diri kamu 
terhadap para penindas yang mengambil kesempatan di atas perselisihan kamu! 
Sekiranya tidak, kamu tidak akan mampu melindungi diri dan hak-hak kamu. 
Sangat jelas sekiranya dua jaguh yang bertanding antara satu sama lain, bahkan 
seorang kanak-kanak pun mampu menewaskan mereka. Sekiranya dua 
pergunungan dipecahkan menjadi kecil, bahkan sebiji batu mampu merosakkan 
keseimbangannya dan menyebabkan yang satu naik dan yang satu jatuh. Jadi, 
wahai orang-orang yang beriman! Kekuatan kamu akan dimusnahkan akibat hawa 
nafsu dan ketidak-adilan kamu, dan kamu bahkan dapat dikalahkan oleh kuasa 
yang kecil. Sekiranya kamu mempunyai kepentingan di atas jema'ah, maka 
jadikanlah prinsip hidup kamu pegangan yang agung: 'Orang mukmin adalah 
seperti bahagian sebuah binaan, masing-masing menguatkan yang lain”. Dan 
kamu akan diselamatkan daripada kehinaan di dunia dan kemurkaan di hari 
akhirat. 


Nasihat Badi 'uzzaman tentang 
Kaedah Menentang Kekufuran 


Di dalam banyak tulisannya, Badi'uzzaman Said Nurisi menggesa umat 
mukmin mengenai metodologi yang harus digunakan di dalam perjuangan 
menentang sistem kekufuran. Antara lainnya: 

Musuh kita adalah kejahilan, pelaziman dan perselisihan. Kita akan berdiri 
menentang musuh-musuh ini dengan kebijaksanaan, kemahiran dan kesatuan 
jema'ah. 

Berhadapan dengan musuh pertama, kejahilan, adalah sangat penting untuk 
memastikan manusia sejagat menyedari dan bersikap peka terhadap ancaman di 
sekeliling mereka. Di dalam sebuah masyarakat di mana sebahagian besar ahlinya 
terdiri daripada individu yang beragama, mereka itu adalah orang-orang yang 
benar beriman kepada Allah dan agama-Nya. Akan tetapi, sebahagian besar umat 
Islam jauh daripada menyedari perangkap yang dipasang terhadap agama dan 
nilai kemanusiaan. Sebagai contoh, segelintir individu terlalu jahil dengan teori 
evolusi dan objektifnya sehinggakan tidak ragu untuk berkata: “Saya seorang yang 
beragama dan juga percaya kepada teori evolusi'. Di sana terdapat segelintir lain 
yang percaya kepada hal-hal khurafat seperti konsep kelahiran semula dapat 
diintegrasikan dengan fahaman islam. Falasi-falasi seperti ini harus dimusnahkan 
dan sifat jahil serta buta huruf ini harus disingkirkan secepat mungkin. 

Musuh kedua yang diidentifikasi oleh Badi'uzzaman ialah, pelaziman. Iaitu 
pengenaan beberapa corak pemikiran menyeleweng dan cara hidup terhadap 
masyarakat sebagai suatu kewajipan. Sebagai contoh, teori evolusi disiarkan 
melalui televisyen, buku-buku teks serta sekolah-sekolah dan dipersembahkan 
sebagai sebuah kenyataan tanpa alternatif lain. Seperti yang ditunjukkan oleh 
Badi'uzzaman, teori evolusi telah dijulang di atas asas pelaziman yang merbahaya, 
diwajarkan dengan frasa mengelirukan seperti 'evolusi adalah sains'. 
Pendoktrinan terlalu kukuh sehinggakan mereka yang menolak evolusi 
diumpamakan menolak kemajuan sains. Berhadapan dengan dakwaan para 
materialis dan evolusionis ini, satu-satunya solusi yang terbaik ialah 
memaklumkan akan hakikat pembatalan ideologi yang merbahaya ini. Hal ini 
dapat direalisasikan melalui penerbitan buku-buku dan pelbagai instrumen media 
dan komunikasi yang membincangkan ancaman yang diakibatkan oleh teori 
evolusi dan falsafah materialisme. 

Musuh terakhir yang diisyaratkan oleh Said Nurisi adalah perbalahan atau 
pun perselisihan, yang merupakan antara ancaman besar hari ini di mana 
kontroversi yang melibatkan pelbagai isu di kalangan manusia. Ketika mereka 
gagal mencapai persetujuan, isu-isu tersebut akan diperbesarkan menjadi alasan 
untuk berbalah sesama sendiri. Berhadapan dengan kemudaratan yang 
diakibatkan oleh konflik dan kehuru-haraan, kebenaran harus dinyatakan dengan 
jelas di bawah bukti saintifik. Berkenaan asal usul hidupan pula, akumulatif fakta 
yang ada harus dijelaskan dengan nyata dan terang. Hal ini dapat membuatkan 
para materialis dan evolusionis berpaling kepada fitrah dan kembali ke pangkal 
jalan. 


Ketika menjalankan tindakan terhadap seluruh ancaman ini, Badi'uzzaman 
juga menekankan beberapa faktor yang berpotensi menyumbangkan ke aras 
kejayaan. Yang pertama ialah kebijaksanaan, satu konsep yang memainkan 
peranan penting di dalam perjuangan menentang kekufuran. Dalam konteks ini, 
perkataan 'kebijaksanaan' mempunyai konotasi berbeza. Menyebarluaskan 
kebenaran tentang ciptaan Allah adalah salah satu daripada isu yang penting dan 
dengan menggunakan kelancaran dan penggunana bahasa yang mudah disertai 
dengan ilustrasi yang mempesonakan di dalam penerbitan-penerbitan adalah 
suatu keperluan sekaligus membentangkan keindahan perasaan yang dialami oleh 
para mukmin. Hikmah di dalam penerangan lisan juga adalah sebuah manifestasi 
kesenian. Pengucapan, ilustrasi contoh dan penggunaan bahasa yang efektif 
adalah penting untuk mempengaruhi kumpulan sasaran. Bertentangan dengan 
evolusionis, yang menggunakan pendekatan terminologi yang rumit dan 
mengelirukan ketika menerangkan teori evolusi yang kononnya saintifik, bahasa 
yang ringkas dan mudah membuatkan orang ramai memahami pelbagai isu 
penciptaan dengan lebih mudah yang secara langsung berkait dengan akidah 
keimanan. Pengucapan yang mahir yang disebutkan oleh Badi'uzzaman adalahs 
ifat Allah yang dianugerahkan kepada para hamba-Nya yang ikhlas, dan 
keikhlasan serta kejujuran mereka terpamer di dalam gaya mereka berhujah. 
Mengenal pasti subjek yang harus diterangkan kepada manusia bergantung 
kepada tahap pemahaman dan kaedah yang digunakan untuk menerangkan 
kepada mereka semuanya adalah kelebihan bagi mereka yang berakal. 

Kaedah terakhir yang disarankan oleh Badi'uzzaman ialah kesatuan jema'ah 
yang bertanggungjawab untuk mengekalkan keamanan dan keselamatan di tanah 
air. Kesatuan jema'ah adalah sangat penting untuk menentang mereka yang 
menafikan kewujudan Allah dan yang berjuang meruntuhkan kemuliaan nilai-nilai 
moral. Usaha yang dilakukan untuk memusnahkan kekuatan jema'ah ini akan 
mengendurkan kesannya. Pelbagai alasan negatif seperti, 'Darwinisme kini tidak 
berpengaruh lagi' atau 'masih perlukan kita menolak Darwinisme?', sebenarnya 
lebih membahayakan perjuangan menentang kekufuran di mana akibatnya akan 
mencipta perbalahan. 


Para mukmin yang ikhlas memikirkan kebaikan negara dan rakyatnya 
harus terus berjuang sehingga fahaman Darwinisme benar-benar lenyap 
dari muka bumi. Walaupun evolusionis tetap mempertahankan hujah dan 
argumen mereka dalam keadaan terhimpit, namun di sana masih banyak 
hal yang boleh dilakukan. Di saat keganasan, anarkisme dan kebencian 
terhadap agama telah lenyap, barulah dapat kita simpulkan bahawa 
sistem kekufuran ini telah musnah dari muka bumi. Di dalam al-Our'an, 
Allah memerintahkan para mukminin berjihad menentang kekufuran: 
“Dan perangilah mereka, supaya jangan ada fitnah, dan supaya agama itu 
semata-mata bagi Allah. Surah al-Anfal: 39 


AGAMA HAK MEMUSNAHKAN 
AGAMA BATIL 


Bab yang akan anda baca ini mendedahkan satu rahsia terbesar di dalam 
hidup anda. Anda perlu membacanya dengan baik dan teliti kerana ia berkaitan 
dengan subjek yang pasti akan menubah pandangan anda terhadap dunia luar. 
Subjek di dalam buku ini bukan hanya satu pandangan, satu pendekatan atau satu 
kepercayaan falsafah kuno: akan tetapi ia diakui oleh setiap orang, samada 
mereka mempercayainya atau tidak, dan ia juga telah dibuktikan oleh dunia sains 
hari ini...... 

Seperti yang telah dinyatakan lebih awal, satu dari faktor paling penting 
yang mendorong golongan tidak beriman menganggap agama secara negatif ialah 
pandangan mereka yang berdasarkan kepada kriteria duniawi. Mereka 
mempercayai bahawa hidup adalah terhad di dunia ini dan bertingkahlaku selaras 
dengan kecenderungan yang meluap-luap terhadapnya, seperti yang dirakamkan 
di dalam sepotong ayat al-Gur'an: 


Hidup itu tidak lain hanya hidup kamu di dunia: kami mati dan hidup 
dan kami tidak akan dibangkitkan. Surah al-Mukminun: 37 


Akibat tergoda kepada nilai keduniaan, mereka gagal memiliki persepsi yang 
tepat terhadap kebendaan di sekeliling mereka. Mereka melihat setiap kejadian 
terlepas bebas daripada Allah dan gagal memahami bahawa segala yang wujud 
adalah dengan kehendak-Nya. Allah menerangkan pandangan hidup mereka 
sebagai berikut: 


Mereka hanya mengetahui yang lahir dari kehidupan duniawi 
sedangkan mereka lalai tentang akhirat. Surah ar-Ruum: 7 


Di sana terdapat sebuah kebenaran yang gagal mereka fahami sepanjang 
hidup. Di saat mereka berusaha bermati-matian untuk memuaskan keinginan dan 
hawa nafsu dengan berbohong, memperlekehkan ajaran agama, menabur fitnah 
terhadap golongan mukmin, mengancam dan sebagainya, mereka sama sekali 
tidak menyedari bahawa mereka sebenarnya berada di dalam kejahilan yang amat 
sangat, seperti yang akan ditunjukkan di dalam lembaran berikutnya. 


Misteri Di Sebalik Materi 


Setiap organ pancaindera manusia - penglihatan, pendengaran, menghidu, 
merasa dan menyentuh - berfungsi dengan cara yang serupa. Rangsangan 


(seperti cahaya, bunyi, bau, rasa, tekstur dan sebagainya) datang dari arah objek 
yang dianggap wujud di dunia luar sebenarnya dihantar melalui saraf kepada 
pusat penderiaan di dalam otak. Semua rangsangan ini yang terdiri daripada 
isyarat elektrik akan sampai ke otak. Sebagai contoh, sewaktu proses penglihatan, 
sinaran cahaya (foton) yang memancar dari sebuah sumber di dunia luar sampai 
ke retina di belakang mata dan kemudian dittukar menjadi isyarat elektrik melalui 
sesiri beberapa proses. Isyarat ini dipindahkan melalui saraf ke pusat penglihatan 
di dalam otak. Sekaligus, sebuah dunia tiga dimensi, berwarna warni dan terang 
benderang diterima di dalam pusat penglihatan yang hanya sebesar saiz beberapa 
kubik sentimeter. 

Sistem yang sama juga benar bagi deria yang lain. Sejenis rasa ditukar 
menjadi isyarat elektrik oleh beberapa sel yang terletak pada lidah. Bau juga 
ditukar menjadi isyarat elektrik oleh sel di dalam epitelium hidung. Pengesan 
khusus terletak di bawah permukaan kulit bertanggungajwab menukarkan impuls 
sentuhan (seperti rasa keras atau lembut) menjadi isyarat elektrik dan sejenis 
mekanisme khusus di dalam telinga menukar bunyi menjadi isyarat elektrik. 
Semua isyarat ini kemudian dihantar ke pusat berkaitan di dalam otak dan 
diterima di dalamnya. 

Contoh berikut akan lebih menjelaskan. Anggaplah anda sedang minum 
secawan kopi. Rasa keras dan panas cawan tersebut ditukar menjadi isyarat 
elektrik melalui sejenis reseptor di bawah permukaan kulit dan dihantar ke otak. 
Serenti itu, bau kopi yang kuat, rasanya dan warnanya yang hitam pekat turut 
menjadi isyarat yang samapi ke otak. Bunyi yang didengar ketika cawan 
menyentuh permukaan meja diterima di dalam telinga dan dihantar ke otak 
sebagai suatu isyarat elektrik. Semua persepsi ini ditafsirkan di pusat yang 
berkaitan di dalam otak, yang bekerja secara harmoni di antara satu sama lain.s 
ebagai suatu hasil kumulatif semua impuls ini, anda akan merasa sedang meneguk 
secara kopi. Sementara segalanya terjadi di dalam pusat deria di dalam otak, anda 
sebaliknya menganggap segala yang anda terima ketika itu memiliki kewujudan di 
dunia luar. 

Akan tetapi, kita tersilap kerana kita tidak memiliki sebarang bukti bahawa 
perasaan yang kita treima di dalam otak memiliki sebarang kewujudan yang 
mutlak di luar dari bahagian kepala. Amat jelas, ini adalah sebuah realiti penting 
yang layak dipertimbangkan dengan berhati-hati. Sehingga kini, anda 
beranggapan segala yang anda lihat di sekeliling memiliki kewujudan yang 
mutlak. Akan tetapi, dunia sains sebaliknya telah mendedahkan bahawa adalah 
amat mustahil untuk membuktikan objek di dunia luar memiliki sebarang 
kewujudan material yang mutlak. 

Apa yang secara ringkas diterangkan di sini adalah antara kebenaran hebat 
yang dapat diperhatikan di dalam hidup kita sendiri. 


Apa yang Wujud di Dunia Luar? 


Apa yang dibincangkan sejauh ini menunjukkan bahawa kita sebenanrnya 
hanya hidup di dalam otak dan bahawa otak kita tidak dapat menerima apa pun 
selain dari yang disampaikan kepada kita melalui organ penderiaan. Untuk 
meneruskannya: Adakah apa yang kita terima itu benar-benar wujud atau ia hanya 
sekadar ilusi? Dan adakah di sana keperluan terhadap sebuah dunia luar untuk 
kita melihat dan mendengar? 

Sebenarnya tidak! Untuk menerima sensasi-sensasi deria, kita sama sekali 
tidak berhajatkan kepada kewujudan sebuah dunia luar. Dengan diberi jenis 
rangsangan yang tepat, sensasi seperti sentuhan, penglihatan, suara dan 
sebagainya dapat terbentuk di dalam otak. Contoh yang paling baik berhubung 
fakta ini adalah mimpi. 

Sewaktu bermimpi, badan anda biasanya kekal tanpa sebarang pergerakan di 
dalam bilik yang sunyi dan gelap, sementara mata pula tertutup. Di sana tidak 
terdapat sebarang cahaya mahu pun suara atau pun sebarang rangsangan lain 
daripada dunia luar yang samapi ke otak untuk dialami. Namun begitu, di dalam 
mimpi, kita menerima pengalaman yang sangat serupa jika dibandingkan dengan 
dunia sebenar di luar. Di dalam mimpi juga kita akan bangkit dan bersiap ke 
tempat kerja, atau pun sedang dalam percutian bermandikan kehangatan sinaran 
matahari. 

Bahkan, di dalam mimpi, anda tidak meragui realiti apa yang anda alami. 
Hanya setelah terjaga, barulah anda menyedari bahawa seluruh pengalaman 
tersebut hanyalah sebuah mimpi. Anda bukan sahaja mengalami perasaan seperti 
takut, bimbang, gembira dan sedih tetapi juga melihat pelbagai gambaran imej, 
mendengar bunyi dan menyentuh alam kebendaan. Akan tetapi, di sana tidak 
terdapat sebarang sumber fizikal yang menghasilkan semua sensasi dan persepsi 
ini kerana hakikatnya anda sedang terbaring kaku di atas katil. 

Descartes, seorang ahli falsafah terkemuka, menawarkan hujah berikut 
berkenaan hakikat mimpi yang mengejutkan ini: 

Di dalam mimpi, saya melihat bahawa saya sedang melakukan pelbagai 
perbuatan, saya pergi ke banyak tempat: di saat saya terjaga, akan tetapi, saya 
melihat bahawa saya tidak melakukan atau pergi ke mana-mana dan bahawa saya 
terlentang dengan tenang di atas katil. Siapa yang dapat mengesahkan kepada 
saya bahawa saya juga tidak bermimpi ketika ini, masa akan datang, dan bahawa 
seluruh hidup saya bukanlah sebuah mimpi? 

Seperti mimpi yang kita alami seolah-olah nyata dan hanya menyedarinya 
bahawa ia adalah sekadar mimpi ketika terjaga, begitu jugalah kita tidak dapat 
memastikan bahawa apa yang kita alami sekarang ini adalah suatu realiti. Hal ini 
mengisyaratkan bahawa suatu saat kelak kita pasti akan terjaga dari kehidupan di 
atas muka bumi ini, yang kita percaya kita hidup di dalamnya sekarang dan 
memulakan sebuah kehidupan yang hakiki. Kita tidak memiliki sebarang bukti 
yang membuktikan hal yang sebaliknya. Pun begitu, sains telah menyediakan 


penemuan penting yang membuktikan bahawa apa yang kita alami sekarang ini 
sebenarnya tidak memiliki sebarang kewujudan yang hakiki. 

Kenyataan yang timbul pada titik ini adalah jelas. Sementara kita 
menganggap bahawa dunia yang kita hidup kini wujud, atau pun memikirkan 
bahawa kita hidup di dalam dunia itu, sebenarnya di sana tidak terdapat sebarang 
hujah yang kukuh bagi kita untuk mendakwa bahawa dunia seumpama itu 
memiliki sebuah realiti material. Kemungkinan besar, ia hanyalah sekadar 
persepsi tanpa sebarang realiti material yang merangsang secara tiruan. 


Adakah Otak Terasing dari Dunia Luar? 


Seperti yang telah dibincangkan sejauh ini, sekiranya setiap kebendaan yang 
kita ketahui hanyalah sekadar himpunan persepsi yang terhasil dalam diri, 
bagaimana pula tentang otak iaitu tempat melihat dan mendengar? Bukankah ia 
terbina daripada atom dan molekul seperti yang lain? 

Seperti mana segalanya yang kita panggil materi, maka otak juga adalah 
sejenis persepsi. Ia adalah pepejal daging yang kita terima melalui deria. 
Seumpama kebendaan lain yang kita anggap kewujudannya di dunia luar, maka 
demikian jugalah otak sebenarnya adalah sekadar sebuah ilusi. Sekiranya hal ini 
yang rrealiti, maka apakah yang menerima segala-galanya, yang melihat, 
mendengar, menyentuh, menghidu dan merasa, sekiranya bukan otak? 

Pada titik ini, kita berhadapan dengan fakta yang jelas, status kewujudan 
manusia iaitu makhluk yang memiliki fungsi sedar yang dapat melihat, berfikir 
dan memanfaatkan akal fikiran, adalah lebih dari sekadar longgokan atom dan 
molekul. Apa yang terkandung dalam tubuh individu setiap manusia adalah 'roh' 
yang dianugerahkan kepadanya oleh Allah s.w.t. Sekiranya tidak, adalah amat 
jelas tidak masuk akal untuk menyifatkan fungsi sedar tersebut dan kemampuan 
intelek yang lain kepada sebungkus pepajal daging seberat tiga paun yang pada 
asasnya juga adalah sejenis persepsi: 


Yang mengelokkan tiap-tiap sesuatu yang dijadikan-Nya dan Dia 
memulakan kejadian manusia dari tanah. Kemudian Dia jadikan anak- 
anak cucunya dari sari air yang hina. Kemudian Dia sempurnakan dan Dia 
tiupkan ruh ke dalamnya, dan Dia adakah untukmu pendengaran, 
penglihatan dan hati. Tetapi sedikit di antara kamu yang berterima kasih. 
Surah as-Sajadah: 7-9 


Zat yang Paling Hampir Kepada 
Manusia ialah Allah s.w.t. 


Memandangkan manusia adalah lebih dari sekadar selonggok daging iaitu 
sebuah 'roh', maka siapakah yang menyebabkan roh ini mampu menerima seluruh 
himpunan persepsi yang kita panggil dunia luar? Yang terus menerus mencipta 
semua imej persepsi tanpa berhenti? 

Jawapannya adalah jelas, Allah s.w.t yang meniupkan roh yang diciptakan- 
Nya ke dalam manusia dan Dialah Maha Pencipta segala-galanya. Dia juga adalah 
sumber hakiki bagi seluruh himpunan persepsi-persepsi. Setiap yang wujud 
bergantung kepada penciptaan-Nya. Allah memaklumkan manusia bahawa Dia 
sentiasa meneruskan penciptaan-Nya dan bahawa segala-galanya akan lenyap 
musnah di saat Dia memberhentikan ciptaan-Nya: 

Sesungguhnya Allah menahan langit dan bumi supaya keduanya jangan 
tergelincir. Demi jika keduanya tergelincir maka tidak seorang yang dapat 
menahan keduanya selain daripada-Nya. Sesungguhnya Dia maha penyantun lagi 
maha Pengampun. Surah Fathir: 41 

Seorang individu mungkin cenderung untuk menyangkal hakikat ini 
disebabkan telah menerima kelaziman yang bersebati erat di dalam dirinya. Akan 
tetapi, betapa sekalipun ia berusaha mengabaikan hakikat ini atau mengelaknya, 
namun kebenaran adalah suatu yang pasti. Setiap persepsi yang dipersembahkan 
kepada roh manusia hanya wujud melalui ciptaan Allah. Bahkan, bukan sahaja 
dunia luar tetapi setiap tindakan yang dilakukanoleh manusia adalah dengan 
kehendak-Nya. Adalah amat mustahil bagi manusia untuk memiliki sebarang 
kuasa atau kehendak bebas daripada Allah. Hal ini dinyatakan sebagai berikut: 


Allah menjadikan kamu dan apa-apa yang kamu perbuat. Surah as- 
Saffat: 96 


Bukanlah engkau yang melontar ketika engkau melontar, tetapi 
Allah-lah yang melontar. Surah al-Anfal: 95 


Kenyataan seumpama ini akan menarik suatu kesimpulan yang penting iaitu 
Allah s.w.t. adalah satu-satunya yang wujud mutlak. Tidak ada yang wujud 
melainkan Allah, yang meliputi segalanya di langit dan di bumi: 


Ingatlah! Sesungguhnya mereka dalam keraguan tentang menemui 
Tuhannya. Ingatlah sesungguhnya Dia meliputi tiap-tiap sesuatu. Surah 
Fussilat: 54 


Kepunyaan Allah timur dan barat, kemana sahaja kamu menghadap, 
maka di sanalah Wajhullah. Sesungguhnya Allah adalah maha meliputi 
maha mengetahui. Surah al-Bagarah: 115 


Bagi Allah apa-apa yang ada di langit dan yang di bumi. Allah 
meliputi tiap-tiap sesuatu. Surah an-Nisa: 126 


Ketika Kami berkata kepada engkau: Sesungguhnya Tuhanmu 
meliputi semua manusia. Surah al-Isra': 126 


Kursi-Nya meliputi langit dan bumi dan tiada susah bagi-Nya 
memelihara keduanya. Dia maha tinggi lagi maha besar. Surah al- 
Bagarah: 255 


Kekuasaan dan pengetahuan Allah meliputi manusia dari setiap penjuru arah. 
Ini bermaksud, Dia meliputi kita seluruhnya. Dia melihat kita di mana sahaja, pada 
setiap detik. Dia berkuasa mutlak ke atas setiap manusia, luar dan dalam. Dia 
adalah maha Agung dan Maha Besar. Dia adalah lebih hampir kepada kita 
berbanding urat leher kita sendiri. 


Sesungguhnya Kami adalah lebih hampir daripada urat lehernya. 
Surah Oaf: 16 


Ketahuilah bahawa Allah membatasi antara manusia dengan hatinya 
dan sesungguhnya kamu akan dihimpukan kepada-Nya. Surah al-Anfal: 24 


Di sinilah terletak kekeliruan golongan yang ingkar: mereka menganggap 
dunia yang pada asasnya adalah ilusi sebagai suatu yang nyata. Sementara 
mereka memperolok-olokkan agama dan para mukmin sekaligus menafikan wahyu 
Allah s.w.t., mereka menganggap mereka mampu melepaskan diri yang pada 
hakikatnya mereka sendiri adalah berada dalam liputan-Nya. Ini sesungguhnya 
adalah satu daripada hakikat besar yang amat diabaikan oleh para musyrikin yang 
bongkak. Lebih dari itu, kehidupan duniawi yang menjadi matlamat agung ketika 
hidup hilang dari genggaman mereka. 


Segala yang Dimiliki Adalah Ilusi 


Kenyataan bahawa dunia luaran tidak mengandungi sebarang realiti 
materialistik adalah sebuah fakta yang logik dan saintifik, dan ia pada asasnya 
adalah himpunan imej yang terus menerus diperlihatkan kepada roh oleh Allah 
s.w.t. Namun begitu, manusia tidak atau bahkan tidak ingin memasukkan 
kebendaan di dalam konsep ini. 

Sekiranya kita memikirkan isu ini dengan jujur dan berani, kita akan 
menyedari bahawa rumah, perabot di dalamnya, kereta yang mungkin baru dibeli, 
ruang pejabat, barang kemas, akaun bank, almari pakaian, teman hidup, anak- 
anak, rakan-rakan dan segala yang dimiliki sebenarnya adalah tergolong di dalam 
“dunia luar' yang dipersembahkan kepada kita. Apa yang kita lihat, dengan dan 
hidup di sekeliling melalui lima pancaindera adalah sebahagian daripada “dunia 


bayangan' ini, begitu juga dengan suara penyanyi pujaan, kerusi empuk tempat 
bersandar, haruman minyak wangi, matahari yang hangat, sekuntum bunga 
dengan warna menarik, seekor burung yang terbang di hadapan tingkap, sebuah 
bot laju yang bergerak lincah di atas air, taman bunga yang subur, komputer di 
tempat kerja atau hi-fi yang mempunyai teknologi tercanggih di dunia...... 

Ini adalah sebuah kebenaran, kerana dunia hanyalah sebuah himpunan imej 
yang dijadikan medan untuk menguji manusia. Manusia diuji melalui 
kehidupannya yang terhad dengan persepsi-persepsi yang tidak benar. Persepsi ini 
telah dijadikan menarik dan menawan. Kenyataan ini telah disebutkan di dalam al- 
Our'an: 


Dihiaskan kepada manusia kesukaan kepada benda-benda yang 
diingini nafsu, iaitu perempuan-perempuan dan anak-pinak, harta benda 
yang banyak bertimbun-timbun, dari emas dan perak, kuda peliharaan 
yang bertanda lagi terlatih: dan binatang-binatang ternak serta kebun- 
kebun tanaman. Semuanya itu ialah kesenangan hidup di dunia. Dan 
(ingatlah)! Pada sisi Allah adalah tempat kembali yang sebaik-baik. Surah 
Ali-'Imran: 14 


Sebahagian besar manusia menyingkirkan pegangan agama demi tarikan 
harta benda, kekayaan, longgokan emas dan perak, wang ringgit, barang kemas, 
akaun bank, kad kredit, almari pakaian, model kereta terkini, ringkasnya, segala 
bentuk kemewahan yang mereka miliki atau berusaha untuk memilikinya dan 
hanya menumpukan nikmat kemanisan duniawi serta mengabaikan Hari 
Kemudian. Mereka telah tertipu dengan “kecantikan dan keindahan” wajah 
kehidupan duniawi sehingga gagal untuk menunaikan sembahyang, menderma 
kepada fakir miskin atau mengerjakan kebaikan yang menambahkan amal baik di 
hari kemudian nanti. Sebaliknya mereka menjawab dengan berkata 'saya ada 
kerja lain yang perlu dibuat', 'saya cukup sibuk', "saya ada tanggungjawab lain', 
'saya tidak mempunyai cukup masa', 'saya ada perkara lain yang perlu 
diselesaikan', 'saya akan melakukannya kemudian'. Mereka meluangkan seluruh 
hidup mereka untuk maju di dunia sahaja. Pemahaman yang salah ini telah 
dijelaskan di dalam ayat berikut: 


Mereka hanya mengetahui perkara yang zahir dari kehidupan dunia 
sahaja, mereka tidak pernah ingat hendak mengambil tahu tentang hari 
akhirat. Surah ar-Rum: 7 


Fakta yang diterangkan di dalam bab ini, terutamanya hakikat kebenaran 
bahawa segalanya adalah imej, adalah amat penting kerana implikasinya yang 
bakal memusnahkan seluruh keghairahan dan keinginan sama sekali tidak 
memberi erti. Pengesahan terhadap hakikat ini menunjukkan dengan jelas bahawa 
segala yang menjadi matlamat utama manusia seperti kekayaan yang diperolehi 


dengan ketamakan, anak-anak yang mereka banggakan, megah, pasangan hidup 
yang mereka anggap sebagai insan paling rapat, sahabat handai, tubuh badan 
yang dijaga rapi, status dan kedudukan yang meletakkan mereka di mercu yang 
tinggi, menuntut di sekolah berprestij, percutian yang mereka lalui, semua itu 
tidak lebih daripada sekadar himpunan ilusi. Oleh itu,s egala tenaga dan waktu 
untuk mengejar nikmat duniawi yang sementara sama sekali tidak bermanfaat 
baginya. 

Ini adalah sebab mengapa sebahagian manusia mempamerkan kedangkalan 
diri ketika bermegah dengan kekayaan dan harta benda atua 'kapal layar, 
helikopter, kilang-kilang, saham-saham, rumah mewah dan tanah mereka', seolah- 
olah semua itu benar-benar wujud. mereka yang terdiri daripada golongan elit 
atau kelas pertama yang berjalan mundar-mandir di atas kapal percutian mewah 
dengan sombong, menayang-nayangkan kereta mewah, bercakap tentang 
kekayaan, memperlekehkan orang lain dengan kedudukan yang dicapai, 
mengangkat dan meuja diri sendiri melalui penampilan dandanan, membina 
seluruh hidup mereka kepada keghairahan dan persaingan seperti ini, dan merasa 
bahawa sangat berjaya dengan semua ini: seharusnya memikirkan kedudukan dan 
nasib diri di saat menyedari bahawa semua itu hanyalah sekadar bayangan ilusi. 

Sebenarnya, pemandangan seperti ini kerap dililhat di dalam mimpi. Sewaktu 
bermimpi, mereka juga memiliki rumah, kereta mewah, barang kemas yang 
melimpah ruah, not wang bergulung-gulung dan emas perak yang menggunung 
tinggi. Di dalam mimpi juga, mereka mempunyai kedudukan yang tinggi, memiliki 
kilang-kilang dengan beribu-ribu pekerja, berkausa mengerahkan ramai orang, 
memakai pakaian yang menjadikan orang lain kagum kepadanya. Akan tetapi, 
untuk bermegah dengan segala kemewahan di dalam mimpi akan dianggap 
mengarut dan tidak realistik, maka demikian jugalah bagi mereka yang merasa 
gah dengan pelbagai imej yang mereka lihat di dunia ini. Lagipun, apa yang 
dilihat di dalam mimpi dan di dalam dunia ini hanyalah imej di dalam mindanya. 
Sudah pasti hal ini harus difikirkan dengan sewajarnya. Seperti yang dinyatakan 
di dalalm al-Our'an, mereka yang menerima fakta ini adalah merupakan golongan 
yang menikmati kemenangan yang besar: 


Sesungguhnya telah datang kepadamu beberapa keterangan daripada 
Tuhanmu. Barangsiapa yang melihat, maka bagi dirinya, dan barangsiapa 
yang buta maka atas dirinya. Surah al-An'aam: 104 


Hal yang serupa ketika manusia bertindak balas dengan peristiwa yang 
dialami hanya akan menyebabkan mereka merasa malu apabila menyedari 
hakikatnya yang sebenar. Mereka yang sering bergaduh sesama sendiri. mereka 
yang bercakap sombong, mereka yang sering menipu, mereka yang menerima 
rasuah, mereka yang melakukan kesalahan kepad amanusia, mereka yang 
memukul dan memaki hamun dan menyerang orang lain, mereka yang terlalu 
ghairah dengan jawatan dan kedudukan, mereka yang sering iri hati, mereka yang 


suka menunjuk-nunjuk, mereka yang memuliakan diri sendiri dan yang sebagainya 
akan menyesal apabila menyedari bahawa segala yang mereka telah lakukan 
adalah merupakan sebuah ilusi. Disebabkan Allah adalah Pencipta semua imej ini, 
maka Allah adalah pemilik tunggal yang mutlak kepadanya. 


Dan bagi Allah jualah segala yang ada di langit dan yang ada di bumi, 
dan Allah sentiasa meliputi akan tiap-tiap sesuatu. Surah an-Nisa: 126 


Adalah suatu tindakan yang kurang bijak untuk mempertaruhkan agama 
demi mengejar keghairahan bayangan sehingga menyebabkan kehilangan 
kehidupan yang lebih berkah di syurga. 


Dan hapuslah segala yang mereka lakukan di dunia dan binasalah apa 
yang mereka amalkan. Surah Hud: 16 


Seperti yang dinyatakan di dalam ayat di atas, semua impian dan 
keghairahan akan terbukti sia-sia. Bahkan, semua kebendaan yang mereka 
anggap milik abadi mereka akan lolos daripada genggaman dan tidak memberi 
sebarang manfaat buat mereka. 

Di saat ini satu fakta perlu ditegaskan. Apa yang dimaksudkan di sini 
bukanlah menunjukkan bahawa 'segala pemilikan, harta benda, anak-anak, 
pasangan hidup, rakan-rakan, kedudukan yang lambat laun akan hilang, dan 
semuanya ini sama sekali tidak bererti. Tetapi apa yang dimaksudkan ialah 
segala harta yang kamu lihat sebenarnya tidak wujud sama sekali melainkan 
sekadar sebuah mimpi dan himpunan imej yang ditunjukkan kepada anda oleh 
Allah sebagai satu ujian'. Seperti yang dapat kita saksikan, di sana terdapat 
perbezaan yang besar di antara kedua kenyataan ini. Sekiranya kenyataan yang 
pertama diterima sebagai kayu ukuran, seseorang itu akan terkeliru dengan 
memikirkan bahawa segalanya, manusia, hubungan dan status duniawi 
sebenarnya wujud walaupun sementara dan akan terus berusaha dengan tamak 
haloba untuk memiliki semuanya itu dengan kesempatan yang ada. Tetapai 
sekiranya diberikan kenyataan yang kedua, menunjukkan keadaan sebenar semua 
kebendaan iaitu segala-galanya adalah bersifat ilusi, ini akan menyebabkan 
golongan yang mempamerkan sifat tamak berasa terhina dan menanggung 
kerugian yang amat besar. 

Sekalipun fakta ini tidak memberi apa-apa kesan di sanubari mereka dan 
terus menipu diri sendiri dengan menganggap setiap yang dimiliki benar-benar 
wujud, hakikatnya nanti mereka juga akan mati dan segalanya akan menjadi jelas 
di saat hari kebangkitan. Pada hari tersebut, lalu pandangan mereka amat tajam 
dan segalanya akan menjadi jelas. 

Dan bagi mereka yang sewaktu di dunia dahulu memilih untuk mensisakan 
kehidupan dengan matlamat khayalan, maka pada hari ini mereka sangat 


berharap sekiranya mereka tidak dibangkitkan lagi untuk kali kedua sambil 
berkata: 


Wahai kiranya kematian itulah yang menyelesaikan segalanya, 
hartaku sekali-kali tidak memberi manfaat kepadaku, telah hilang 
kekuasaanku daripadaku. Surah al-Haggah: 27-29 


Di satu sudut lain, bagi mereka yang memiliki sifat hikmah dengan 
kefahaman yang benar tentang maksud di sebalik penciptaan alam semesta ialah 
berusaha sebaik mungkin dari terjerumus ke lembah kesesatan terhadap imej dan 
ilusi khayali dan sebagai akibatnya, bergadapan dengan saat akhir yang amat 
menyedihkan. Di dalam al-Our'an, situasi golongan yang mengejar ilusi 
(fatamorgana) di dunia ini dan melupakan Pencipta mereka telah dijelaskan 
seperti berikut: 


Dan orang-orang yang kafir amalan mereka adalah umpama 
fatamorgana di tanah yang data, yang disangka air oleh orang-orang yang 
dahaga, tetapi bila didatanginya air itu dia tidak mendapatkan sesuatu 
apapun. Dan didapatinya (ketetapan) Allah di sisinya, lalu Allah 
memberikan kepadanya perhitungan amalannya dengan cukup dan Allah 
adalah amat tepat perhitungan-Nya. Surah an-Nur: 39 


Materialis Telah Jatuh Ke Dalam 
Perangkap Terbesar Dalam Sejarah 


Kenyataan bahawa kebendaan adalah sebuah persepsi telah dibuktikan 
melalui bidang sains moden dan telah diterangkan dengan cara yang sangat jelas, 
telus dan bertenaga. Apa yang tinggal pada materialis ialah menyaksikan 
kemusnahan seluruh dunia material yang mereka yakini dengan membuta tuli dan 
yang menjadi tempat bergantung. 

Sepanjang sejarah kemanusiaan, pemikiran ala-materialisme sentiasa wujud. 
disebabkan terlalu yakin dengan diri dan falsafah yang menjadi anutan, mereka 
begitu berani memberontak menentang Allah yang telah menciptakan mereka. 
Senario yang dirancang ini mempertahankan akidah kepercayaan bahawa 
kebendaan atau material adalah azali dan mutlak abadi, dan ia menyimpulkan 
bahawa di sana tidak wujud sebarang kuasa penciptaan. Ketika perasaan takabbur 
dan angkuh menafikan kewujudan Allah s.w.t., mereka berpaling terhadap 
kebendaan yang didewa-dewakan sebagai kewujudan mutlak. Mereka terlalu 
mempercayainya sehingga begitu yakin bahawa adalah amat mustahil untuk 
mengemukakan walau sebuah contoh yang membidasnya. 

Kerana itulah fakta kebenaran yang dibincangkan di sini mempunyai impak 
yang sangat besar terhadap mereka. Apa yang dibincangkan di sini pada asasnya 


telah memusnahkan asas falsafah anutan mereka tanpa meninggalkan sisa untuk 
perbincangan yang lebih jelas. Kebendaan, yang mendasari kepercayaan, 
kehidupan, keangkuhan dan penafian mereka telah musnah sekelip mata. 
Bagaimana materialisme dapat wujud sedangkan kebendaan sendiri tidak ada? 

Di antara sifat Allah ialah perencanaan-Nya terhadap golongan yang kufur. 
Hal ini dijelaskan dalam ayat berikut: 


Mereka menjalankan tipu daya dan Allah mengagalkan tipu daya 
(mereka), kerana Allah sebaik-baik yang mengagalkan tipu daya. Surah al- 
Anfal: 30 


Allah s.w.t memerangkap materialis dengan membuat mereka mendakwa 
akan kemutlakan kebendaan dan sekaligus menghina mereka tanpa disedari. 
Golongan materialis mengira harta, status, kedudukan, masyarakat yang mereka 
anggotai, seluruh dunia dan sebagainya adalah wujud dan bahkan, semakin 
angkuh berdegil menentang. Allah dengan bergantung kepada semua ini. Mereka 
memberontak menentang Allah dengan menjadi bongkak dan semakin degil ketika 
berkeras degil menentang-Nya. Tetapi, mereka terlalu lemah sehingga gagal 
untuk memikirkan bahawa Allah meliputi sekeliling mereka. Allah s.w.t. 
menyatakan situasi yang dialami akibat kebodohan mereka sendiri: 


Bahkan mereka hendak melakukan rancangan jahat kerana orang- 
orang kafir itulah yang akan ditimpa balasan rancangan jahantya. Surah 
at-Thur: 42 


Ini merupakan kekalahan paling tragik dalam sejarah. Di saat keangkuhan 
mereka semakim membuak-buak, materialis telah diperdaya dan ditumpaskan 
dengan keaiban di dalam pemberontakan yang mereka rancang untuk menentang 
Allah. Ayat berikut menunjukkan bagaimana perasaan mereka dihanytkan ketika 
beria-ia menderhaka menentang maha Pencipta dan Al-Our'an menjelaskan saat 
akhir yang pasti buat mereka: 


Dan demikianlah Kami adakan dalam tiap-tiap negeri orang-orang 
besar yang jahat supaya mereka melakukan tipu daya di negeri itu, 
padahal tiadalah mereka memperdayakan selain dari dirinya sendiri 
sedang mereka tidak menyedarinya. Surah Al-An'aam: 123 


Di dalam ayat yang lain juga disebut perkara yang sama: 
Mereka hendak memperdayakan Allah dan orang-orang yang beriman 


padahal mereka hanya memperdaya dirinya sendiri, sedang mereka tidak 
menyedarinya. Surah al-Bagarah: 9 


Di saat berkomplot, mereka tidak menyedari fakta penting yang disebut 
dalam ayat di atas, 'mereka hanya memperdaya diri mereka sendiri, sedangkan 
mereka tidak menyedarinya'. Kenyataannya, segala apa yang mereka alami adalah 
bayangan yang dicipta untuk menjadi pergantungan dan setiap komplot yang 
mereka persiapkan merupakan khayalan yang terbentuk di dalam otak mereka, 
dan begitu juga dengan tindak tanduk mereka. Kebodohan telah menyebabkan 
mereka terlupa pada hakikatnya mereka adalah bersendirian berhadapan dengan 
Allah dan akibatnya mereka terperusuk masuk ke dalam jerat yang mereka 
pasang sendiri. 


Seperti golongan kafir yang hidup di masa silam, mereka yang hidup hari ini 
juga berhadapan dengan realiti yang bakal memusnahkan seluruh perancangan 
jahat mereka hingga ke akar umbi. Allah berfirman bahawa perancangan ini telah 
pun digagalkan sejak hari ini direncanakan: 


Kerana sesungguhnya tipu daya Syaitan itu adalah lemah. Surah an- 
Nisaa': 76 


Allah turut berfirman memberi khabar gembira kepada para mukmin di 
dalam ayat: 


Dan kalau kamu sabar dan bertakwa, (maka) tipu daya mereka tidak 
akan membahayakan kamu sedikit pun. Surah Ali- “Imran: 120 


Di dalam sepotong ayat lain pula menegaskan: 


Dan orang-orang yang kafir pula, amal-amal mereka adalah umpama 
riak sinaran panas (fatamorgana) di tanah rata yang disangkanya air oleh 
orang yang dahaga, sehingga apabila ia datang ke tempat itu, tidak 
didapati sesuatu pun yang disangkanya itu: dan ia tetap mendapati hukum 
Allah di sisi amalnya, lalu Allah menyempurnakan hitungan amalnya: dan 
(ingatlah) Allah amat segera hitungan hisab-Nya. Surah an-Nuur: 39 


Materialisme yang dicipta sebagai alat untuk menentang Allah juga telah 
menjadi 'fatamorgana' seperti yang disebutkan di dalam ayat di atas. Di saat 
mereka berlari mendapatkannya, mereka hanya akan mendapati sebuah ilusi. 
Allah telah memperdayakan mereka dengan sebuah fatamorgana dan dengan 
menerima seluruh himpunan imej sebagai benar. Seluruh tokoh “kehormat' ini, 
para profesor, ahli kaji bintang, ahli biologi, ahli fizik, dan sebagainya tanpa 
mengira darjat dan kedudukan mereka telah tertipu seperti anak kecil dan 
diaibkan akibat bertuhankan material. Mereka mendakwa himpunan imej sebagai 
mutlak dan meletakkan dasar falsafah dan ideologi mereka di atasnya serta 
terlibat di dalam perbincangan yang berprestij dan diterima sebagai wacana 


'intelektual' terkenal. Mereka merasa sudah cukup bijak untuk menawarkan 
argumen tentang kebenaran alam semesta, dan yang lebih memalukan, mereka 
mempertikaikan Allah dengan kebijaksanaan yang amat tebatas. Allah 
menerangkan situasi ini di dalam ayat berikut: 


Dan orang-orang itu pun merancang tipu daya, dan Allah pula 
membalas tipu daya: dan (ingatlah), Allah sebijak-bijak yang membalas 
tipu daya. Surah Ali- “Imran: 54 


Untuk melepaskan diri daripada perangkap yang dibuat oleh manusia adalah 
mungkin mudah namun, perancangan Allah menentang mereka adalah sangat rapi 
dan kemas sehingga tertutup seluruh pintu keluar bagi mereka. Apa sahaja yang 
akan mereka lakukan dan tempat mereka merayu, tidak ada pelindung bagi 
mereka melainkan Allah Azza Wajalla: 


Dan mereka pula tidak akan memperolehi sesiapa pun selain daripada 
Allah yang akan menjadi pelindung atau penolong bagi mereka. Surah an- 
Nisaa': 173 


Materialis tidak pernah menyangkan akan terjatuh ke dalam perangkap 
hebat ini walaupun pada asasnya mereka berkuasa mengeksploitasi seluruh 
khazanah abad 20 untuk kepentingan sendiri dengan harapan akan berjaya 
memperhebatkan penafian mereka dan mengheret manusia ke lembah kekufuran. 
Mentaliti dan saat akhir bagi mereka diumpamakan seperti berikut di dalam al- 
Our'an: 


Dan mereka telah merancangkan rancangan jahat, dan Kami pula 
rancangkan balasannya dengan seburuk-buruk balasan, sedang mereka 
tidak menyedarinya. Maka lihatlah bagaimana akibat rancangan jahat 
mereka. Iaitu Kami telah hancurkan mereka dan kaum mereka semuanya. 
Surah an-Nami: 50-51 


Ayat di atas memberi makna: materialis telah menyedari bahawa segala- 
galanya adalah sekadar ilusi dan pasti akan musnah. Mereka menyaksikan seluruh 
harta kebendaan, keluarga, anak dan isteri serta fizikal jasmani (yang mereka 
sifatkan sebagai wujud mutlak) terlepas satu demi satu dari genggaman. Mereka 
telah “hancur musnah' seperti yang disebutkan di dalam Surah an-Naml. Di saat 
itu tidak terdapat sebarang entiti material melainkan roh. 

Suatu yang amat pasti, hakikat ini amat menakutkan untuk difahami bagi 
golongan materialis. Dengan memahami kenyataan bahawa segala yang mereka 
miliki hanyalah ilusi adalah umpama seperti, dengan perkataan mereka sendiri, 
'mati sebelum mati' di dunia ini. 


Mereka akan dibiarkan bersendirian berhadapan dengan Allah seperti yang 
tergambar dalam sepotong ayat: 


Biarkan Aku sahaja membalas orang yang Aku ciptakan dia seorang 
diri. Surah al-Muddathir: 11 


Fakta ini telah diulangi di dalam beberapa ayat lain: 


Dan demi sesungguhnya! Kamu tetap datang kepada Kami dengan 
bersendirian, sebagaimana Kami jadikan kamu pada mulanya, dan kamu 
tinggalkan di belakang kamu apa yang telah Kami kurniakan kepada 
kamu... Surah Al-An'aam: 94 


Dan mereka masing-masing akan datang menghadap-Nya pada hari 
kiamat dengan seorang diri. Surah Maryam: 95 


Dengan kata lain, ayat di atas memberi suatu pengertian bahawa mereka 
yang mengambil kebendaan sebagai tuhan, pada hakikatnya adalah berasal dan 
pasti akan kembali kepada-Nya. Mereka akan menyerah nasib mereka kepada 
Allah s.w.t. samada akur atau tidak. Kini, apa yang mereka nantikan tidak lain 
ialah saat perhitungan di mana setiap manusia akan dihisab walau betapa degil 
sekalipun mereka enggan untuk memahaminya. 


KONKLUSI 


Buku ini ditulis untuk menyedarkan para pembaca budiman akan bahaya 
agama batil dan sekaligus tanggungjawab yang terpikul di bahu. Menyeru 
kebaikan dan menegah yang mungkar adalah aspek ibadah yang paling penting 
diperintahkan ke atas umat mukmin oleh Allah, yang merupakan pelindung antara 
satu sama lain. Di samping itu, buku ini juga bertujuan untuk mengingatkan 
tanggungjawab yang mulia ini. Mereka yang membaca dan mendengar peringatan 
tersebut mempunyai dua piihan: duduk kembali dan berkata: “orang lain pasti 
akan menuruti dan melakukannya' atau pun bingkas bangkit dengan niat memikul 
tanggungjawab yang telah diamanahkan oleh Allah kepada mereka dan mula 
melibatkan diri. 

Di dalam perjuangan mereka menentang kekufuran, para utusan dan aulia 
telah memberi contoh yang baik. Setiap para nabi yang dikisahkan di dalam al- 
Our'an dan para aulia lain yang menuruti mereka berusaha menentang 
kejangakan musyrikin dan perjuangan yang tercatat di dalam lembaran sejarah ke 
atas ideologi sesat dalam usaha menyampaikan rrisalah-Nya. Mereka 
menggunakan pelbagai kaedah untuk menyebarkan dakwah ini kepada umat 
manusia dan tidak ada yang mampu menghalang mereka. Keinginan, kekuatan, 
iltizam, kesabaran dan keberanian mereka seharusnya menjadi tauladan bagi para 
mukmin yang lain. 

Nabi Muhammad s.a.w. bersabda bahawa di sana telah disediakan 
pengajaran bagi mereka yang menyeru kebaikan kepada umat manusia: 

Diriwayatkan dari Abu Hurairah bahawa baginda bersabda: mereka yang 
menyeru manusia ke jalan kebaikan akan menerima ganjaran seperti ganjaran 
mereka yang menuruti mereka tanpa dikurang sedikit pun. 

Dalam sejarah mutakhir ini, terdapat sebahagian besar para ulama Islam 
yang memiliki tauladan hidup yang baik. Sebagai contoh, Badi'uzzaman Said 
Nurisi adalah antara tokoh terkenal yang gigih berjihad menentang agama batil 
dalam keadaan yang sangat menguji. Beliau mempamerkan kesabaran dan 
melakukan banyak pengorbanan sebagai usaha melindungi negara sekaligus 
rakyat jelata dari ancaman ini. Kenyataan Badi'uzzaman berikut menjadi inspirasi 
yang mendalam terhadap mereka yang memiliki sanubari yang tulus dan akal 
yang jernih: 

Matlamat saya hanya satu. Di saat saya sedang hampir kepada kematian, 
saya dapat mendengar ejekan burung hantu Bolshevik di dalam negara ini yang 
merupakan tanahair umat Islam. Bunyi itu menjahanamkan asas akidah dunia 
islam. Melemahkan kepercayaan mereka dan ia membelenggu manusia khususnya 
para belia ke dalam dakapannya. Saya menyeru para belia dan semua umat islam 
kembali beriman dengan berjuang menentangnya dengan seluruh kudrat upaya 
saya. Saya menentang kekufuran yang tersembunyi ini. Saya ingin kembali 
kepada-Nya dengan menjadikan perjuangan ini milik saya. Inilah yang saya 


lakukan. Bagi mereka yang menghalang saya dari melakukannya, saya khuatir 
mereka adalah komunis. Bagi saya, ia adalah jihad suci untuk perjuangan 
menentang musuh-musuh akidah ini. Lepaskan saya!! Biarkan saya mengislah 
para pemuda yang diracuni komunisme dan demi keimanan negara ini!! Biarkan 
saya berkhidmat demi tauhid. 

Seorang individu yang benar-benar sedar adalah berkewajipan untuk 
mematuhi tuntutan naluri fitrahnya dan berusaha untuk mengabdi diri kepada 
agama Ilahir. Allah sudah pasti akan membezakan antara para hamba-Nya yang 
mukmin sejati daripada mereka yang hanya berkata "saya beriman” namun 
mengelak daripada memenuhi seruan jihad ini. Allah berfirman di dalam al- 
Our'an: 

Adakah manusia mengira bahawa mereka akan dibiarkan saja 
berkata: Kami telah beriman tanpa diuji. Surah Al-Ankabuut: 2 


Dalam sepotong ayat lain, Allah menyatakan bahawa para mukmin tidak akan 
memperolehi ketakwaan dan keimanan yang sejati tanpa berjihad menentang 
kekufuran: 


Bahkan adakah kamu mengira bahawa kamu akan masuk ke syurga 
sedang Allah tiada mengetahui di antara orang yang berjihad di antara 
kamu serta mengetahui orang-orang yang sabar. Surah Ali-'Imran: 142 


Teori Evolusi: Suatu Penipuan 


Segala sesuatu yang wujud di alam ini merupakan ciptaan oleh yang maha 
berkuasa. Sebaliknya, golongan materialis telah melakukan kesilapan yang tidak 
saintifik kerana cuba menafikan hakikat penciptaan alam semesta ini. 

Apabila fahaman materialisme telah terbukti salah, maka segala falsafah 
yang bersandarkan kepada fahaman tersebut adalah tidak berasas sama sekali. 
Fahaman yang paling menonjol sekali adalah Darwinisme, iaitu suatu fahaman 
yang berkaitan dengan teori evolusi. Teori yang mengatakan bahawa semua benda 
hidup berasal daripada benda-benda tidak hidup secara kebetulan itu, telah pun 
ditolak dengan suatu pengiktirafan bahawa alam ini telah dicipta oleh Tuhan. 
Hugh Ross, seorang ahli astrofizik Amerika telah menjelaskan hal tersebut seperti 
berikut: 

Ateisme, Darwinisme, dan segala 'isme' yang muncul daripada falsafah- 
falsafah abad ke-18 sehingga abad ke-20 telah didirikan di atas dasar tekaan 
semata-mata, suatu anggapan salah yang mengatakan bahawa alam ini adalah 
infiniti. Keajaiban telah membawa kita secara berdepan dengan sebab - atau 
penyebab - melampaui/terselindung/sebelum alam ini dan segala apa yang 
terkandung di dalamnya, termasuklah kehidupan itu sendiri. 12 

Ia sebenarnya adalah Tuhan yang telah menciptakan alam ini dan 
membentuknya dengan begitu terperinci sekali. Oleh itu, amat mustahil untuk kita 
menerima teori evolusi yang mendakwa bahawa segala benda hidup tidak dicipta 
oleh Tuhan, sebaliknya telah tercipta secara kebetulan. 

Oleh itu, tidaklah menjadi sesuatu yang memeranjatkan apabila kita melihat 
teori evolusi itu sendiri amat bertentangan dengan penemuan-penemuan sains 
semasa. Reka bentuk makhluk hidup adalah sangat kompleks dan begitu 
mengagumkan. Di dalam dunia benda-benda tidak hidup, kita dapat melihat 
betapa sensitifnya keseimbangan di antara atom-atom. Di dalam dunia benda- 
benda hidup pula, kita juga dapat melihat bagaimana atom-atom tersebut 
berinteraksi untuk membentuk suatu reka bentuk yang kompleks, dan mekanisme 
serta struktur yang dibentuk daripada mereka seperti protein, enzim, dan sel 
adalah terlalu menakjubkan. 

Reka bentuk kehidupan yang amat menakjubkan itu telah menolak fahaman 
Darwinisme pada akhir abad ke-20. 

Kami telah pun membincangkan perkara ini dengan lebih terperinci di 
dalam kajian-kajian yang lain, dan kami akan terus melakukannya. Walau 
bagaimanapun, setelah menyedari betapa pentingnya perkara tersebut, kami 
berpendapat bahawa amatlah baik jika rumusan ringkas tentang teori evolusi 
turut diselitkan di dalam buku ini 


Keruntuhan Saintifik Darwinisme 


Walaupun fahaman ini telah lama wujud sejak zaman Greek Kuno lagi, namun 
sebenarnya usaha memperkembangkannya secara giat bermula pada kurun ke-19. 
Perkembangan paling penting yang menjadikan evolusi sebagai topik terunggul 
dalam dunia sains ialah penerbitan sebuah buku pada tahun 1859 yang ditulis 
oleh Charles Darwin bertajuk, “The Origin Of Species”. Buku ini berkisar 
mengenai penafian yang dibuat oleh Darwin berhubung penciptaan seluruh 
makhluk hidup secara berasingan oleh Tuhan. Sebaliknya berdasarkan pandangan 
beliau, makhluk hidup berasal daripada satu leluhur asal dan sepanjang 
peredaran masa, mereka mengalami perubahan kecil yang akhirnya menyebabkan 
pembentukan bentuk yang berbeza-beza. 

Apa pun, teori beliau tidaklah bersandar di atas asas saintifik yang kukuh, 
seperti yang turut diakuinya sendiri, ia adalah sekadar suatu 'andaian'. Bahkan, 
pengakuan beliau dalam sebuah bab yang panjang-lebar bertajuk “Kesulitan 
Tentang Teori” (Difficulties of the Theory) mendedahkan kegagalan teori ini ketika 
berhadapan dengan pelbagai persoalan penting. 

Darwin melabuhkan seluruh harapannya terhadap penemuan saintifik terkini 
yang bakal menyelesaikan kesulitan tersebut. Bagaimanapun, semakin banyak 
penemuan yang dilakukan, semakin besar kesulitan yang menghimpit teori ini. 

Kekalahan Darwinisme menentang sains dapat disimpulkan dalam tiga 
kategori asas: 

1) Teori Evolusi gagal menjelaskan bagaimana hidupan terbentuk di muka 
bumi. 

2) “Mekanisme Evolusi” yang didakwa sebagai kuasa pendorong evolusi 
gagal mendapat pengesahan daripada sebarang penemuan saintifik. 

3) Rekod Fosil membuktikan bahawa semua dakwaan Teori Evolusi adalah 
suatu percanggahan. 

Ketiga-tiga kategori asas ini akan dibincangkan dalam bab yang berikut. 


Halangan Pertama Yang Gagal Di Atasi: Asal Usul 
Kehidupan 

Teori evolusi mendakwa bahawa seluruh spesis hidup adalah bermula dengan 
sebutir sel tunggal yang timbul di zaman dunia primitif lebih kurang 3.8 ribu juta 
tahun dahulu. Bagaimana sel tersebut membentuk jutaan spesis hidup yang 
kompleks dan, sekiranya benar evolusi selaras dengan dakwaan mereka, mengapa 
sebarang kesan dari rekod fosil gagal ditemui?, adalah beberapa bentuk persoalan 
yang tidak dapat diterangkan. Tetapi sebelum memanjangkannya, titik pertama 
yang harus diselesaikan oleh teori evolusi ialah: bagaimana "sel tunggal" ini 
wujud? 

Teori evolusi menafikan konsep penciptaan dan menolak sebarang 
campurtangan kuasa luar biasa, sebaliknya mempertahankan bahawa 'sel 
pertama' adalah wujud secara kebetulan melalui tindak balas hukum alam, tanpa 
sebarang rekaan, perancangan atau penyusunan. Berdasarkan kepada dakwaan 
teori, materi yang tidak bernyawa akan menghasilkan sel hidup sebagai satu 


akibat kebetulan. Hal ini, akan tetapi, ia adalah merupakan dakwaan yang 
bercanggah dengan beberapa hukum dan undang-undang yang sangat kukuh 
dalam bidang biologi. 


'Kehidupan Lahir Dari Kehidupan' 

Di dalam bukunya, Darwin tidak pernah menyebut mengenai asal usul 
hidupan. Pemahaman saintifik yang masih primitif di zamannya menganggap 
makhluk hidup hanya memiliki struktur yang ringkas. Menurut teori yang dikenali 
sebagai 'generasi spontan' yang dipercayai sejak Zaman Pertengahan, zarah 
bukan-hidup dipercayai akan berpadu bersama secara sembarangan dan 
membentuk sejenis organisma hidup. Umum ketika itu mempercayai bahawa lalat 
terhasil melalui sisa makanan dan tikus pula daripada gandum. Eksperimen yang 
menarik telah dilakukan untuk membuktikannya. Sedikit gandum ditabur ke atas 
percaan kain buruk yang kotor dan dipercayai bahawa tikus akan menjelma 
daripada kombinasi itu setelah beberapa lama. 

Melalui cara yang sama, daging yang berulat dijadikan bukti kepada generasi 
spontan. Sebaliknya, setelah difahami kemudian bahawa ulat-ulat itu sebenarnya 
tidak wujud secara spontan, tetapi adalah melalui larva yang ditinggalkan oleh 
lalat yang tidak dapat dilihat dengan mata kasar. 

Waktu Darwin menulis bukunya The Origin of Species, kepercayaan bahawa 
bakteria boleh wujud dari benda bukan organik (bersifat hidupan) mendapat 
penerimaan luas dalam dunia sains. 

Bagaimanapun lima tahun setelah penerbitan buku Darwin, ahli biologi 
Perancis terkenal Louis Pasteur, mendedahkan hasil yang diperolehinya melalui 
kajian dan eksperimen yang panjang menyangkal teori generasi spontan yang 
sekaligus merupakan batu nisan bagi evolusi. “Dakwaan bahawa hidupan mampu 
wujud melalui material yang mati akan terkubur dalam sejarah buat 
selamanya”.43 

Golongan yang mempertahankan teori evolusi menolak penemuan Pasteur 
untuk masa yang panjang. Kini, sains yang berkembang maju telah menunjukkan 
betapa rumitnya struktur sel hidupan, kekeliruan dakwaan bahawa hidupan wujud 
dengan sendiri menjadi lebih jelas. 


Usaha Tidak Konklusif Abad Ke-20 

Dalam abad ke-20 ini, evolusionis yang pertama meneruskan subjek asal usul 
hidupan ialah seorang ahli biologi Russia, Alexander Oparin. Dalam banyak 
tesisnya yang dibentangkan dalam tahun 1930-an, beliau cuba menerangkan 
bahawa sel hidupan wujud secara kebetulan. Tetapi usaha ini berakhir dengan 
kegagalan, dan Oparin membuat sendiri pengakuannya, 

"Malangnya, asal usul sel ini adalah mungkin merupakan persoalan yang 
paling suram dalam seluruh kajian evolusi organisma". 44 

Para evolusionis yang mengikuti jejak Oparin cuba untuk melakukan pelbagai 
eksperimen yang bakal menyelesaikan enigma asal usul hidupan ini. Eksperimen 


yang paling terkenal ialah yang dilakukan pada tahun 1953 oleh seorang ahli 
kimia Amerika yang terkenal, Stanley Miller. Miller menyatukan beberapa gas, 
yang didakwanya sebagai atmosfera bumi primitif dalam kondisi eksperimen, 
menambahkan tenaga kepada campuran ini dan mensintesiskan beberapa molekul 
organik (asid amino) yang digunakan dalam penghasilan protein. 

Pembatalan kepada eksperimen itu, yang mana dalam tahun itu dianggap 
sebagai langkah penting di atas nama evolusi, dan atmosfera yang digunakan 
dalam eksperimen itu ialah perbezaan yang besar berbanding dengan atmofera 
dunia sebenar, yang ditimbulkan beberapa tahun berikutnya. 4S 

Selepas lama berdiam diri, Miller akhirnya sendiri mengakui bahawa 
atmosfera yang digunakan adalah tidak realistik. 16 

Semua usaha yang dilakukan atas nama evolusi sepanjang abad-20 untuk 
menerangkan masalah asal usul hidupan berakhir dengan kegagalan. Seorang ahli 
geo-kimia, Jeffrey Bada dari Institut Scribb di Sandiego mengakui kebenaran ini 
dalam artikel yang diterbitkan pada tahun 1998 dalam majalah evolusionis Earth: 

Hari ini sempena abad yang akan kita tinggalkan, kita masih menghadapi 
masalah paling besar gagal dijawab yang kita miliki ketika melangkah 
masuk abad ke-21: bagaimana asal usul kehidupan dimulakan di bumi?17 


Struktur Kompleks Dalam Hidupan 

Punca utama teori evolusi menjadi kesulitan yang besar berhubung asal usul 
hidupan ialah bahkan organisma hidup yang dianggap paling ringkas sebenarnya 
memiliki struktur kompleks yang sukar dipercayai. Sel hidup bagi individu 
hidupan adalah jauh lebih kompleks berbanding semua keluaran teknologi yang 
dihasilkan oleh manusia. Hari ini, walaupun di dalam makmal paling canggih di 
dunia, sebutir unit sel hidup tetap gagal dihasilkan melalui cantuman unsur bukan 
organik. 

Keadaan yang diperlukan untuk kewujudan sel ini adalah lebih jauh dari apa 
yang boleh diterangkan melalui kebetulan. Kebarangkalian protein yang 
merupakan blok binaan bagi sel untuk disintesis secara kebetulan ialah 1 peluang 
dalam 10950 bagi purata protein yang terbentuk daripada 500 amino asid. Dalam 
matematik, kebarangkalian lebih kecil berbanding 1 daripada 1020 secara 
praktikalnya adalah dianggap mustahil. 

Molekul DNA, yang terkandung dalam nukleus sel yang mengandungi 
maklumat genetik merupakan sebuah bank data yang menakjubkan. Sekiranya 
kod genetik manusia ditulis ke dalam kertas, ia akan memenuhi sebuah 
perpustakaan dengan 900 jilid, 500 lembar kertas setiap jilid. 

Dan di sini satu perkara yang menarik untuk ditambah: DNA hanya mampu 
menjalankan proses replikasi dengan bantuan beberapa protein khusus (enzim). 
Bagaimanapun, enzim ini hanya terbentuk melalui maklumat yang telah dikodkan 
dalam DNA. Pergantungan antara satu sama lain ini menunjukkan bahawa 
keduanya harus berada secara serentak untuk tujuan proses replikasi. Hal ini 
semakin merumitkan dakwaan bahawa hidupan terbentuk sendiri. Seorang 


profesor evolusi terkenal, Leslie Ogel dari San Diego Amerika mengakui 
kebenaran ini dalam majalah Scientific American edisi Oktober tahun 1994: 

Suatu yang sangat-sangat tidak dapat diterima bahawa protein dan nuklik 
asid, keduanya sangat kompleks dari segi struktur, wujud secara spontan di 
tempat yang sama pada masa yang sama. Namun ia juga mustahil untuk salah 
satu daripadanya wujud tanpa yang satu lagi. Dan pada sekilas pandang, dapat 
disimpulkan bahawa hidupan tidak akan, yang sebenarnya, wujud sekadar melalui 
kimia. 18 

Apa yang jelas, sekiranya kewujudan makhluk hidupan melalui kesan 
semulajadi adalah suatu yang mustahil, maka hakikat yang harus diakui ialah 
kehidupan telah dicipta secara istimewa. Kebenaran ini secara terbuka 
membatalkan teori evolusi yang bertujuan menafikan kebenaran Konsep 
Penciptaan. 


Mekanisme Imaginasi Mengenai Evolusi 

Titik kedua terpenting yang membatalkan teori Darwin ini ialah kenyataan 
bahawa konsep yang didakwa olehnya sebagai 'mekanisme proses evolusi' pada 
hakikatnya tidak memiliki sebarang impak evolusi. 

Darwin secara total mengaitkan teori evolusi terhadap mekanisme “pilihan 
semulajadi'. Kepentingan mekanisme ini baginya jelas terlihat di dalam The Origin 
of Species, by Means Natural Selection... 

Ia berasaskan kepada idea bahawa dalam persaingan untuk kekal, hidupan 
yang lebih kuat dan mampu beradaptasi dengan keadaan semulajadi akan terus 
kekal. Sebagai contoh, sekawan rusa yang diancam haiwan pemangsa, rusa yang 
berlari dengan pantas akan terus hidup. Dalam keadaan ini, sekumpulan rusa itu 
terdiri dari individu yang pantas dan bertenaga. Tetapi sudah jelas bahawa 
mekanisme ini tidak menyebabkan rusa berevolusi. Ia tidak berkuasa untuk 
menukar rusa menjadi spesis lain, contohnya kuda. 

Atas alasan ini, mekanisme pilihan semulajadi tidak memiliki sebarang kuasa 
proses evolusi. Darwin menyedari fakta ini dan dalam The Origin of Species 
terpaksa mengakui: 

Pilihan semulajadi ini tidak dapat melakukan apa-apa sehingga perbezaan 
individu yang berfaedah atau variasi terjadi.19 


Impak Lamarck 

Jadi, bagaimana "variasi berfaedah' ini terjadi? Di waktu pemahaman saintifik 
yang masih primitif di zamannya, Darwin menyandarkan jawapan bagi persoalan 
ini kepada Lamarck. Menurut ahli biologi Perancis Lamarck yang hidup sebelum 
Darwin, makhluk hidup memindahkan perubahan fizikal yang mereka alami 
sepanjang hidup kepada generasi seterusnya. Dan generasi baru yang terhasil 
adalah merupakan hasil kolektif sifat-sifat yang terkumpul dari satu generasi ke 
generasi lain. Sebagai contoh, dalam pandangan Lamarck, zirafah berkembang 
daripada kijang di mana lehernya menjadi panjang ketika bersaing untuk 


mendapatkan sumber makanan pada dahan yang tinggi dan sekaligus 
memindahkan sifat ini kepada generasi seterusnya. 

Darwin turut memberi contoh yang sama. Sebuah contoh yang didakwanya 
dalam The Origin of Species ialah bahawa beruang-beruang yang masuk ke dalam 
laut bertukar menjadi ikan paus dengan peredaran masa.. 

Tetapi hukum pewarisan yang ditemui oleh Mendel, yang mana telah pun 
dibuktikan oleh kemajuan sains di abad ke-20 ini, memusnahkan mitos bahawa 
sifat yang diperolehi boleh diturunkan kepada generasi seterusnya. Dengan ini, 
pilihan semulajadi merupakan satu yang tidak bererti, dan dengan sebab itu 
menjadi suatu mekanisme yang tidak memberi sebarang kesan langsung. 


Neo Darwinisme dan Mutasi 

Dalam kekecohan bertungkus-lumus mencari penyelesaian, penganut 
Darwinisme telah mengemukakan “Teori Sintetik Moden', atau neo-Darwinisme 
sebagai mana yang diketahui dunia pada akhir tahun 1930-an. Di samping pilihan 
semulajadi, neo-Darwinisme menambah sebuah lagi mekanisme baru iaitu mutasi, 
atau lebih tepatnya, kerosakan yang terjadi di dalam gen makhluk hidup akibat 
kesan pengaruh luaran seperti radiasi atau kesilapan duplikasi sebagai 'kuasa 
yang menyebabkan variasi berfaedah'. 

Dan sehingga hari ini, model yang mempertahankan teori evolusi di pentas 
dunia ialah neo-Darwinisme. Teori ini mendakwa bahawa jutaan makhluk yang 
hidup dalam dunia adalah hasil daripada mutasi, atau pun kecelaruan genetik di 
dalam organ kompleks contohnya telinga, mata, paru-paru, kepak dan yang lain 
sepanjang peredaran masa. Tetapi di sana terdapat fakta saintifik yang menolak 
teori ini: mutasi tidak memperbaiki hidupan, malah merosakkan mereka. 

Sebabnya adalah mudah. DNA mengandungi struktur yang sangat kompleks. 
Sebarang peluang terjadinya perubahan dalam molekul akan membawa 
kerosakan. Seorang pakar genetik Amerika B. G. Ranganathan menerangkannya 
seperti berikut: 

Mutasi adalah kecil, rawak dan merbahaya. Ia jarang berlaku dan 
kemungkinan yang baik ialah ia tidak memberi kesan. Empat ciri mutasi ini 
menunjukkan bahawa mutasi tidak membawa kepada perkembangan melalui 
proses evolusi. Perubahan rawak dalam organisma khusus yang tinggi ialah 
samada tidak berjaya atau sangat merbahaya. Perubahan sembarangan dalam jam 
tidak membaiki jam itu. Ia sangat mungkin membahayakannya atau paling baik 
tidak memberi apa-apa kesan. Gempa bumi tidak memperbaiki bandar, sebaliknya 
ia membawa kehancuran.”1 

Tidak menghairankan bahawa di sana tidak terdapat sebarang contoh yang 
dapat diperhatikan menunjukkan faedah mutasi. Apa yang jelas kini ialah semua 
mutasi adalah membahayakan. Akhirnya disedari bahawa mutasi yang dianggap 
sebagai 'mekanisme proses evolusi' sebenarnya adalah sebuah insiden genetik 
yang hanya merosakkan dan melumpuhkan hidupan. (Mutasi yang paling biasa 
dalam manusia ialah kanser). Sudah tentu mekanisme yang merosakkan tidak 


mampu menjadi 'mekanisme evolusi'. Pilihan Semulajadi yang diakui oleh Darwin, 
tidak dapat melakukan apa-apa dengan sendirinya'. Kebenaran ini menunjukkan 
kepada kita bahawa di sana tidak wujud apa yang dipanggil 'mekanisme proses 
evolusi' dalam alam. Dan sekiranya mekanisme proses evolusi tidak wujud, maka 
zaman evolusi yang menjadi khayalan evolusionis juga tidak harus wujud. 

Rekod Fosil: Tiada Tanda Bentuk Peralihan 

Rekod fosil adalah bukti yang paling jelas bahawa sandiwara teori evolusi ini 
tidak pernah berlaku. Menurut teori evolusi, makhluk hidup berkembang dari satu 
sama lain. Spesis yang wujud lebih awal bertukar menjadi bentuk lain sepanjang 
peredaran masa dan semua spesis timbul melalui cara ini. Menurutnya juga, 
perubahan ini meliputi waktu jutaan tahun dan digerakkan ke depan secara 
beransur-ansur. 

Sekiranya teori ini benar, maka di sana seharusnya terdapat jutaan 'spesis 
peralihan' yang timbul dan hidup sepanjang waktu perubahan yang didakwa ini. 

Sebagai contoh, spesis setengah ikan-setengah reptilia seharusnya wujud di 
masa lalu dengan memiliki beberapa ciri-ciri reptilia sebagai tambahan kepada 
ciri-ciri ikan yang sedia ada. Atau, sementara masih memiliki ciri-ciri reptilia, 
mereka mesti memiliki ciri-ciri burung dan spesis reptilia-burung seharusnya 
pernah wujud. Memandangkan mereka berada dalam tempoh peralihan, maka 
seharusnya ada bentuk-bentuk yang lemah, tidak lengkap, dan cacat. Para 
evolusionis menamakan hidupan sebegini yang mereka percaya hidup ketika 
dahulu sebagai 'spesis peralihan'. 

Sekiranya spesis peralihan ini benar-benar wujud dahulu, bilangan dan 
kepelbagaiannya semestinya mencecah angka berjuta-juta. Dan tanda-tanda 
makhluk yang benar-benar ganjil ini seharusnya ditemui di dalam rekod-rekod 
fosil. Dalam The Origin of Species Darwin menerangkannya seperti berikut: 

Jika teori saya menjadi benar, berjuta-juta spesis peralihan yang 
menghubungkan secara rapat semua spesis kumpulan yang serupa 
haruslah wujud secara pasti..... Ringkasnya, bukti bekas kewujudan mereka 
hanya boleh ditemui di antara fosil-fosil yang tinggal. 2 


Harapan Darwin Yang Musnah 

Meskipun kajian fosil yang dilakukan bagai hendak gila di dalam pelbagai 
bidang yang bermula dari pertengahan abad 19 sehingga saat ini, namun 
sebarang fosil spesis peralihan masih gagal ditemui. Semua penemuan yang 
dilihat dalam kerja carigali dan penyelidikan yang dijalankan setakat ini, jauh 
menunjukkan dari apa yang dijangkakan oleh para evolusionis. Sebaliknya ia 
menunjukkan bahawa makhluk hidupan timbul seadanya, cukup sempurna dan 
amat lengkap. 

Seorang paleontologis (pakar fosil) British terkemuka Derek W. Ager 
mengakui hal ini meskipun seorang evolusionis: 

Hal yang timbul sekiranya kita mengkaji rekod fosil secara terperinci, 
samada peringkat order atau spesis, kita akan menemui -berulang kali- bukanlah 


proses evolusi beransur-ansur, sebaliknya letupan secara tiba-tiba satu 
kumpulan sehingga menjejaskan yang lain. 

Ini bererti, rekod fosil mendedahkan bahawa setiap spesis makhluk hidupan 
timbul secara tiba-tiba dan dalam bentuk terakhir mereka tanpa didahului 
sebarang proses peralihan di antara mereka. Ini adalah tentangan yang tepat 
kepada pandangan Darwin. Bahkan, ini adalah bukti yang paling kuat bahawa 
makhluk hidup adalah merupakan hasil ciptaan. Kerana satu-satunya penjelasan 
mengenai kewujudan hidupan yang bersifat tiba-tiba dan sempurna tanpa 
sebarang leluhur sebagai titik mula evolusi ialah mereka telah diciptakan. 
Kebenaran ini diterima oleh seorang evolusionis dan biologis yang terkenal, 
Douglas Futyama: 

Penciptaan dan evolusi, di antara keduanya adalah penjelasan mutlak yang 
mungkin mengenai asal usul makhluk hidup. Organisma daratan adalah samada 
berkembang atau tidak. Jika berkembang, maka mereka harus berkembang 
melalui spesis yang wujud lebih dahulu melalui beberapa proses modifikasi. 
Sekiranya mereka timbul dalam bentuk yang sempurna secara mendadak, mereka 
seharusnya mereka diciptakan oleh suatu kuasa yang bijaksana. 1 

Rekod fosil yang ada menunjukkan bahawa makhluk hidupan timbul dalam 
dunia secara lengkap dan dalam bentuk yang sempurna. Dalam ayat lain, 'asal 
usul spesis', yang bertentangan dengan anggapan Darwin ialah hasil 
Penciptaan dan bukan evolusi. 


Mitos Mengenai Evolusi Manusia 

Perkara yang kerap dikemukakan oleh penyokong teori evolusi ialah asal usul 
manusia. Pengikut Darwinisme mendakwa bahawa manusia moden yang hidup 
hari ini adalah keturunan dari beberapa spesis hidupan seperti beruk. Sewaktu 
period ini, yang dianggarkan lebih kurang 4-5 juta tahun lalu, mereka mendakwa 
bahawa di sana wujud “bentuk peralihan' di antara manusia moden dan nenek- 
moyangya. Berdasarkan kepada senario imaginasi ini secara lengkap, 4 'kategori' 
asas adalah seperti berikut:: 

1. Australopithecus 

2. Homo habilis 

3. Homo erectus 

4. Homo sapiens 

Para evolusionis menamakan nenek-moyang manusia yang paling awal 
sebagai 'Australopithecus' yang bermaksud beruk selatan. Spesis ini sebenarnya 
adalah sejenis spesis beruk yang telah pupus. Penyelidikan ekstensif dan teliti 
yang dilakukan oleh Lord Solly Zuckerman dan Professor Charles Oxnard, dua 
pakar anatomi terkenal dari Britain dan Amerika mengenai Australopithecus telah 
mendapati bahawa makhluk ini sebenarnya adalah sejenis spesis beruk yang telah 
pupus dan tidak mempunyai sebarang persamaan dengan manusia. 

Para evolusionis mengklasifikasikan fasa evolusi manusia berikutnya kepada 
kelas 'homo' atau manusia. Menurut dakwaan ini lagi, hidupan dalam siri “homo' 


ini adalah lebih maju berbanding Australopithecus. Evolusionis juga menyusun 
fosil sisa tulang fosil makhluk yang berbeza ini sebelah menyebelah dan menyusun 
rajah evolusi melalui imaginasi mereka. Gambarajah yang terhasil ini jelasnya 
adalah merupakan sebuah imaginasi, kerana menurut fakta yang sebenarnya, 
tidak terdapat sebarang perkaitan evolusi yang telah dibuktikan di antara kelas- 
kelas yang berbeza ini. Ernst Mayr, seorang penyokong teori yang terkenal abad- 
20 mengakui fakta ini dan berkata, “rantai yang mencecah sejauh homo sapiens 
sebenarnya telah hilang”.6 

Ketika menggambarkan gambarajah kedudukan Australopithecus - Homo 
habilis - Homo erectus » Homo sapiens, evolusionis mendakwa bahawa setiap 
spesis adalah merupakan leluhur kepada spesis berikutnya. Sebaliknya, penemuan 
terbaru oleh seorang paleontologis menunjukkan bahawa Australopithecus, homo 
Habilis dan homo Erectus pernah menetap pada masa yang sama di bahagian 
yang berlainan dalam dunia.27 

Bahkan, dengan menjadi kelas yang masih hidup dari homo Erectus sehingga 
hari ini: Homo sapiens Neandertalensis dan Homo sapien Sapien (manusia moden) 
ditemui serentak di kawasan yang sama. 8 

Ini sudah tentu menunjukkan pembatalan terhadap kelas yang didakwa 
sebagai leluhur kepada jenis yang berikutnya. Stephen Jay Gould, seorang dari 
peleontologis Universiti Harvard, sekalipun merupakan seorang evolusionis, 
menerangkan dilemma teori Darwin sebagai berikut: 

Apa yang akan terjadi kepada susunan kami, jika di sana ada tiga hominid 
keturunan yang tinggal bersama-sama (Australopithecus Africanus, Robust 
Australopithecines, Homo Habilis), tidak jelas siapa yang timbul dari siapa? 
Bahkan, tidak ada satu pun dari ketiga-tiganya mempamerekan arah proses 
evolusi sewaktu kedudukan mereka di dalam dunia. 

Secara ringkasnya, pelbagai lukisan yang menghiasi media massa atau buku 
teks sekolah mengenai gambaran makhluk 'setengah manusia-setengah monyet”, 
atau dalam ayat lain, sinopsis evolusi manusia yang mereka cuba hidupkan 
sekadar melalui propaganda adalah merupakan suatu mitos tanpa asas saintifik. 

Meskipun juga seorang evolusionis, Lord Solly Zuckerman, seorang saintis 
Britain dihormati dan terkemuka yang menjalankan kajian ke atas hal ini selama 
berapa tahun dan tela melakukan 15 tahun kajian terhadap fosil Australopithecus 
akhirnya sampai kepada kesimpulan bahawa tidak ada satu rumpun keluarga yang 
nyata, berkembang dari makhluk seperti beruk yang sampai kepada manusia. 

Zuckersman juga membuat satu 'spektrum sains' yang menarik. Beliau 
menyenaraikan 'spektrum' ini dari cabang ilmu pengetahuan yang diterimanya 
sebagai saintifik sehingga kepada yang tidak diterimanya sebagai saintifik. Di 
bawah jadual Zuckerman, yang paling saintifik atau dalam perkataan lain, yang 
berdasarkan kepada keputusan yang konkrit ialah cabang kimia dan fizik. Selepas 
itu barulah sains biologi dan sains sosial. Di bahagian akhir spektrum ini, 
bahagian yang dianggap paling tidak saintifik menurut Zuckerman ialah 'persepsi 
luarbiasa' - konsep seperti telepati dan firasat - dan yang terakhir ialah evolusi 


manusia!!. Zuckerman menerangkan kedudukan akhir spektrum ini sebagai 
berikut: 

Kita kemudian bergerak ke kanan gambaran kebenaran objektif di dalam 
bidang sains biologikal yang bersifat andaian seperti, persepsi luarbiasa atau 
mengenai penafsiran sejarah fosil manusia, di mana bagi evolusionis yang taat apa 
saja mungkin -dan di mana dengan semangat berkobar-kobar tukang percaya 
(dalam evolusi) kadang-kadang boleh mempercayai beberapa perkara 
bertentangan pada waktu yang sama. 0 

Mitos evolusi manusia jelasnya adalah merupakan tafsiran prejudis ke atas 
beberapa fosil yang ditemui oleh segelintir golongan yang meletakkan 
kepercayaan membabi-buta terhadap teori-teori yang mereka anuti. 


Teknologi Mata Dan Telinga 

Seperkara lagi yang masih kekal belum terjawab oleh teori evolusi ialah 
ketinggian kualiti persepsi yang terdapat di dalam organ telinga dan mata. 

Sebelum meneruskan subjek mengenai mata, kita secara ringkas akan 
menjawab persoalan berhubung “bagaimana kita melihat'. Sinaran cahaya yang 
datang dari objek jatuh ke atas retina mata. Di sini, sinaran cahaya akan ditukar 
menjadi isyarat elektrik melalui beberapa jenis sel dan akhirnya sampai ke titik 
kecil di belakang otak yang dipanggil pusat penglihatan. Isyarat elektrik ini 
dirasakan sebagai sebuah imej di pusat otak setelah melalui berapa siri proses. 

Dengan latar belakang teknikal ini, mari kita fikirkan sejenak. 

Otak merupakan organ yang kalis dari cahaya. Ini bermakna bahagian dalam 
otak adalah sangat gelap dan cahaya tidak dapat sampai ke bahagian di mana 
otak terletak. Bahagian yang dipanggil pusat penglihatan merupakan tempat yang 
sangat gelap di mana cahaya tidak dapat sampai kepadanya. Ia mungkin tempat 
yang paling gelap pernah diketahui. Akan tetapi, manusia melihat suasana terang 
benderang dan dunia yang berkilau-kilau dari pusat kegelapan ini. 

Imej yang terbentuk di dalam mata adalah tajam dan jelas bahkan teknologi 
abad ke-20 gagal untuk menirunya. Sebagai contoh, lihat pada buku ini, 
kemudian dongakkan kepala dan perhatikan sekeliling. Pernahkah anda melihat 
imej seperti ini ketika melihat tempat lain? Walaupun skrin televisyen yang 
dihasilkan oleh pengeluar televisyen terhebat di dunia juga tetap gagal untuk 
menandingi imej seumpama ini, iaitu sebuah imej yang bersifat tiga-dimensi, 
berwarna dan mempunyai ketajaman yang tinggi. Untuk selama lebih seratus 
tahun, beribu-ribu jurutera berusaha dengan gigh untuk menghasilkan imej 
dengan ketajaman seperti ini. Kilang-kilang, premis besar telah didirikan, banyak 
kajian telah dibuat, perancangan dan rekaan dilaksanakan untuk tujuan ini. Sekali 
lagi, lihat di skrin televisyen dan buku yang berada di tangan. Anda akan dapati di 
sana ada perbezaan besar dari sudut ketajaman dan kejelasan. Malahan, skrin 
televisyen hanya memaparkan imej dua dimensi, sebaliknya melalui mata, anda 
melihat perspektif mendalam dengan imej tiga dimensi. 


Selama berpuluh-puluh tahun, berpuluh ribu jurutera berusaha menghasilkan 
televisyen tiga dimensi untuk menyamai kualiti penglihatan seperti mata. Memang 
benar, mereka telah membuat sistem televisyen dengan tiga dimensi tetapi ia 
tidak mungkin dapat dilihat tanpa meletakkan bongkah kaca, dan lagi ia hanyalah 
sekadar imej tiga dimensi yang palsu. Latar belakangnya lebih kabur dan latar 
depannya timbul seperti latar kertas. Jauh sekali untuk menghasilkan penglihatan 
yang tajam dan jelas seperti mata. Dalam kamera dan televisyen di sana terdapat 
imej berkualiti rendah. 

Evolusionis mendakwa bahawa mekanisme yang menghasilkan imej yang 
tajam dan jelas ini terbentuk secara kebetulan. Sekarang, sekiranya seorang 
datang memberitahu bahawa televisyen di ruang bilik anda terhasil secara 
kebetulan, bahawa seluruh zarah-atomnya secara mendadak berhimpun dan 
membentuk alat yang menghasilkan imej ini, apa yang akan anda fikir? Bagaimana 
hanya sekadar atom mampu melakukan apa yang gagal dihasilkan oleh beribu- 
ribu manusia? 

Sekiranya alat yang menghasilkan imej yang rendah kualitinya berbanding 
mata tidak terjadi secara kebetulan, maka jelaslah bahawa mata dan imej yang 
dihasilkan melalui keduanya adalah lebih logik dan rasional tidak terjadi secara 
kebetulan. Situasi yang sama juga berlaku di telinga. Bahagian telinga luar 
menerima bunyi di dalam aurikel dan membawa bunyi itu ke bahagian telinga 
tengah: bahagian tengah telinga menukarkan getaran bunyi itu dengan 
menguatkannya: telinga dalam menghantar getaran ini ke otak dengan 
menukarkannya menjadi isyarat elektrik. Sepertimana juga mata, tindakan 
mendengar ini berakhir di pusat pendengaran di otak. 

Situasi di mata juga benar untuk telinga. Otak adalah kedap dari sebarang 
bunyi seperti mana juga kalis dari cahaya, ia tidak membenarkan sebarang suara 
masuk ke dalamnya. Dengan itu, bagaimana bising di luar sekalipun, bahagian 
dalam otak adalah dalam keadaan yang amat sunyi. Namun, bunyi yang paling 
nyaring tetap dirasakan di otak. Di dalam otak yang kedap dari sebarang bunyi, 
kita mendengar simfoni sebuah orkestra dan mendengar suara riuh-rendah di 
tempat yang sesak. Akan tetapi, jika kadar bunyi dalam otak diukur melalui alat 
pengukur yang tepat pada suatu ketika, didapati bahawa keadaan di dalamnya 
adalah sangat terasing dan senyap-sunyi. 

Seperti dalam kes pengimejan, usaha berdekad-dekad juga dirintis untuk 
mereka-bentuk dan menghasilkan sistem bunyi yang serupa seperti yang asli. 
Hasil dari usaha ini, pelbagai alat seperti perakam suara, sistem ketepatan-tinggi 
dan sistem pengesan suara telah berjaya dihasilkan. Di sebalik semua peralatan 
teknologi dan ribuan jurutera serta pakar yang mengorbankan tenaga dan masa 
dalam usaha ini, sehingga kini tidak terdapat sebarang bunyi yang dihasilkan 
berjaya menandingi kualiti ketajaman dan kejelasan yang sama seperti bunyi yang 
didengar oleh telinga. Cuba lihat kepada sistem HI-FI dengan kualiti yang hebat 
dihasilkan oleh pelbagai syarikat gergasi dalam industri muzik. Bahkan dalam alat 
ini, ketika suara dirakamkan, setengah darinya hilang atau mendengar bunyi 


desisan sebelum lagu bermula. Bagaimanapun, bunyi yang dihasilkan oleh 
teknologi tubuh manusia adalah lebih tajam dan jelas. Telinga manusia tidak 
pernah menerima sesuatu bunyi yang diiringi dengan bunyi desisan atau bunyi 
seperti gangguan pemancar, telinga menerima bunyi persis dengan bunyi yang 
asli, tajam dan jelas. Beginilah keadaannya sejak manusia pertama kali diciptakan 
ke dunia. 

Setakat ini, tidak ada alat visual atau perakam yang dihasilkan begitu sensitif 
dan berjaya menerima data sensori seperti mana organ telinga dan mata. 

Bagaimanapun, sejauh mana yang berkaitan dengan penglihatan dan 
pendengaran, suatu fakta yang lebih hebat terselindung di sebalik semua ini. 


Milik Siapakah Kesedaran Melihat dan 

Mendengar yang Terdapat Dalam Otak 

Apakah entiti sebenarnya yang melihat segala macam godaan dunia dalam 
otaknya, yang mendengar simfoni lagu, yang bermain dengan burung dan yang 
menghidu haruman sekuntunm bunga mawar? 

Rangsangan yang datang dari mata, telinga dan hidung manusia bergerak ke 
otak sebagai impuls saraf elektrokimia. Dalam buku biologi, psikologi dan 
biokimia, kita menemui banyak keterangan tentang pembentukan imej ini di 
dalam otak. Bagaimanapun, kita tidak dapat menjangkau fakta penting mengenai 
perkara ini: Siapakah sebenarnya yang merasai impuls saraf elektrokimia ini 
sebagai suatu imej, bunyi, bau dan peristiwa sensori di dalam otak? Di sana 
terdapat satu sifat yang sedar di dalam otak yang menerima semua ini tanpa 
merasa sebarang pergantungan kepada mata, telinga dan hidung. Siapakah 
pemilik kesedaran ini? Tidak diragui lagi bahawa kesedaran ini bukan dimiliki 
olah saraf-saraf, lapisan lemak atau neuron yang terdapat di dalam otak. Ini 
adalah sebab mengapa penganut Darwinis-materialis yang percaya akan 
kewujudan mutlak materi gagal untuk menjawab persoalan ini. 

Sifat sedar ini ialah roh yang diciptakan oleh Allah. Roh tidak memerlukan 
mata untuk melihat imej juga tidak telinga untuk mendengar bunyian. Bahkan 
tidak memerlukan otak untuk berfikir. 

Mereka yang mengkaji fakta yang tersirat dan saintifik ini pasti akan diliputi 
rasa takjub akan kebesaran Allah sekaligus kembali berserah kepada-Nya. Dia-lah 
yang mengeluarkan alam semesta tiga-dimensi, berwarna-warni dan berkilauan di 
dalam tempat yang gelap-gelita sebesar beberapa kubik sentimeter. 


Kepercayaan Materialis 

Keterangan yang telah kami persembahkan sejauh ini menunjukkan bahawa 
teori evolusi adalah sebuah dakwaan yang secara terbuka bertentangan dengan 
kebenaran fakta saintifik. Dakwaannya berhubung dengan asal usul kehidupan 
yang berselindung di balik wajah sains dan mekanisme evolusi yang 
dikemukakannya tidak sedikit pun mempunyai impak untuk mencetus proses 
evolusi dan begitu juga dengan rekod-rekod fosil yang merupakan asas penting 


evolusi pada hakikatnya adalah tidak wujud. Dalam kes ini, teori evolusi tersadai 
sebagai idea yang bertentangan dengan sains. Sebagai satu kebenaran, banyak 
idea dan teori yang dilontar masuk, contohnya model evolusi, ke dalam dunia 
sepanjang sejarah yang telah dibatalkan dari agenda saintifik.. 

Tetapi teori evolusi ini, melalui perancangan yang teliti dan licik telah 
berjaya dikekalkan sebagai salah satu agenda saintifik. Setengah orang bahkan 
cuba menggambarkan kritikan yang ditujukan terhadap teori ini sebagai 
'serangan ke atas sains', tetapi kenapa? 

Puncanya ialah bagi setengah orang, teori evolusi adalah merupakan 
kepercayaan dogmatik yang mustahak. Golongan ini berkeras degil 
mempertahankan falsafah materialisme dan terpengaruh dengan Darwinisme 
sebagai satu-satunya penjelasan mutlak tentang alam material. 

Mereka kadang-kadang secara terbuka mengakuinya. Richard Lewontin, 
seorang pakar genetik terkenal dari Universiti Harvard dan pada masa yang sama 
seorang evolusionis terkemuka mengakui bahawa beliau adalah, “pertama 
materialis, kemudian saintis” dalam perenggan ini: 

Bukanlah kaedah dan institusi sains yang memaksa kita mengakui penjelasan 
material mengenai fenomena dunia, tetapi sebaliknya, kita didesak oleh kesetiaan 
tertinggi terhadap kuasa material untuk merintis alat-alat pengkajian dan 
merangka konsep yang membuahkan penerangan bersifat kebendaan, tidak kira 
betapa sekali pun bertentangan dengan intuisi, tidak kira betapa menghairankan 
untuk diterima. Dan lagi, materialisme adalah mutlak, maka kita tidak 
membenarkan jejak Tuhan berdiri di depan pintu.O1 

Kenyataan ini adalah jelas bahawa Darwinisme adalah suatu dogma yang 
dihidupkan demi falsafah materialisme. Dogma ini menganggap bahawa tidak ada 
yang wujud melainkan yang bersifat kebendaan. Atas alasan ini, ia percaya 
bahawa unsur bukan hidupan, iaitu zat tanpa sifat sedar adalah kuasa yang 
bertanggungjawab mencipta kehidupan. Ia mengakui bahawa jutaan spesis 
hidupan seperti burung-burung, ikan, zirafah, harimau, serangga, pokok, bunga- 
bunga, ikan paus timbul dari kesan yang sama seperti yang terdapat di dalam 
benda tidak bernyawa. Atau pun dalam perkataan lain hujan dan petir. Ini adalah 
benar-benar bertentangan dengan akal dan fakta sains. Tetapi golongan Darwinis 
terus mempertahankan kepercayaan ini sebagai usaha untuk 'tidak membenarkan 
kaki Tuhan berdiri di depan pintu'. 

Mereka yang melihat asal usul hidupan tanpa sebarang prejudis materialisme 
akan mengakui hakikat kebenaran ini di lubuk hatinya, Setiap yang hidup adalah 
hasil kerja Pencipta yang Maha Kuasa, Maha Mengetahui dan Maha Bijaksana. 
Pencipta ini adalah Allah s.w.t yang menciptakan seluruh alam semesta daripada 
tiada, yang menghias di dalamnya dengan cara yang paling sempurna, yang 
mencipta dan memberikan bentuk kepada semua makhluk hidupan. 


Teori Evolusi Merupakan Sihir Paling Bahaya 
Bagi individu yang bebas dari sebarang prasangka dan pengaruh ideologi 


tertentu, yang mampu memanfaatkan akal fikiran dengan baik, pastinya akan 
memahami dengan jelas bahawa kepercayaan di dalam teori evolusi yang 
membawa kekarutan ke dalam minda masyarakat dan peradaban manusia yang 
tidak memiliki pengetahuan sains adalah suatu yang sangat mustahil. 

Seperti mana yang telah dijelaskan, bagi mereka yang percaya kepada teori 
evolusi beranggapan bahawa hanya semata-mata longgokan atom dan molekul 
mampu membentuk manusia terpelajar yang mampu berfikir dan menghayati 
umpamanya golongan cendekiawan seperti Einstein dan Galileo, atau golongan 
seniman seperti Humphrey Bogart, Frank Sinatra dan Luciano Pavarotti: demikian 
juga alam haiwan dan tumbuhan seperti rusa dan pohon limau. Apa yang lebih, 
sementara golongan saintis dan profesor yang percaya kepada kekarutan ini 
adalah merupakan golongan terpelajar, maka adalah suatu yang wajar untuk 
bercakap mengenai teori ini sebagai “sihir paling bahaya di dalam sejarah”. 
Belum pernah sebelum ini suatu kepercayaan atau idea yang begitu menyesatkan 
manusia sehinggakan daya fikir dan rasional manusia seolah-olah dibelenggu 
bahkan dihalang dari mengetahui hakikat yang sebenarnya. Ia jauh lebih buruk 
dan menghairankan jika dibandingkan dengan kesesatan masyarakat Mesir yang 
menyembah Tuhan Matahari, penyembahan berhala di Afrika, Kaum Saba' yang 
menyembah matahari, kaum Nabi Ibrahim a.s yang menyembah patung-patung 
hasil buatan tangan mereka sendiri, atau pun kaum Nabi Musa a.s yang 
menyembah patung Lembu Emas. 

Sesungguhnya, Allah telah pun menyatakan tentang kerosakan akal fikiran 
seperti ini di dalam banyak ayat Al-Our'an. Antaranya menyatakan bahawa akal 
fikiran manusia akan tertutup sehinggakan mereka tidak mampu melihat 
kebenaran: 


Sesungguhnya orang-orang kafir itu, sama sahaja bagi mereka, sama 
ada kamu memberi peringatan atau pun tidak memberi peringatan, 
mereka tetap tidak akan beriman. Allah telah mengunci hati dan 
pendengaran mereka, dan penglihatan mereka ditutup, dan bagi mereka 
ada siksa yang amat berat. (Surah Al-Bagarah: 6-7) 


..mereka mempunyai hati, tetapi tidak digunakan untuk memahami 
(ayat-ayat Allah), dan mereka mempunyai mata (tetapi) tidak 
dipergunakan untuk melihat (tanda-tanda kekuasaan Allah), dan mereka 
mempunyai telinga (tetapi) tidak tidak dipergunakan untuk mendengar 
(ayat-ayat Allah). Mereka itu seperti haiwan ternak, bahkan mereka lebih 
sesat, merekalah di antara orang-orang yang lalai. (Surah Al-A'raaf: 179) 


Dan jika seandainya Kami membukakan kepada mereka salah satu 
dari (pintu-pintu) langit, lalu mereka terus menerus naik ke atasnya. 
Tentulah mereka berkata: “Sesuungguhnya pandangan kami telah 


dikaburkan, bahkan kami adalah orang-orang yang disihir” (Surah Al-Hjjr: 
14-15) 


Daya pukau sihir evolusi yang mengejutkan ini dengan mencengkam seluruh 
masyarakat di dalam kebingungan, menjauhkan mereka dari kebenaran bahkan 
kekal demikian untuk selama 150 tahun amat sukar untuk digambarkan dengan 
kata-kata. Sekiranya kepercayaan ini hanya melibatkan segelintir orang yang 
mempercayai sandiwara tidak masuk akal dan dakwaan yang jelas tidak wajar, 
maka ia adalah suatu yang dapat difahami. Akan tetapi, “sihir” adalah satu- 
satunya gambaran yang dapat menjelaskan situasi di mana sebahagian besar 
manusia di seluruh dunia secara bersama mempercayai bahawa atom-atom kaku 
dan tidak bernyawa secara tiba-tiba berinteraksi membentuk alam semesta yang 
mempunyai suatu sistem organisasi tanpa sedikit cacat-cela, sangat tersusun dan 
memiliki nilai kewarasan yang sangat kukuh. Atom-atom tersebut juga dikatakan 
turut membentuk planet Bumi yang mempunyai ciri-ciri yang sangat sesuai untuk 
sebuah kehidupan secara kebetulan, di samping turut mencipta jutaan makhluk- 
makhluk hidup yang mempunyai sistem yang sangat kompleks. 

Sebenarnya, Allah telah pun mewahyukan di dalam Al-OGuran tentang 
peristiwa yang terjadi di antara Nabi Musa a.s. dan Firaun. Golongan yang 
menyokong fahaman Ateis (tidak mempercayai kewujudan Tuhan) sebenarnya 
telah mempengaruhi yang lain dengan menggunakan daya pukau sihir. Apabila 
Firaun diberitahu tentang agama yang sebenar-benarnya, dia menyuruh Nabi 
Musa a.s. untuk bersemuka dengan ahli-ahli sihirnya. Nabi Musa a.s. menurut 
arahan Firaun itu, dan menyuruh ahli-ahli sihir itu untuk menunjukkan kebolehan 
mereka terlebih dahulu. Ayat seterusnya berbunyi: 


Musa menjawab: “Lemparkanlah (terlebih dahulu)!” Maka tatkala 
mereka melemparkannya, mereka melemparkan sihir kepada mata orang 
ramai dan menyebabkan mereka sangat takut, serta mereka 
mendatangkan sihir yang sangat menakjubkan. (Surah Al-A'raaf: 116) 


Seperti yang jelas terlihat, ahli-ahli sihir Firaun berupaya menipu semua 
yang hadir kecuali Nabi Musa a.s. dan mereka yang beriman. Walau 
bagaimanapun, kebenaran yang dimiliki oleh Nabi Musa a.s. berjaya 
menghancurkan sihir tersebut, dengan “menelan segala apa yang mereka 
keluarkan” sebagaimana yang telah dikisahkan di dalam ayat berikut: 


Dan Kami mewahyukan kepada Musa, “Lemparkan tongkatmu!”. 
Maka sekonyong-konyong tongkat itu menelan segala apa yang mereka 
keluarkan. Maka nyatalah yang benar dan apa yang mereka lakukan 
adalah salah. (Surah Al-A'raaf: 117-119) 


Seperti yang dapat difahami melalui ayat-ayat di atas, orang-orang yang 
berada di situ akhirnya menyedari kesalahan dan tipu daya sihir di saat menyedari 
bahawa sihir yang dihasilkan oleh ahli-ahli sihir Firaun hanyalah sekadar ilusi. 
Dengan mengkiaskan pada situasi hari ini, mereka yang masih dikekang dengan 
pengaruh sihir yang serupa pasti akan berasa malu setelah menyedari akan 
kebenaran yang hakiki dan di saat kuasa sihir tersebut dimusnahkan kecuali bagi 
mereka yang benar-benar memahami bahawa dakwaan-dakwaan teori evolusi 
pada hakikatnya adalah sekadar bertopengkan sains dan sekaligus berhenti dari 
terus mempertahankannya. Sebenarnya, Malcolm Muggeridge, seorang ahli 
falsafah ateis yang juga merupakan seorang penyokong evolusi telah pun 
menyuarakan kebimbangannya: 

Saya sendiri yakin bahawa teori evolusi, terutamanya dalam hal-hal yang 
telah diaplikasikan, akan menjadi satu jenaka paling lucu di dalam buku-buku 
sejarah di masa hadapan. Generasi akan datang pasti terkejut setelah mengetahui 
bagaimana satu hipotesis yang tidak kukuh dan sangat meragukan dapat diterima 


dengan begitu mudah.02 

Masa depan telah pun begitu hampir: Sebaliknya manusia akan menyedari bahawa 
“kuasa kebetulan” bukanlah tuhan, dan akan menyedari hakikatnya teori evolusi 
merupakan satu penipuan terbesar dan sihir paling bahaya yang pernah wujud di 
dunia. Usaha menolak dan membanteras kuasa sihir ini secara konsisten adalah 
menjadi tanggungjawab setiap individu di seluruh dunia. Mutakhir ini, timbul satu 
pertanyaan yang jelas dari mereka yang telah menyedari hakikat sebenar teori 
evolusi: bagaimanakah ia mampu menyesatkan mereka selama ini. 


Mereka menjawab: Maha Suci Engkau!! 
Tidaklah kami mengetahu sesuatu melainkan 
apa yang Engkau ajarkan kepada kami. Sesungguhnya 


Engkau maha mengetahui lagi maha bijaksana. 
Surah al-Bagarah: 32 


